
INTRODUCERE 


Manualul de studiu individual reprezintă o sinteză a conţinutului 
disciplinei de macroeconomie care este comună învățământului la forma de zi 
şi la forma cu frecvenţă redusă, conform planurilor de învăţământ în vigoare. 

Manualul este structurat conform standardelor şi procedurilor de uz larg în 
învățământul universitar naţional şi internaţional care se adresează învăţării 
individuale pe baze interactive. Parcurgerea manualului, pe baza prezentelor 
instrucțiuni, asigură reținerea informaţiilor de bază, înţelegerea fenomenelor 
fundamentale şi aplicarea cunoştinţelor dobândite la rezolvarea unor probleme 
specifice. 

Manualul este structurat pe module iar acestea sunt structurate pe unități 
de învăţare. 

Un modul reprezintă o problemă distinctă din materia disciplinei de 
microeconomie şi formează un tot unitar din punct de vedere al specificului 
cunoştinţelor, al însuşirii unui anumit aspect al fenomenologiei disciplinei, 
precum şi din perspectiva timpului necesar parcurgerii şi însuşirii fondului 
informaţional respectiv. În acest sens, un modul poate conţine una sau mai 
multe unităţi de învăţare. 

Unitatea de învăţare reprezintă o parte omogenă din componenţa 
modulului, caracterizată de un număr strict limitat de termeni de referință 
(cuvinte-cheie), care poate fi parcurs şi însuşit printr-un efort continuu de 
concentrare intelectuală care să nu depăşească 2-3 ore. 

Rezultatele efective ale utilizării manualului se vor suprapune pe 
rezultatele aşteptate numai cu condiţia respectării întocmai a procedurii de 
parcurgere a unităților de învăţare, procedură care este prezentată în continuare. 


Procedura de învăţare în sistem de autoinstruire: 


Utilizarea manualului de studiu individual se face pe baza unui program 
de autoinstruire. Recomandăm câteva reguli de bază în acest sens. 


1. Unităţile de învăţare se parcurg în ordinea în care sunt prezentate 
în manual, chiar dacă studentul apreciază că ar putea sări direct 
la o altă unitate de învăţare. Criteriile şi modalitatea de înlănţuire 
a unităţilor de învăţare sunt prezentate la fiecare unitate de 
învăţare şi ele trebuie respectate întocmai, sub sancţiunea 
nerealizării la parametrii  maximali a programului de 
autoinstruire; 


Fiecare unitate de învăţare conţine două teste de autoevaluare: un 
test este destinat evaluării gradului şi corectitudinii însuşirii 
cunoştinţelor specifice unităţii de învăţare, iar cel de-al doilea 
test este destinat evaluării gradului şi corectitudinii înţelegerii 
fenomenelor şi proceselor descries sau prezentate în unitatea de 
învăţare; 

Primul test este un test contracronometru, iar cel de-al doilea test 
nu se desfăşoară contra timp; 

Fiecare test este prevăzut cu un sistem de (notare) puncte care 
însumează un maxim de 100 puncte; 

Studenţii care consideră că pot ignora o anumită unitate de 
învăţare vor parcurge cele două teste de autoevaluare, fără să mai 
parcurgă conţinutul de idei al unităţii respective: 


a) -dacă primul test este parcurs cu un total de 75-100 de puncte, 
atunci se trece la cel de-al doilea test; în caz contrar se va renunţa la 
decizia de a ignora unitatea de învăţare; 


b) -dacă al doilea test este parcurs cu un total de 75-100 de puncte, 
atunci se poate lua decizia de a ignora unitatea de învăţare; în caz 
contrar se reface primul test şi se aplică prevederuile de la lit. a); 
dacă nici acum al doilea test nu este parcurs în baremul mentionat, 
atunci se va renunţa la decizia de a ignora unitatea de învăţare; 


6. Ordinea logică a parcurgerii unităţii de învăţare este următoarea: 


- se citeşte scopul şi obiectivele unităţii de învăţare; 

- se parcurge conţinutul de idei al unităţii de învăţare; 

- se parcurge textul de crestomaţie; 

- se parcurge bibliografia recomandată; 

- se răspunde la intrebările de autocontrol, revăzând, dacă 
este necesar, conţinutul de idei al unităţii de învăţare; 

- se elaborează, pe o pagină, câte un eseu pentru fiecare 
dintre temele de reflecţie propuse la unitatea de învăţare; 

- se fectuează cele două teste de autoevaluare; 

OBS.: este recomandabil ca înainte de fectuarea testelor de 

autoevaluare să se facă o pauză de 30 de minute sau o oră; 


- se rezolvă exerciţiile, problemele sau studiile de caz 
propuse pentru seminarii. 
Nu este recomandabil să se parcurgă mai mult de o unitate de 
învăţare pe zi, pentru a nu periclita însuşirea temeinică şi 
structurală a materiei din modulul respective; 
După parcurgerea tuturor unităţilor de învăţare dintr-un modul, 
se vor efectua testele de autoevaluare la nivelul modulului. 

Modulul 1 
PROBLEME ŞI POLITICI MACROECONOMICE 


Obiectivele acestui modul: 
e prezentarea unor noţiuni teoretice privind problemele macroeconomice, 
precum şi aspecte privind sistemul de conturi naţionale şi indicatorii 
macroeconomici de rezultate. 


Ce ar trebui să ştiţi după parcurgerea modulului: 

e problemele macroeconomice apar în momentul în care se constituie şi se 
consolidează o economie naţională; 

e sistemul Conturilor Naţionale este folosit pentru măsurarea activității 
economice a unei ţări, principalul obiectiv fiind acela de a măsura 
producţia naţională, iar pe baza acestor informaţii se calculează 
principalii indicatori macroeconomici. 


Ce competenţe veţi obţine după parcurgerea modulului: 
După studierea acestui capitol veţi fi capabili să: 
e cunoaşterea noţiunilor legate de problemele macroeconomice şi 
cunoaşterea principalilor indicatori macroeconomici; 
e înțelegerea modului de obţinere a indicatorilor macroeconomici şi rolul 
lor în măsurarea activităţii economice; 
e  rezolvaţi probleme, exerciţii, studii de caz care solicită cunoştinţele 
dobândite în acst modul. 


Conţinutul de idei al unităţii (timpul maximal de studiu — 2 ore): 


Unitatea de învăţare 1.1 PROBLEME MACROECONOMICE 
ACTUALE 


Obiective: 
e prezentarea unor noţiuni teoretice privind problemele macroeconomice; 
e expunerea şi prezentarea regulilor generale de agregare a conceptelor şi 
indicatorilor economici individuali în concepte şi indicatori globali. 


Ce ar trebui să ştiţi după parcurgerea unităţii: 


e problemele macroeconomice apar în momentul în care se constituie şi se 
consolidează o economie naţională. 

Ce competenţe veţi obține după parcurgerea unităţii: 
După studierea acestei unități veţi fi capabili să: 
e cunoaşterea noţiunilor legate de problemele macroeconomice şi 
cunoaşterea principalilor indicatori macroeconomici. 


În cadrul acestei laturi a teoriei economice, macroeconomia, vor fi expuse şi 
prezentate regulile generale de agregare a conceptelor şi indicatorilor economici 
individuali în concepte şi indicatori globali, expunerea problemelor realizându- 
se prin trecerea de la microeconomie la macroeconomie. 

Macroeconomia — exprimă procesele, faptele şi comportamentele agenţilor 
economici agregaţi. 

Macroeconomia reflectă mărimile şi variabilele agregate ale intrărilor şi 
ieşirilor agenţilor economici dintr-o ţară. Aceste mărimi şi variabile apar ca 
nişte fluxuri de eforturi, de efecte economice care se manifestă independent de 
comportamentele individuale ale participanţilor la activitatea economică. 

Macroeconomia se află în strânsă relaţie cu economia naţională. 

Economia naţională este definită ca un sistem  istoriceşte constituit de 
activități economice şi sociale, activităţi care se întrețin reciproc în cadrul unei 
țări şi care se raportează la resursele şi la interesele unei naţiuni, interese 
conştientizate şi transformate în scopuri ale acţiunii umane. 

Este necesar să vedem cum apar problemele macroeconomice. O problemă 

macroeconomică apare atunci şi acolo când: 

e se constituie şi se consolidează o economie naţională; 

e afectează realizarea intereselor generale ale agenţilor economici dintr-o 
ţară; 

e încadrarea ei în limitele normale de desfăşurare presupune măsuri 
concentrate şi convergente din partea agenţilor economici participanți la 
viaţa economică. 

Problemele macroeconomice pot fi grupate în: 

e probleme comerciale; 

e probleme monetare; 

e probleme financiare; 

e probleme interne şi externe. 


Dintre problemele macroeconomice, cele mai importante sunt: 


a. asigurarea echilibrului între cererea globală (agregată) şi oferta 
globală (agregată); 

b. problema ocupării depline a resurselor de muncă — aceasta 
presupune asigurarea manifestării dintre cererea şi oferta de 
muncă şi acordării unei importanţe deosebite factorului muncă; 

c. asigurarea economiei naţionale cu monedă, în cantităţile şi 
structurile cerute de mersul normal al fluxurilor economice reale 
(moneda este prin definiție națională, iar funcţionarea ei este în 
interesul tuturor participanţilor la viaţa economică); 

d. orice politică economică guvernamentală are componentele sale 
bugetare şi fiscale, prin această politică realizându-se totalitatea 
funcţiilor economice ale statului; 

e. asigurarea pe termen mediu a unei balanţe comerciale şi a unei 
balanţe de plăţi echilibrate, acest lucru reflectând participarea la 
fluxurile economice externe; 

f. integrarea problemelor macroeconomice în strategii globale de 
creştere şi dezvoltare. 


Problemele macroeconomice au anumite caracteristici: 


orice problemă macroeconomică are multe necunoscute; 

problemele macroeconomice nu au numai necunoscute de ordin 
economic, ci şi de ordin social, politic, funcțional; 

orice problemă macroeconomică are două laturi interdependente: una 
pozitivă şi una negativă; 

problemele macroeconomice sunt ordonate şi apreciate nu numai în 
raport de intensitatea lor, ci şi în funcție de sistemele de gândire 
existente (putem specifica aici problema introducerii cotei unice de 
impozitare, un răspuns la gândirea liberală şi dezacordul gândirii 
social-democrate). 


Tipologia politicilor economice 


Statul a apărut cu mii de ani în urmă şi treptat, alături de rolul său politic a 
crescut rolul său economic. Statul a devenit “garant” şi acționează împreună cu 
agenţii economici, cu persoanele juridice şi cu grupurile de presiune în vederea 
realizării echilibrului în toate domeniile de activitate. 


Rolul economic al statului a crescut ca urmare a unor cauze, cum sunt: 


primă cauză a creşterii implicării administraţiei publice în economie 
rezidă în insuficienţa iniţiativei private într-o serie de domenii de interes 
personal şi general (rentabilitate scăzută în unele domenii, cheltuieli de 
cercetare mari); 

modificări în conjunctura economică internaţională care complică 
situaţia politică a altor ţări; 

statul intervine pentru a corija neajunsurile economiei de piaţă. 


Principalele forme de intervenţie ale statului în economie sunt: 

a) furnizează servicii colective celorlalți agenţi economici fără 
contraprestaţie directă din partea consumatorilor; 

b) asigură organizarea şi manifestarea puterii publice 
instituţionalizate pe plan naţional. Aceasta înseamnă că guvernele 
sunt mandatate să apere sistemul de piaţă şi să perfecţioneze 
funcționarea lui; 

c) administraţiile publice îşi asumă riscul unor activități care 
tradițional erau specifice agenţilor economici, statul devenind 
consumator pe unele pieţe; 

d) guvernele au funcţia majoră de a menţine sau a reduce stabilizarea 
economică, respectiv macrostabilizarea; 

e) statul contemporan concepe şi pune în aplicare politici 
economice. 

Politica economică reprezintă acţiunea conştientă a puterii publice care se 
traduce prin definirea obiectivelor economice şi sociale urmărite într-o 
perioadă, într-o ţară, precum şi punerea în operă a acestora prin folosirea unor 
mijloace şi tehnici adecvate. 

Politica economică are ca punct de plecare interesele generale ale naţiunii, 
ale statului naţional, într-un orizont de timp. 


Cum se clasifică politica economică? 


Politica economică se clasifică după mai multe criterii: 
a)în funcţie de obiectivele finale şi de domeniile de aplicare există: 
- politici de creştere şi dezvoltare; 
- politici de ocupare şi şomaj; 
- politici de stabilitate prin stabilizarea preţurilor. 
b)după mijloacele folosite există: 
- politici ce folosesc mijloace indirecte (politica monetară, 
politica bugetară); 
- politici ce folosesc mijloace directe (politica de preţuri, politica 
de venituri). 
c)în funcţie de durata de extindere sau orizontul de timp: 
- politici conjuncturale; 
- politici structurale. 
d)în funcție de maniera de influențare a agenţilor economici de către 
administraţiile publice: 
- politici de limitare; 
- politici de incitare a agenţilor economici şi formarea unui 
anumit comportament în schimbul unor avantaje. 
e)în funcţie de amploarea domeniului afectat, pot fi: 
- politici globale; 
- politici sectoriale; 

- politici selective. 

P)în funcție de orientarea doctrinară, se disting: 
- politici de inspiraţie social-democrată; 
- politici liberale. 


Întrebări de autocontrol: 
1. Ce este macroeconomia? 
2. Care sunt principalele forme de intervenţie ale statului în economie? 
3. Care sunt caracteristicile problemelor macroeconomice? 
4. Ce reprezintă politica economică? 


Probleme pentru activitatea de seminar: 
1. Macroeconomia şi microeconomia. 
2. Politici macroeconomice. 
3. Obiectivele majore ale macroeconomiei. Explicaţi de ce este important 
fiecare obiectiv. 


Text de crestomaţie: 

“O economie internaţională care funcționează fără sincope reprezintă o 
complicată reţea de legături comerciale şi financiare între state. Atunci când nu 
se întâmplă obstacole, sistemul economic internaţional contribuie la creşterea 
economică rapidă; atunci când sistemul comercial se prăbuşeşte, producţia şi 
veniturile au de suferit în întrega lume.” (Samuelson A. Paul, William D. 
Nordhaus — Economie politică, Editura Teora, 2000, pag. 474) 


Referinţe bibliografice : 

1. DOBROTĂ, NIŢĂ - Economie politică, Editura Economică, 
Bucureşti, 1997 ; 

2. GHIŢĂ TĂNASE, PAUL, COȘŞEA, MIRCEA, NIŢESCU, DAN, 
GAVRILĂ, ILIE, POPESCU, CONSTANTIN - Economie. Teste — 
probleme — rezolvări — răspunsuri, Editura Economică, Bucureşti, 
1996; 

3. IORDACHE, ȘTEFAN; LAZĂR,  COSTINEL (coordonatori)  — 
Economie politică, Editura Economică, Bucureşti 1999; 

4. LIPSEY, G. RICHARD, CHRYSTAL, K.ALEC - Economie pozitivă, 
Editura Economică, Bucureşti, 1999; 

5. SAMUELSON, A. PAUL, WILLIAM D. NORDHAUS - Economie 
politică, Editura Teora, 2000. 

Unitatea de învăţare 1.2 INDICATORII MACROECONOMICI 


Obiective: 
e prezentarea unor noțiuni teoretice privind sistemul de conturi naționale 
şi indicatorii macroeconomici de rezultate. 


Ce ar trebui să ştiţi după parcurgerea unităţii: 

e sistemul Conturilor Naţionale este folosit pentru măsurarea activității 
economice a unei ţări, principalul obiectiv fiind acela de a măsura 
producţia naţională, iar pe baza acestor informaţii se calculează 
principalii indicatori macroeconomici. 


Ce competenţe veţi obţine după parcurgerea unităţii: 
e cunoaşterea principalilor indicatori macroeconomici; 
e înțelegerea modului de obţinere a indicatorilor macroeconomici şi rolul 
lor în măsurarea activităţii economice. 


1.2.1 Sistemul Conturilor Naţionale (S.C.N.) 


Stabilirea rezultatelor economice înseamnă măsurarea activităţii economice. 
Problema oricărei ştiinţe, inclusiv a ştiinţei economice, este de a măsura 
fenomenele şi procesele economice pe care le desfăşoară. Măsurarea 
rezultatelor economice este esenţială pentru înţelegerea legilor după care se 
desfăşoară fenomenele şi procesele. 

La nivel microeconomic, măsurarea activităţii economice se realizează de 
fiecare agent economic, folosind ca indicatori profitul, salariul, preţul, costul de 
producţie, etc. 

La nivel macroeconomic, trebuie măsurate rezultatele ca reprezentând 
ieșirile din activitatea agenţilor economici agregaţi. Problema importantă a 
măsurării rezultatelor a constituit fundamentarea pe baza căreia să se facă 
măsurarea. Aceasta are la bază o anumită teorie şi o anumită concepție 
metodologică specifică ţărilor cu economie de piaţă. Această concepţie poartă 
numele de Sistemul Conturilor Naţionale. 

Sistemul Conturilor Naţionale constituie un ansamblu coerent de concepte, 
tehnici şi metode folosite pentru măsurarea activităţii economice a unei ţări 
într-un interval de timp, de obicei un an. 

Principalul obiectiv al sistemului îl constituie măsurarea producției 
naţionale şi a principalelor sale elemente constitutive. 

Sistemul Conturilor Naţionale (S.C.N.) este compus din trei elemente de 
bază: agenţii economici, operaţiunile şi conturile. 

S.C.N. cuprinde patru conturi: producţia, acumularea, consumul, restul 
lumii. 

Contul Producţie cuprinde subcontul mărfuri, în care se înregistrează 
bunurile şi serviciile desfăcute pe categorii de vânzători şi subcontul activităţi, 
care cuprinde valoarea bunurilor şi serviciilor. 

Contul Consum cuprinde contul de cheltuieli făcute pentru consumul 
privat şi public, contul de venituri în care se înscriu categoriile de venituri ale 
diferitelor sectoare. 

Contul Acumulare prezintă finanţarea investiţiilor brute şi cheltuielile 
pentru creşterea stocurilor, cât şi capitalul financiar folosit pentru achiziţii de 
terenuri şi fonduri nemateriale. 

Contul Restul Lumii cuprinde importurile şi exporturile de bunuri şi 
servicii, tranzacţiile de capital pe plan extern. 

Sistemul Conturilor Naţionale are la bază teoria factorilor de producţie, 
concepţie potrivit căreia bunurile şi serviciile societăţii sunt create prin 
combinarea şi consumarea simultană a trei factori de producţie: capitalul, 
munca şi resursele naturale, iar posesorilor acestora le revin părţi distincte din 
veniturile rezultate, sub formă de: profit, dobândă, rentă şi salariu. 

Potrivit acestei teorii, venitul național se creează în toate sectoarele 
activităţii economice, inclusiv în activitățile din învăţământ, cultură, artă, 
sănătate, etc., deci o arie mai largă de cuprindere prin includerea tuturor 
serviciilor materiale şi nemateriale. 

S.C.N. nu este doar o metodă de evidenţă şi de calcul, ci un instrument de 
analiză macroeconomică, într-un orizont de timp. 


1.2.2. Indicatorii macroeconomici 


Pe baza informaţiilor oferite de Sistemul Conturilor Naţionale, se calculează 
următorii indicatori sintetici: produsul global brut (PGB), produsul intern brut 
(PIB), produsul intren net (PIN), produsul național brut (PNB) şi venitul 
naţional (VN). 

La aceşti indicatori se adaugă alţii, în expresie monetară, a căror mărime şi 
evoluţie sunt dependente nu numai de rezultatele activităţii din perioada de 
calcul, ci şi de o serie de procese legate de veniturile din afara ţării, de politica 
din domeniul fiscal, de protecţia socială etc. 


a) Produsul global brut (PGB). PGB exprimă la nivelul unei ţări 
producția de bunuri şi servicii dintr-o perioadă de timp, deci exprimă rezultatele 
întregii activități umane dintr-o tară pe un an. Se compune din consumul 
intermediar (CI) şi din consumul final (CF). CI este valoarea bunurilor şi 
serviciilor utilizate în decursul perioadei respective de toţi agenţii economici 
pentru a-şi desfăşura activitatea economică (pentru a produce alte bunuri). CF 
este totalitatea cheltuielilor cu bunurile şi serviciile făcute într-o ţară pentru 
satisfacerea nevoilor umane individuale şi colective. 

b) Produsul intern brut (PIB). PIB exprimă valoarea brută a 
producţiei finale de bunuri şi servicii produse în cursul unei perioade de factori 
ce-şi desfăşoară activitatea pe teritoriul ţării. Mărimea PIB-ului se stabileşte ca 
diferenţă între produsul global brut şi consumul intermediar. 


PIB = PGB - CI 


Produsul Intern Brut este cel mai cuprinzător indicator al producției 
globale de bunuri şi servicii dintr-o ţară. Reprezintă valoarea bănească a 
consumului, investițiilor brute, achizițiilor guvernamentale de bunuri şi servicii 
şi a exporturilor nete înregistrate într-o țară pe parcursul unui an. 


c) Produsul național brut (PNB). PNB este valoarea bunurilor produse 
şi a serviciilor prestate în interiorul țării într-o perioadă de timp (un an), la care 
se adaugă soldul pozitiv sau negativ dintre valoarea bunurilor şi serviciilor 
produse de agenții economici naționali în afara granițelor țării şi a celor produse 
de agenţii economici străini în interiorul ţării. Deci PNB este egal cu PIB la care 
se adaugă producțiile finale brute ale agenţilor naționali ce-şi desfăşoară 
activitatea în afara graniţelor şi se scad bunurile realizate de producătorii străini 
care acţionează pe teritoriul tării noastre. 


PNB = PIB + M, 


M - soldul dintre suma valorilor adăugate brute obținute de agenii economici 
autohtoni în afara granițelor şi cea obținută de cei străini în țara de referință. 

Atât PIB, cât şi PNB sunt indicatori standard în statistica internațională, 
care măsoară output-ul activității economice şi, în mod frecvent, şi nivelul 
bunăstării sub forma: PIB/locuitor şi PNB/locuitor. Valorile diferite de la o 
țară la alta a celor doi indicatori exprimă gradul diferit de dezvoltare economică 
şi valorificare a factorilor de producție. 

Totuşi, dacă PNB evidenţiază potenţialul economic propriu, real al unei 
țări, de care depinde rolul şi poziția ei în economia mondială, PIB exprimă 
activitatea economică ce se desfăşoară pe teritoriul unei ţări la care participă 
posesori de capital din ţări diferite, a căror interese nu corespund întotdeauna cu 
cele naţionale. 


d) Produsul intern net (PIN). PIN se calculează prin eliminarea din 
produsul intern brut a amortizării (a consumului) capitalului fix. 


PIN = PIB - A 


e) Produsul național net (PNN) sau venitul național. PNN sau venitul 
național, exprimă valoarea bunurilor şi serviciilor produse într-o țară la care se 

adaugă soldul dintre suma valorilor adăugate brute obţinute de agenii economici 
autohtoni în afara graniţelor şi cea obţinută de cei străini în ţara de referinţă şi 
se scade amortizarea. 


PNN = PIB+ M-A sau PNN = PNB- A 


Venitul Național reprezintă totalitatea veniturilor încasate de 
proprietarii factorilor de producție: muncă, capital, pământ. Venitul național 
este egal cu totalitatea salariilor, profiturilor, rentelor, dobânzilor. 


Întrebări de autocontrol: 
1. În ce constă măsurarea rezultatelor la nivel macroeconomic? 
2. Definiți Sistemul Conturilor Naționale. 
3. Care sunt indicatorii macroeconomici? 
4. Ce măsoară Produsul Intern Brut? 


Probleme pentru activitatea de seminar: 
1. Sistemul Conturilor Naţionale. 
2. Indicatorii macroeconomici de rezultate. 
3. Cum credeţi că s-a modificat produsul intern brut (PIB) în ultimii ani? 
Care ar fi principalele cauze care au dus la modificarea acestuia? 


Test 1 de autoevaluare (timp maximal de rezolvare 1 oră): 

1. Macroeconomia se ocupă cu studiul: 
a) variabilelor microeconomice; 
b) mărimilor agregate; 
c) influenţei statului asupra economiei; 
d) comportamentul individual al agenţilor economici; 
e) cererii şi ofertei. 

2. Sistemul Conturilor Naţionale oferă informaţii cu privire la activitatea: 
a) agenţilor economici din sectorul particular; 
b) tuturor agenţilor economici rezidenţi şi nerezidenţi; 
c) unităţilor producătoare de mărfuri, administrației publice care 
produce servicii nedestinate pieţei pentru colectivitate, administraţiei 
private care produce servicii nedestinate pieţei, pentru gospodării, 
menajelor producătoare de servicii casnice; 
d) agenţilor economici din sectorul de stat; 
e) nici una din variante nu este corectă. 

3. Conturile ce se elaborează în S.C.N. se referă la: 
a) producţie şi consum; 
b) formarea veniturilor; 

c) producție, venituri şi utilizarea lor, formarea de capital, creanţe şi 
angajamente; 
d) formarea de capital; 
e) nici una din variante nu este corectă. 
4. Indicatorii economici exprimă rezultatele activităţii economice: 
a) numai în unități fizice; 
b) numai în unităţi valorice; 
c) atât în unităţi fizice, cât şi valorice. 
5. Indicatorii economici pot fi : 
a) microeconomici sau macroeconomici; 
b) simpli sau compuşi; 
c) locali sau guvernamentali. 
6. Produsul global exprimă: 
a) valoarea totală a bunurilor şi serviciilor obținute într-o economie într- 
un an; 
b) numai valoarea bunurilor produse într-o economie într-un an; 
c) avuţia acumulată într-o economie. 
7. Produsul intern brut se calculează ca: 
a) diferenţă dintre produsul global brut şi consumul intermediar; 
b) sumă a consumului personal şi guvernamental; 
c) sumă a consumului intermediar şi personal. 
8. Produsul naţional brut se calculează: 
a) scăzând din produsul intern brut producţia finală obţinută de agenţii 
economici străini; 
b) adunând la produsul intern brut producţia finală vândută de agenţii 
economici naţionali în străinătate; 
c) adunând la produsul intern brut producţia finală a agenţilor economici 
naţionali pentru străinătate şi scăzând din acesta producția finală a 
agenţilor economici străini în ţară. 
9. Produsul intern brut este: 
a) întotdeauna mai mic decât produsul global brut; 
b) niciodată mai mare decât produsul intern net; 
c) uneori egal cu produsul naţional net. 
10. Agenţii economici acţionează: 
a) numai în calitate de producători; 
b) numai în calitate de consumatori; 
c) atât în calitate de producători, cât şi consumatori. 


Notă: fiecare răspuns corect este evaluat la 10 puncte. 


Test 2 de autoevaluare (timp maximal de rezolvare — 1 oră):: 
1. Care este legătura dintre cele două mari părți ale economiei politice: 
microeconomia şi macroeconomia? 

AEA Ai te O 


8. 


Când apare o problemă macroeconomică? 

Ce reprezintă statul şi care este rolul său economic? 

Care sunt principalele forme de intervenţie ale statului în economie? 
Cum se clasifică politica economică? 

Ce reprezintă Sistemul Conturilor Naţionale? 

Care sunt cele patru conturi ale S.C.N. şi ce conţine fiecare dintre 
acestea? 

Care sunt indicatorii macroeconomici? Ce reprezintă fiecare indicator? 


Notă: fiecare răspuns corect este evaluat la 12.5 puncte. 


Text de crestomaţie: 

“Nu trebuie să constituie o surpriză faptul că prosperitatea naţională nu 
garantează fericirea societăţii, aşa cum nici prosperitatea personală nu 
garantează fericirea familiei. Cu toate acestea, prosperitatea este o condiţie 
preliminară pentru îndeplinirea multora dintre aspiraţiile noastre.” (Samuelson 
A. Paul, William D. Nordhaus — Economie politică, Editura Teora, 2000, pag. 


505) 


Referinţe bibliografice : 


R 


2: 


DOBROTĂ, NIŢĂ - Economie politică, Editura Economică, 
Bucureşti, 1997 ; 

GHIŢĂ TĂNASE, PAUL, COȘEA, MIRCEA, NIŢESCU, DAN, 
GAVRILĂ, ILIE, POPESCU, CONSTANTIN - Economie. Teste — 
probleme -— rezolvări — răspunsuri, Editura Economică, Bucureşti, 
1996; 

IORDACHE, ŞTEFAN; LAZĂR, COSTINEL (coordonatori) — Curs de 
economie politică, Editura Economică, Bucureşti 1999; 

LIPSEY, G. RICHARD, CHRYSTAL, K.ALEC - Economie pozitivă, 
Editura Economică, Bucureşti, 1999; 

SAMUELSON, A. PAUL, WILLIAM D. NORDHAUS - Economie 
politică, Editura Teora, 2000. 

Modulul 2 
CREŞTEREA ȘI DEZVOLTAREA ECONOMICĂ 


Obiectivele acestui modul: 


de a defini creşterea economică; 

de a realiza înţelegerea legăturilor dintre factorii creşterii şi creşterea 
propriu-zisă; 

de a caracteriza modelele de creştere economică; 

de a reliefa legătura dintre populaţie şi creşterea economică. 


Ce ar trebui să stiţi după parcurgerea modulului: 


Creşterea economică desemnează un fenomen pe termen lung, o mişcare 
ascendentă a unor mărimi macroeconomice (creşterea PIB) pe o 
perioadă îndelungată; 

Dezvoltarea economică surprinde modificările calitative din economia 
naţională; 

Dezvoltarea are loc atât prin atragerea unor cantităţi sporite de resurse 
economice, cât şi prin perfecţionarea factorilor creşterii economice şi un 
nivel de randament sporit; 

Modelele de creştere economică sunt o reprezentare formalizată 
matematic (prin funcţii şi parametrii specifici) care evidenţiază 
legăturile dintre oferta agregată (producţie) şi resursele economice 
alocate (factorii de producţie); 

Datorită dezvoltării economice şi ameliorării condiţiilor de viaţă, 
societăţile au devenit mai productive, iar creşterea productivităţii a stat 
la baza schimbării demografice. 


Ce comepetenţe veţi obţine după parcurgerea modulului: 
După studierea acestui capitol veţi fi capabili să: 


înţelegeţi conceptul de creştere economică; 

caracterizați procesul de dezvoltare economică; 

comentaţi factorii care contribuie la creştere şi noile soluţii de 
combinare a acestor factori; 

comentaţi necesitatea întocmirii unor modele de creştere economică; 


Conţinutul de idei al unităţii (timp maxim de studiu — 2 ore) 

2.1.Concept. Tipuri de creştere economică. 


2.1.1. Conceptul de creştere economică 


Noţiunea de creştere economică a fost introdusă după anul 1939, iar primele 
încercări de întocmire a unui sistem teoretic încep în anii '30, când criza 
economică a deplasat preocupările economiştilor de la analiza microeconomică 
spre analiza problemelor macroeconomice, pentru a găsi factorii creşterii 
economice pe termen lung şi, totodată, soluții pentru politicile economice ale 
țărilor cu economie de piaţă. 

Pentru a exista creştere, nu trebuie doar ca producţia să crească, ci şi ca 
mişcarea ascendentă să fie durabilă şi nu întâmplătoare. Creşterea economică 
desemnează un fenomen pe termen lung, o mişcare ascendentă a unor mărimi 
macroeconomice (creşterea PIB, a venitului naţional etc.) pe o perioadă 
îndelungată. Scăderea temporară a producţiei nu înseamnă oprirea creşterii; în 
special recesiunile sunt deci parte integrantă a creşterii economice. Prin urmare, 
creşterea economică include atât expansiunea, cât şi recesiunea din mai multe 
cicluri economice succesive. 

În sens restrâns, creşterea economică constă în sporirea cantitativă a 
activităților şi rezultatelor acestora pe ansamblul economiei şi pe diferitele ei 
subsisteme, în strânsă legătură cu factorii ce contribuie la această sporire. 

Indicatorii de exprimare a creşterii economice indică rezultatele economice 
(în principal PIB şi PNB). 

Economiştii măsoară creşterea producţiei sau a producției pe cap de locuitor 
dintr-o ţară pe o perioadă de 10 sau 20 de ani. Astfel se elimină oscilațiile 
temporare reprezentate de recesiuni şi perioadele de expansiune economică, 
ceea ce ajută la formarea unei imagini mai bune asupra evoluţiei pe termen 
lung. 

Factorul timp implică relevarea a cel puţin două aspecte referitoare la 
creşterea economică: pe de-o parte durata perioadei în care se realizează 
creşterea economică şi, pe de altă parte, evoluţia indicatoriilor macroeconomici 
şi populaţia totală în cadrul orizontului de timp luat în considerare. 

După criteriul sensului în care evoluează producţia reală pe locuitor şi 
finalitatea acesteia, în decursul unei perioade, creşterea economică poate fi: 

e negativă sau descreştere economică, dacă producţia pe locuitor, în 
expresie fizică sau reală scade, înrăutăţind bunăstarea; 

e staționară când producţia reală pe locuitor nu se modifică (se mai 
numeşte creştere economică zero); 

e echilibrată (sănătoasă sau reală) când producția fizică de bunuri pe 
locuitor se măreşte potrivit nevoii, contribuind la bunăstarea 
generală; 

e dezvoltare economică durabilă presupune creşterea economică 
pozitivă (nu negativă sau zero), în consonanță cu cerințele 
echilibrului ecologic şi cu întreaga dezvoltare umană, avându-se în 
vedere toate aspectele ce ţin de domeniul uman: cultură, ştiinţă, 
civilizaţie etc. 


2.1.2. Conceptul de dezvoltare economică 


Dezvoltarea economică implică creşterea economică — între cele două 
procese existând o relaţie de la parte la întreg. Orice dezvoltare economică 
presupune şi o creştere economică, dar nu orice creştere economică presupune 
şi o dezvoltare economică. 

Creşterea economică, ca proces macroeconomic, nu surprinde modificările 
calitative din fizionomia şi structura economiei naţionale, din nivelul de trai, 
aspecte ce sunt puse în evidenţă de conceptul de dezvoltare economică. 

Conceptul de dezvoltare economică include ansamblul transformărilor 
cantitative, structurale (modificare relațiilor dintre industrie şi agricultură, 
dintre acumulare şi consum, etc.) şi calitative ce survin în procesele economice, 
cercetarea ştiinţifică şi în modul de gândire şi în comportamentul oamenilor. 

Deci, în timp ce creşterea economică este un concept economic, dezvoltarea 
prezintă interferenţe interdisciplinare, situându-se în zona de contact a 
economicului cu socialul, politicul, culturalul, ecologicul. 

În cazul dezvoltării, accentul este pus îndeosebi pe diversificare, pe 
creşterea complexităţii, pe restructurare etc., asociate cu creşterea ofertei şi a 
consumului de bunuri spirituale, de servicii diverse. E vorba de ceea ce în 
litaratura de specialitate a mai fost denumită şi creştere calitativă sau creştere 
tip servicii, cu accent pe informaţie şi reţele. 

Producţia şi consumul apar ca fiind înlocuite cu însăşi funcţionarea, cu 
crearea de utilitate, în condițiile în care nevoile vitale sunt teoretic acoperite pe 
importante segmente ale umanității (în speţă a unor țări avansate), ceea ce 
permite creşterea în importanţă a unor nevoi mai subtile, mai umane, superioare 
— precum, de exemplu, nevoile de comunicare, identificare, dezvoltare a 
personalităţii, cunoaşterii şi înţelegerii. 

Pe scurt, scara relațională (extinderea relaţiilor de schimb) în economia de 
servicii contemporană are în vedere punererea accentului pe schimb în sine, în 
sens calitativ, nu pe produse materiale; creşte scara schimburilor, nu scara 
cantităților produse. 

2.1.3. Măsurarea creşterii economice 


Creşterea economică este un fenomen cantitativ care se poate măsura. Prin 
creştere economică înţelegem creşterea PNB real, creştere care se poate aprecia 
în două moduri: 

e  princreşterea economică absolută (CE) calculată: 

CE = PNB „i — PNB „sau CE = PNB,//loc. — PNB,y/loc. 

e prin creşterea economică realtivă (ce) care se mai numeşte rata PNB 

real calculată: 
ce = PNB,//loc. / PNB,/loc. sau ce = PNB „/ PNB „o 

Aceşti indictori pot fi modificaţi atât de volumul producţiei, cât şi de 
mărimea preţurilor: 

e Pentru a elimina influenţa exercitată de modificarea preţurilor se poate 
determina PNB în preţuri constante; indicatorul obținut poartă 
denumirea de deflator (deflator = PNB nominal / PNB real) şi surpinde 
numai influenţa modificării volumului producţiei. Aceasta este creşterea 
reală sau creşterea în volum. 

e Creşterea nominală (măsurată prin PNB nominal) presupune utilizarea 
preţurilor curente şi se mai numeşte creştere în valoare. 


2.1.4. Factorii creşterii economice 


În analiza creşterii economice resursele şi factorii creşterii economice au 
roluri diferite. Astfel, resursele creşterii economice reprezintă potenţialul 
natural, uman, financiar şi informaţional de care dispune societatea la un 
moment dat (deci, stocul). Din resurse se ceează factorii creşterii economice 
(deci, fluxul). 

Dezvoltarea are loc în practica economică atât prin atragerea unor cantităţi 
sporite de resurse economice (dimensiunea cantitativă), cât şi prin 
perfecționarea factorilor creşterii economice şi un nivel de randament sporit 
(dimensiunea calitativă). 

În cazul unui anumit factor există o interacțiune compensatoare între latura 
cantitativă şi cea calitativă, mediată de latura structurală. Astfel, deficitul 
cantitativ al unui factor poate fi compensat printr-o îmbunătăţire a eficienţei 
utilizării lui. 


2.1.4.1. Factorul uman 
Factorul uman influențează procesul creşterii economice prin creşterea 


volumului muncii prestate la scară macroeconomică, precum şi a calității 
acestui factor, exprimată sintetic prin productivitatea muncii. 

Dimensiunea cantitativă 

Sub aspect cantitativ, factorul uman se concretizează în volumul de 
manoperă prestată de populaţia ocupată în cadrul timpului efectiv de muncă. 

Dimensiunea calitativă 

Specificitatea dimensiunii calitative a factorului uman al creşterii 
economice este relevată de conceptul de capital uman, care sintetizează 
totalitatea cunoştiințelor şi competenţelor profesionale rezultate din procesul 
educaţional şi consolidate prin acumulare de experienţă la locul de muncă. 

Dimensiunea structurală 

Dimensiunea structurală se referă la structurile specifice ocupării, respectiv 
pieţei muncii. Între ramuri, sectoare, firme au loc transferuri de personal care 
decurg din anumite tendinţe ale pieţei muncii şi care influenţează aportul 
factorului uman la creşterea economică. 


2.1.4.2. Factorul material 


Factorul material este reprezentat de resursele naturale atrase în producţie şi 
de echipamentul de producție acumulat, care, prin combinarea şi funcționarea 
lor, devin capital tehnic (real). 

Dimensiunea cantitativă 

Dimensiunea cantitativă a factorului material se prezintă sub forma 
volumului de capital real în exploatare şi a stocului de bunuri de capital alocate 
pentru investiţii într-o perioadă dată (echipament de producţie, materii prime, 
etc.). 

Dimensiunea calitativă 

Dimensiunea calitativă prin care factorul material susține procesul creşterii 
economice este sintetizată prin productivitatea capitalului real. Nivelul 
potenţial al acestui randament depinde de caractreisticile tehnologiei care pun în 
valoare resursele materiale, iar valorile sale reale sunt condiţionate de 
armonizarea cu caracteristicile factorului uman. 

Dimensiunea structurală 

Dimensiunea structurală evidenţiază şi ea eterogenitatea resurselor aferente 
acestui factor. Structurile materiale ale producţiei se referă la repartizarea pe 
ramuri şi teritorială a resurselor de capital real, mijlocită de piaţa bunurilor de 
capital. Resursele de materii prime, materiale şi energie, spre deosebire de 
echipamentul de producţie, au o gamă de utilizări alternative, care le pot plasa 
în mod diferit în variate configurații structurale. 

2.1.4.3. Factorul informaţional, tehnologic 


Factorul informaţional, tehnologic determină creşterea randamentelor, a 
eficienței utilizării forței de muncă, capitalului, resurselor naturale şi, prin 
urmare, a contribuţiei acestora la creşterea economică. 

Dimensiunea cantitativă 

Din punct de vedere cantitativ, potențialul de inovare tehnologică a unei ţări 
este condiţionat de proporţia deţinută de investiţiile pentru cercetare-dezvoltare 
în PNB. 

Dimensiunea calitativă 

Din punct de vedere calitativ, criteriul utilizat de obicei îl constituie 
maximizarea avantajului comparativ rezultat din aplicare noilor soluţii tehnico- 
ştiinţifice. 

Inovarea reprezintă principala sursă internă de avantaj comparativ pentru 
orice sistem macroeconomic. Potenţialul ei de a induce progres şi eficienţă este 
practic nelimitat, ceea ce justifică tratarea potenţialului de inovare drept o 
resursă strategică. 

În epoca contemporană, dimensiunile şi impactul progresului tehnologic în 
mecanismele creşterii economice se află decisiv sub incidenţele tehnologiilor 
informaţionale. Industria IT&C constituie baza tehnică a noii economii. 


Acţiunea conjugată a factorilor de creştere economică pune în evidenţă 
anumite posibilităţi de combinare a diferitelor laturi ale acestor factori, în 
variante care se definesc drept tipuri de creştere economică. 


2.1.5. Tipuri de creştere economică 


a) Tipul extensiv al creşterii economice corespunde unei contribuţii 
majoritare a laturilor cantitative ale factorilor uman, material şi tehnologic. 

Crearea şi utilzarea potenţialului propriu de inovare tehnologică este 
crucială, deoarece creşterea exetnsivă poate fi susținută doar un timp limitat, 
datorită caracterului epuizabil şi greu regenerabil sau greu substituibil al 
resurselor cu care operează. Acest tip de creştere este necesar ca etapă de 
trecere la următorul tip. 

b) Tipul intensiv al creşterii economice, propriu economiilor avansate, 
presupune faptul că cea mai mare parte a sporului de rezultate macroeconomice 
se obţine datorită laturii calitative a factorilor de producţie. Este vorba de 
creşterea productivității muncii şi creşterea eficienţei economice a capitalului. 

Sistemele aflate în acest tip de creştere beneficiază, în general, de toate 
formele impactului favorabil al inovării. 

c) Tipul intermediar de creştere economică se află la graniţa dintre cele 
două tipuri arătate şi presupune contribuţii aproximativ egale ale celor două 
laturi ale tipurilor de creştere economică. 

2.2. Modele de creştere economică 


Creşterea economică este rezultatul unor factori multipli ce acţionează 
interdependent. Surprinderea tuturor acestor factori nu poate fi făcută nici chiar 
de echipe complexe de cercetătoi. De aceea, analiştii au recurs la modelări şi la 
modele de creştere economică. 

2.2.1. Definiţie: 

Modelele de creştere economică sunt o reprezentare formalizată matematic 
(prin funcţii şi parametrii specifici) care evidenţiază legăturile dintre oferta 
agregată (producţie) şi resursele economice alocate (factorii de producţie). 

Modelele de creştere îşi propun ă identifice cele mai eficiente modalităţi de 
alocare a reurselor atât la nivel microeconomic, cât şi la nivel macroeconomic. 
Totuşi, cel mai adesea ele abordează economia ca ansamblu. În această situaţie, 
principalele variabile ale modelelor de creştere economică sunt: 

e stocul de capital; 

e mărimea populaţiei; 

e progresul tehnic. 

Ca parametrii ai modelului apar adesea rata dobânzii şi înclinația spre 
economisire. 


2.2.2. Caracteristici: 

e sunt modele macroeconomice — operează cu indicatori macroeconomici 
şi reflectă structura şi funcționalitatea de ansamblu ale sistemului 
economic; 

e sunt modele de dinamică economică — reflectă modificarea în timp a 
valorilor diverşilor parametrii specifici creşterii economiei, precum şi a 
corelaţiilor dintre ei; 

e traiectoria creşterii economice este conceptul esenţial pentru 
surprinderea caracterului dinamic al modelelor creşterii economice. 


Modelul creşterii economice poartă în sine o contradicție, exprimată prin 
tendinţa de absolutizare a sensului folosirii lui. Aceasta tinde fie spre capcana 
supra-simplificării (mult prea puţine variabile pentru a  caracterza 
complexitatea procesului), fie spre spre cea a supra-aglomerării. Aceasta din 
urmă poate duce la anularea caracterului însuşi de model, dacă se iau în analiză 
mai multe variabile decât pot fi cuprinse în sistemul de ecuaţii adoptat. 

De aceea, din punct de vedere practic, în acest caz ar fi necesar să se 
opereze cu un sistem de modele agregate, capabil să ofere o reprezentare 
corespunzătoare a complexităţii creşterii economice. 

2.2.3. Tipuri 
a) După scopul utilizării: 
e În economia de piaţă: modele cu caracter descriptiv (previzionale) — 
utilizate în scopuri previzionale, pentru simulare. 
e În economia de comandă: modele cu caracter normativ (decizionale) 
— utilizate în scop de optimizare. 


b) În funcţie de gradul de agregare: 

e Modele monosectoriale — nu diferențiază pe ramuri economice 
intrările şi rezultatele, abstractizarea fiind mai înaltă. 

e Modele multisectoriale — diferențiază pe ramuri atât funcțiile de 
transformare a factorilor de creştere, cât şi contribuţia specifică 
fiecărei ramuri la obținerea indicatorilor macroeconomici sintetici. 

c) În funcţie de intervalul de timp la care se referă: 

e Modele staționare — pe un interval foarte scurt, creşterea fiind 
posibilă la orice nivel; 

e Modele dinamice — timpul este considerat o varaibilă economică ce 
implică modificări structurale, creşterea având loc în condiţiile unor 
restricții determinate de modificarea structurală. 


2.3. Demografia şi dezvoltarea economică 


Relaţia populaţie-dezvoltare poate fi surpinsă, în primul rând, din unghiul 
factorului demografic. 

O populaţie în creştere obligă societatea să sporească producţia, să facă 
investiţii în vederea asigurării condiţiilor normale de muncă şi de viaţă 
generaţiilor prezente şi viitoare. 

Dezvoltarea economică, la rândul ei, exercită multiple influenţe asupra 
proceselor demografice. Asigurând creşterea producţiei, contribuind la 
acumularea crescândă de bunuri materiale, dezvoltarea economică duce şi la 
modificarea indivizilor din punct de vedere fizic, dar şi intelectual. 

În termenii pieţei se poate spune că cererea şi oferta de muncă - privite 
individual şi agregat - sunt dependente, pe de o parte, de dezvoltarea 
economico-socială şi, pe de altă parte, de procesele demografice (fertilitate - 
natalitate, morbiditate - mortalitate, migraţie). 

Istoria economică şi evoluţia demografică în ţările dezvoltate economic au 
cunoscut situaţii extrem de variate. Sensurile şi dimensiunile dinamicilor 
demografice şi ale celor economice au fost diferite nu numai de la o ţară la alta, 
chiar în una şi aceeaşi ţară, acestea au cunoscut evoluţii variate de la o perioadă 
la alta. Dacă se iau în analiză şi ţările rămase în urmă economic, tabloul 
modificărilor demo-economice devine mult mai complex şi mai controversat. 

Practica arată că reducerea mortalităţii precede scăderea fertilității. Mult 
timp, mortalitatea era aşa de ridicată încât o societate nu putea supravieţui fără 
o fertilitate ridicată. Organizarea socială era subordonată acestei necesități 
vitale. 

Datorită dezvoltării economice şi ameliorării condiţiilor de viaţă, societăţile 
au devenit mai productive, iar creşterea productivităţii a stat la baza schimbării 
demografice. 

Odată cu dezvoltarea economică, societatea se orientează spre a avea mai 
puţini copii; creşte vârsta primei căsătorii; populaţia părăseşte mediul rural în 
favoarea oraşelor, se răspândesc practicile de limitare a naşterilor, etc. Fără a 
epuiza problema, acestea arată că dezvoltarea economică şi schimbarea 
demografică sunt legate între ele. 

Astăzi a devenit clar că toate ţările lumii se află într-un proces istoric unic şi 
decisiv, în care oamenii şi bogăţia se înmulţesc şi se dezvoltă simultan. Aceasta 
se observă şi în ţările slab dezvoltate, chiar dacă în unele dintre ele există mulţi 
copii şi multă sărăcie. 

În România, statistica evidenţiază scăderea populaţiei cu mai multe sute de 
mii de locuitori în prezent față de 1989, ceea ce repercutează asupra creşterii 
economice extrem de lente din ţara noastră. În sens invers, reluarea creşterii 
economice pozitive este o condiţie de existenţă biologică a naţiunii. 


Întrebări de autocontrol: 

1. În ce constă creşterea economică? 
Cum se măsoară creşterea economică? 
Comentaţi factorii care sunt implicaţi în procesul creşterii economice. 
În ce raport se află creşterea economică cu dezvoltarea economică? 
Ce sunt şi prin ce se caraterizează modelele economice? 


ia a udă Sau 


Teme de reflecţie/ referate: 

1. Arătaţi rolul noilor tehnologii informaţionale în accelerarea procesului 
de creştere economică într-o ţară ca România. 

2. Comentaţi viziunea ecologistă asupra creşterii economice, care 
consideră că ţările cu economie dezvoltată au impus deja o povară 
insuportabilă asupra resurselor lumii, fapt pentru care creşterea 
economică ar trebui încetinită. 


Probleme pentru activitatea de seminar: 
1. În ce mod poate susţine statul procesul de dezvoltare economică? 
2. Cum contribuie cunoaşterea la creşterea economică? De se numesc 
economiile dezvoltate economii ale cunoaşterii? 

Test 1 de autoevaluare (timp maximal de rezolvare — 1 oră): 


|; 


Sal 


Creşterea economică este exprimată direct de: 
a) creşterea PIB real/locuitor; 
b) creşterea PIB şi a PNB; 
c) creşterea PIB real şi PIB nominal; 
d) rata şomajului conjuncturală; 
Aprecierea că economia unei ţări înregistrează, într-o perioadă dată, un 
proces de creştere economică se bazează pe: 
a) evidenţierea tendinței creşterii pozitive reale a rezultatelor 
macroeconomice pe locuitor, pe o perioadă suficient de lungă; 
b) obţinerea, în fiecare an al perioadei, a unui PNB strict mai mare decât 
anul precedent; 
c) creşterea PNB într-un ritm constant în fiecare an al perioadei; 
d) inexistenţa oricăror oscilaţii conjuncturale în nivelul şi ritmul anual de 
creştere al PNB; 
Creşterea şi dezvoltarea economică se diferențiază prin: 
a) finalitatea economico-socială; 
b) schimbările calitative în economie; 
c) creşterea cantitativă a factorilor de producţie; 
d) dimensiunea ritmurilor; 
Creşterea economică este un obiectiv prioritar al politicii 
macroeconomice pentru că: 
a) asigură sporirea cantităţii de bunuri materiale şi servicii; 
b) dă posibilitatea utilizării factorilor de producţie; 
c) influenţează gradul de ocupare şi nivelul veniturilor; 
d) afectează eficienţa; 
Finalitatea socială a creşterii economice se exprimă în mod direct prin: 
a) creşterea populaţiei totale; 
b) creşterea speranţei de viaţă; 
c) diminuarea discrepanţelor între diferite categorii de populaţie; 
d) reducerea şi eradicarea şomajului; 
e) îmbunătăţirea calităţii vieţii pentru ansamblul populaţiei; 
Tipul intensiv de creştere economică este caracteristic acelor economii 
naţionale care: 
a) sunt capabile să folosească integral factorii de producţie disponibili; 
b) sunt capabile să genereze şi să absoarbă pe scară largă progresul 
tehnic; 
c) au posibilitatea de sporire a capitalului uman; 
d) pot obţine împrumuturi pe piaţa de capital. 
În sens larg, creşterea economică semnifică: 
a) transformări structurale şi calitative; 
b) ansamblul modificărilor ce au loc într-un orizont de timp şi spaţiu, în 
dimensiunile rezultatelor macroeconomice; 

c) progresul social-economic; 
d) schimbări pozitive în mecanismele de funcționare a economiei; 
8. Tipurile de creştere economică pot fi caracterizate în funcţie de: 
a) influenţa factorilor direcţi şi a neofactorilor; 
b) influenţa factorilor indirecţi; 
c) contribuţiile relative ale laturilor cantitative şi calitative ale factorilor 
de producţie; 
d) structura economiei naționale. 


Notă: fiecare răspuns corect este notat cu 12,5 puncte. 


Test 2 de autoevaluare (timp maximal de rezolvare — 1 oră): 

1. Ce reprezintă creşterea economică? 

2. Ce condiţii presupune dezvoltarea economică? 

3. Cum contribuie factorul uman la creşterea economică şi cum contribuie el 
la 
dezvoltare? 

4. Care sunt factorii care influenţează creşterea economică? 

5. În ce constă legătura funcţională între populaţia unei ţări şi dezvoltarea ei 

economică? 


Notă: fiecare răspuns corect este notat cu 20 puncte. 


Texte de crestomaţie: 

„Practic toată lumea este în favoarea creşterii economice. Există însă puternice 
disensiuni în legătură cu modalitatea optimă de realizare a acestui obiectiv. Unii 
economişti şi factori de decizie economică pun accent pe nevoia creşterii de 
investiţii de capital. Alţii sunt patizanii măsurilor de stimulare a activităţii de 
cercetare-dezvoltare şi a progresului tehnic. O a treia categorie de specialişti 
accentuează rolul forței de muncă bine pregătite.” (P. A. Samuelson, W.D. 
Nordhaus, Economie politică, Editura Teora, Bucureşti, 2000, pag.636) 
„Masina creşterii economice are patru roţi: munca, resursele naturale, capitalul 
şi tehnologia. Rolul lor poate diferi semnificativ de la o ţară la alta, unele ţări 
combinând respectivii factori mai eficient decât altele.”( P. A. Samuelson, W.D. 
Nordhaus, op.cit. pag.635) 

Modulul 3 
CONSUMUL ȘI INVESTIŢIILE 


Obiectivele acestui modul: 
e deadefini consumul, economiile şi investiţiile; 
e dearealiza înţelegerea teoriei consumului; 
e dea descifra mecanismul economisirii şi investiţiilor. 


Ce ar trebui să stiţi după parcurgerea modulului: 

e ce reprezintă consumul, care este structura acestuia; 
care sunt factorii care determină consumul 
ce se realizează prin consum şi cum acţionează acesta asupra producţiei; 
ce reprezintă bugetul de familie şi modul în care acestea sunt întocmite; 
ce reprezintă economiile şi investițiile şi factorii care le influenţează. 


Ce comepetenţe veţi obţine după parcurgerea modulului: 

După studierea acestui modul veţi fi capabili să: 

e  înţelegeţi conceptul de consum, precum şi factorii care determină 
consumul; 

e  înțelegeţi conceptul de economii şi înclinația marginală spre 
economisire; 

e conceptul de investiţii, clasificarea acestora,factorii care le determină; 

e  rezolvaţi probleme, exerciţii, studii de caz care solicită cunoştinţele 
dobândite în acst modul. 


Venitul naţional este folosit pentru consum şi economisire. Deci, venitul în 
procesul utilizării, se divide în două mari componente: consum şi economii. 
Scopul final al oricărei activităţi economice fiind satisfacerea trebuinţelor 
directe ale populaţiei, venitul este utilizat, în primul rând, pentru consum şi apoi 
pentru economii, pentru sporirea avuţiei. 


Unitatea de învăţare 3.1. CONSUMUL 


Obiectivele acestei unităţi: 
e deadefini consumul; 
e dearealiza înţelegerea teoriei consumului. 


Ce ar trebui să stifi după parcurgerea unităţii: 
e ce reprezintă consumul, care este structura acestuia; 

e care sunt factorii care determină consumul; 
e ce se realizează prin consum şi cum acţionează acesta asupra producţiei; 
e ce reprezintă bugetul de familie şi modul în care acestea sunt întocmite. 


Ce comepetenţe veţi obține după parcurgerea unităţii: 
După studierea acestei unităţi veţi fi capabili să: 
e  înțelegeţi conceptul de consum, precum şi factorii care determină 
consumul; 
e  rezolvaţi probleme, exerciţii, studii de caz care solicită cunoştinţele 
dobândite în acst modul. 


Conţinutul de idei al unităţii (timpul maximal de studiu — 2 ore): 


3.1.1. Consumul şi legităţile sale 


3.1.1.1. Conceptul de consum 


Consumul reprezintă partea din venit cheltuită pentru cumpărări de bunuri 
materiale şi servicii care părăsesc sfera producției, destinate satisfacerii directe 
a trebuinţelor personale ale populaţiei şi trebuinţelor generale de consum ale 
societăţii. 

Consumul reprezintă folosirea bunurilor economice achiziționate de către 
gospodării, administrații publice şi alţi agenţi economici, pentru satisfacerea 
unei nevoi personale sau colective, folosire care implică distrugerea bunurilor. 

Există mai multe modalităţi de abordare şi analiză economică a consumului. 
Acesta poate fi considerat: 

e un ultim act al activităţilor economice; 

e scop final al organizării şi funcționării sistemelor economice, fiind privit 

ca nevoie umană satisfăcută; 

e un indicator al nivelului de trai al populației. 

Prin consum se realizează scopul final al oricărei producții, satisfacerea 
efectivă a necesităților fiziologice, spirituale, sociale. Prin consum se 
recunoaşte utilitatea produselor şi serviciilor, utilitatea factorilor de producție 
consumaţi şi, pe această bază, se conferă dreptul la recompensarea factorilor de 
producţie pentru aportul adus la crearea produsului naţional. 

Consumul acţionează direct asupra producției, determinând reluarea 
neîntreruptă a producţiei, creşterea acesteia, îmbunătăţirea calităţii şi structurii 
ei. Consumul, prin influenţele sale directe asupra producţiei, determină gradul 
de folosire a factorilor de producţie. Practica demonstrează că societăţile în care 
consumul a crescut în strânsă legătură cu producţia au cunoscut şi ritmuri înalte 
de creştere economică, au asigurat un înalt grad de folosire a forţei de muncă. 

Stagnarea sau scăderea consumului a fost însoţită de scăderea producţiei, de 
creşterea şomajului şi a capacităţilor de producţie nefolosite, de dezechilibru în 
economie. 

În cadrul relaţiei de interdependenţă consum-producţie, dacă nevoia de 
consum generează şi orientează activitatea umană de a produce, trebuie 
subliniat rolul determinant al producţiei ca volum, structură şi calitate asupra 
consumului. În general nu se poate consuma decât dacă s-a produs, ce şi cât s-a 
produs. 


3.1.1.2. Structura consumului 


Consumul poate fi structurat după mai multe criterii: 
a) după subiectul consumului: 

e consum privat (consumul gospodăriilor) - exprimă valoarea la 
preţul pieţei, a tuturor bunurilor şi serviciilor cumpărate sau 
primite sub formă de venituri în natură de către populaţie şi 
întreprinderi, cu scop nelucrativ pentru diverse servicii prestate; 

e consum public sau guvernamental (se referă la stat şi la 
investiţiile sale)- cuprinde toate cheltuielile curente destinate 
cumpărării bunurilor materiale şi serviciilor de către 
administrațiile publice de la toate nivelurile; 

b) după obiectul consumului: 

e consum material (consum de produse alimentare şi 
nealimentare); 

e consum de servicii; 

c) după durata consumului: 

e consum de bunuri de folosință curentă, adică cele care îşi pierd 
utilitatea într-un singur act de folosinţă; 

e consum de bunuri de folosinţă îndelungată, a căror utilizare se 
realizează pe o perioadă mai mare. 


Structura consumului, după aceste ultime două criterii, indică nivelul de 
dezvoltare al unei ţări şi permite caracterizări ale nivelului de trai. 


3.1.1.3. Factorii care determină consumul 


Factorii obiectivi care determină consumul: 
a) nivelul şi dinamica veniturilor — decizia de consum este luată în raport 
cu mărimea şi evoluţia venitului net personal; 
b) modificările neprevăzute care afectează preţul diferitelor elemente de 
capital fix şi circulant şi care sunt cauzate de uzura morală şi de 
accentuarea restricţiilor la unele resurse naturale; 

c) modificarea aşteptărilor în ceea ce priveşte raportul dintre cheltuielile de 
consum, în prezent şi viitor, determinate de schimbările în puterea de 
cumpărare a banilor sau unele riscuri. Acest factor se identifică cu 
evoluţia ratei dobânzii. Se consideră că mărimea cheltuielilor de consum 
se modifică în raport invers proporțional cu mărimea ratei dobânzii; 

d) modificarea politicii fiscale, prin accentul pus pe resursele bugetare 
proprii sau pe împrumuturi etc. 

Factorii subiectivi care determină consumul pot ţine de: 

a) înclinațiile psihologice (frică de viitor, independenţă, prudenţă etc) sau 
de 

b) obiceiurile indivizilor. 

Independenţa, spiritul de afacere, mândria, avariţia pot determina indivizii să 
nu consume o parte din venit, ceea ce determină aşa-numitele economii 
pozitive. Totodată, asemenea mobiluri (prudenţa, prevederea) generează şi 
apariţia unor economii negative, sub forma rezervelor băneşti destinate 
asigurării bătrâneţii, de exemplu. 


Pe baza acţiunii factorilor obiectivi şi subiectivi, Keynes susţine că o parte 
crescândă din venit este economisită atunci când venitul creşte peste nivelul 
necesar satisfacerii nevoilor primare ale individului şi familiei sale. 


3.1.1.4. Înclinaţia spre consum 


Legăturile funcţionale dintre un anumit venit şi cheltuielile pentru consum iau 
forma înclinaţiei spre consum, care se manifestă sub forma unor mărimi medii, 
respectiv marginale. 

a) Înclinaţia medie spre consum: 

- se determină ca raport între consum şi venitul disponibil; pe măsură ce 
venitul disponibil creşte, înclinația medie spre consum are tendinţa de reducere. 


c = C/Y unde: c~ — înclinația medie spre consum; C 


— cheltuielile de consum; Y — venitul. 


b) Înclinaţia marginală spre consum: 
- se calculează ca raport între consumul adițional (AC) şi sporul de venit 


disponibil (AY). 
c'= AC/AY unde: c'- înclinația marginală spre consum; 
AC- sporul de consum; AY- sporul de 
venit. 

Cu alte cuvinte, înclinația marginală spre consum reprezintă consumul 
suplimentar realzat de o persoană atunci când primeşte o unitate monetară 
suplimentară de venit. Cuvântul marginal este folosit înîntreaga teorie 
economică cu semnificaţia de cantitate sau valoare suplimentară sau 
adițională. 

Înclinaţia marginală spre consum exprimă legătura funcţională dintre 
creşterea venitului şi cea a cheltuielilor destinate consumului curent. Înclinaţia 
marginală spre consum este o mărime pozitivă şi subunitară (0< c'<1). În 
condiţii normale, nu poate lua valori extreme (0 sau 1) şi mărimea sa se 
modifică în raport cu fazele ciclului economic: în perioada de boom înclinația 
medie spre consum ia valori de 0,6 — 0,7, iar în perioada de recesiune este mai 
mare. 


3.1.1.5. Legităţile consumului 


Corelaţiile dintre venituri şi cheltuieli pentru consum au fost analizate de 
numeroşi specialişti, acestea fiind sintetizate în aşa zisele legităţi ale 
consumului. 

Printre acestea s-a impus legea psihologică fundamentală, al cărei 
conținut este exprimat de J.M. Keynes astfel: cu creşterea sau scăderea 
venitului oamenii înclină să-şi mărească sau să-şi diminueze consumul, dar 
într-o proporție mai redusă. Dacă, de exemplu, venitul va creşte cu 10%, 
consumul va spori cu 5% şi, invers, dacă venitul se reduce cu 10% consumul se 
va diminua cu 5%. 

Având în vedere faptul că veniturile sunt limitate, fiecare familie sau individ 
este preocupat să-şi procure bunuri de consum personal care să-i dea maximum 
de satisfacție. De regulă, dorinţele consumatorului depăşesc posibilitățile de 
satisfacere a lor. De aceea, el îşi poate satisface anumite trebuinţe numai 
renunțând la altele. 

În urma teoriei asigurării maximului de satisfacţie, Engel a ajuns la 
concluzia: cu cât o familie este mai săracă, cu atât mai mare este proporția 
venitului ei cheltuit pentru hrană Şi în urma creşterii venitului, cheltuielile 
pentru nevoi culturale şi timp liber cresc mai mult. Pornind de la un anumit 
nivel al venitului şi pe baza unei anumite creşteri a acestuia (15%), modificările 
diferitelor articole de cheltuieli de consum vor înregistra alte mărimi: 

e pentru produsele alimentare vor spori într-o măsură mai mică (10%), 

reducându-şi ponderea în totalul cheltuielilor de consum; 
e pentru articolele de îmbrăcăminte şi de încălțăminte vor creşte în aceeaşi 
proporţie cu venitul (15%); 

e în schimb, cheltuielile pentru asigurarea confortului şi pentru recreere 
cresc într-o măsură mai mare decât creşte venitul (cu 20%), sporindu-şi 
ponderea în total. 

3.1.1.6. Funcţia de consum de tip keyneasian 


Funcţia de consum reprezintă relaţia care descrie legătura funcțională dintre 
venit şi cheltuielile de consum (exprimate ca variabile agregate), pe de o parte, 
şi consum şi alţi factori în afară de venit, pe de altă parte. 

Considerând consumul ca o funcţie crescătoare de venit (unde c' >0), funcţia 
de consum are forma: 


C=c'Y+Co unde: Co — consumul autonom; c' - înclinația 
marginală spre consum; Y — venitul disponibil 


Partea autonomă depinde de o serie de factori de natură complexă (tradiţii, 
obiceiuri de consum etc.). Partea indusă (c'Y) depinde de venitul disponibil şi 
de înclinația marginală spre consum. 

Funcţia de mai sus se referă la valori anuale sau trimestriale şi se verifică 
pe termen scurt. Pe termen mediu, dar mai ales pe termen lung, se consideră 
de către majoritatea autorilor consacraţi, că această ipoteză nu mai rămâne 
valabilă. 


3.1.2. Bugetul de familie 


3.1.2.1. Definiţie 


În multe ţări, consumul gospodăriilor este studiat cu ajutorul bugetelor de 
familie. Bugetul de familie reprezintă un sistem de evidenţă prin care se 
înregistrează, sistematic şi cronologic, de regulă pe o perioadă de an, veniturile 
după natura lor (muncă, surse bugetare), iar cheltuielile de consum după 
destinaţia lor: hrană, locuinţă, învăţământ, transport, sănătate, etc. Bugetele se 
întocmesc pe diferite categorii şi tipuri reprezentative de familii. 

Structura cheltuielilor pentru consumul personal, sub aspectul destinaţiilor 
şi a ponderilor, diferă de la o ţară la alta şi de la o perioadă la alta. Dar repartiția 
cheltuielilor pentru hrană, îmbrăcăminte, locuinţă, bunuri de folosinţă 
îndelungată, bunuri şi servicii culturale şi alte destinaţii, reprezintă o anumită 
regularitate în funcţie de venit. 

Cum veniturile de care dispune menajul sunt limitate, consumatorul îşi 
selectează trebuinţele de satisfăcut şi compară utilitatea bunurilor. El este 
preocupat să-şi asigure maximul de satisfacție. Atingerea satisfacției maxime de 
consum are loc în condiţiile în care sunt egale utilităţile finale ale ultimelor 
bunuri consumate din fiecare grupă, respectiv din fiecare categorie de cheltuieli 
destinate consumului. 

3.1.2.2. Evoluţia cheltuielilor pentru consum 


În general, evoluţia cheltuielilor pentru consum, apreciată pe baza bugetelor 
de familie, în ţările dezvoltate economic, pune în evidenţă următoarele tendinţe: 

e cheltuielile pentru consum alimentar, diversificării structurii şi al 
îmbunătăţirii calităţii lor, cresc într-o măsură mai mică decât venitul şi 
îşi reduc ponderea de la 40% la 20%; 

e cheltuielile cu îmbrăcămintea, încălțămintea şi accesoriile cresc, şi ele, 
într-o măsură mai mai mică decât venitul şi îşi reduc ponderea de la 
20% la mai puţin de 10%; 

e cheltuielile cu serviciile — inclusiv cele care se referă la locuinţă şi 
confort- au înregistrat o creştere mult mai mare decât cea a veniturilor; 
în cazul transporturilor şi comunicaţiilor, ponderea cheltuielilor a 
crescut până la aproape 17%. 

În ţările slab dezvoltate şi în curs de dezvoltare, dinamica şi structura 
cheltuielilor de consum înregistrează ritmuri şi sensuri în raport cu legităţile de 
mai sus. Pe măsură ce venitul real se diminuează, ponderea cheltuielilor 
alimentare ajunge la peste 60% din bugetul mediu de familie. 


Întrebări de autocontrol: 

1. De câte feluri poate fi consumul? Comentaţi diferenţa dintre consumul 
public şi cel privat. 

2. Care sunt factorii determinanţi ai consumului? 

3. Ce reprezintă înclinația marginală spre consum? De ce este aceasta mai 
mică decât valoarea unu? 

4. Ce relație există între înclinația medie spre consum şi înclinația 
marginală spre consum? 

5. Ce reprezintă legităţile consumului? Comentaţi legităţile lui Engel. 

6. În ce constă legea psihologică fundamentală cu privire la consum 
formulată de Keynes? 


Teme de reflecţie/ referate: 
1. Studiu de caz cu privire la evoluţia structurii cheluielilor pentru consum 
personal, pe baza bugetelor de familie, pe exemplul unei colectivităţi 
(din mediul urban sau rural). Resurse: www.insse.ro 
1. Analizaţi evoluţia tendinţelor de consum stabilite pe baza bugetelor de 
familie din ţările cu o economie dezvoltată. 


Exerciţii, probleme pentru activitatea de seminar: 


1. Ce este consumul? Pentru a răspunde mai uşor la întrebare, completaţi 
tabelul de mai jos şi argumentaţi răspunsurile: 

Este consum când: DA NU 


1. Cumpăr un garaj 


2. Ocup un apartament pe care îl deţin 


3. Cumpăr o maşină 


4. Apelez la serviciile poliţistului în caz de 
pericol 


6. Inchiriez o locuinţă 


7. Urmez cursurile unei universităţi 


8. Folosesc legumele din grădina proprie 


2. În tabelul de mai jos, în funcţie de venitul disponibil se înscriu valorile 
cheltuielilor de consum (C) şi de economisire (S). 
Calculaţi înclinația medie spre consum (c`) şi înclinația medie spre 
economisire (s7), precum şi înclinația marginală spre consum, respectiv 
economisire (c', s') pentru fiecare din valorile propuse ale venitului 


disponibil. 
A — euro — 

vii iai Cosi r j a marg! tarini ran Înclinația 

eri- enitu mai conomi- nală medie spre Spre medie spre 
oada (Y) © sirea (S) i catel irită eonomisire S 

e) a 
d, | e alle E acra] 02 A | ae 
(2) - (3) (2) GA) | AMAO) D) 

0 0 100 

l 100 150 

2 200 240 

3 300 335 

4 400 430 

5 500 500 

6 600 580 

7 650 620 

8 750 620 

9 900 770 

10 1000 790 


Stabiliţi astfel atât baremul de consum, cât şi baremul de economisire. După un 
anumit nivel al venitului, numit prag de economisire (R), devin posibile şi 
economiile. După acest punct consumul este mai mic decât venitul, agenții 
economici având posibilitatea să economisească. Care este acest punct? 
Reprezentaţi grafic rezultatele şi comentaţi situația! 

Test 1 de autoevaluare (timp maximal de rezolvare — 1 oră): 
1. Raportul dintre creşterea consumului şi cea a venitului se numeşte: 


a) înclinația marginală spre consum, şi ne arată importanţa consumului 


pentru cel care obţine venit; 


b) înclinația marginală spre consum, şi ne arată cu cât se modifică 


consumul la modificarea cu o unitate a venitului; 


c) înclinația marginală spre consum, şi ne arată cu cât s-a modificat de la 


o perioadă la alta consumul unei persoane; 


2. Care din factorii de mai jos pot determina creşterea cheltuielilor pentru 


consum”: 
a)creşterea veniturilor; 
b) creşterea fiscalităţii; 
c) scăderea puterii de cumpărare a banilor; 
d) scăderea valorii capitalului în perspectivă; 
e) nevoia de crea rezerve pentru situaţii neprevăzute; 
f) dorinţa de a beneficia de dobânzi şi sporuri de valoare. 


3. Ce valori poate lua, în condiţii normale, înclinația marginală spre consum: 


a)c'= 1l; 
b) c' < 1, dar pozitiv; 
c) c'= 0; 
d)c'> 1. 
4. Suportul material al consumului îl constituie: 
a) salariul; 
b) profitul; 
c) dobânda; 
d) nevoile; 
e) resursele. 
5. Dacă venitul scade o perioadă îndelungată: 


a) consumul se reduce, dar cu un procent mai mic decât cel de reducere 
al venitului; 

b) consumul se reduce, iar volumul absolut al consumului poate deveni 
superior venitului, atât la nivel de individ, cât şi la nivel guvernamental, 
fapt posibil prin angajarea de datorii; 

c) consumul se reduce, dar volumul său absolut nu poate depăşi venitul, 
nici la nivel de individ, nici guvernamental, pentru că oricând şi pentru 
oricine, venitul este mai mare decât consumul; 


6. Care din enunţurile de mai jos reprezintă mobiluri subiective care îi 
determină pe indivizi să diminueze cheltuielile de consum: 


a) reducerea venitului şi apariția unor riscuri suplimentare pentru individ 
ŞI societate; 

b)creşterea fiscalităţii şi reducerea anumitor nevoi al indivizilor; 

c) creşterea dorinţei de independenţă şi propăşire economică; 

7.Când are loc creşterea venitului, ca regulă, în structura consumului sporeşte 
ponderea: 
a)bunurilor alimentare; 
b)bunurilor nealimentare de folosinţă curentă şi uz personal; 
c) serviciilor, în special a celor care contribuie la creşterea gradului de 
cultură şi plăcerii de a trăi viaţa. 
8. Cum evoluează economiile atunci când scade venitul? 
a) se reduc, într-o proporţie mai mare; 
b) se reduc, într-o proporţie mai mică; 
c) se reduc în aceeaşi proporţie; 
d) nu se modifică. 


Notă: fiecare răspuns corect este notat cu 12.5 puncte. 


Test 2 de autoevaluare (timp maximal de rezolvare — 1 oră): 
În ce scop este utilizat bugetul de familie? 

Ce reprezintă funcția de consum? 

Care este legătura dintre consum şi producție? 

Care sunt legităţile consumului? 

Cum evoluează cheltuielile pentru consum? 


ln tina e e 


Notă: fiecare răspuns corect este notat cu 20 puncte. 


Text de crestomaţie: 

„Cheltuielile pentru îmbrăcăminte, recreere şi achiziţionarea de automobile 
cresc mai repede decât venitul net, până în momentul în care veniturile sunt 
suficient de mari. Cheltuielile pentru articole de lux cresc într-o proporție mai 
mare decât sporeşte venitul. În sfârşit, vom observa că economiile se măresc 
foarte rapid pe măsură ce creşte venitul. Economiile reprezintă cel mai mare 
lux.” (P. A. Samuelson, W.D. Nordhaus, Economie politică, Editura Teora, 
Bucureşti, 2000, pag .510) 

Unitatea de învăţare 3.2. ECONOMIILE ȘI INVESTIŢIILE 


Obiectivele acestei unităţi: 


e deadefini economiile şi investiţiile; 
e dea descifra mecanismul economisirii şi investiţiilor. 


Ce ar trebui să stifi după parcurgerea unităţii: 


e ce reprezintă economiile şi investiţiile şi factorii care le influenţează. 


Ce comepetenţe veţi obține după parcurgerea unităţii: 
După studierea acestei unităţi veţi fi capabili să: 


e  înțelegeţi conceptul de economii şi înclinația marginală spre 
economisire; 

e conceptul de investiţii, clasificarea acestora,factorii care le determină; 

e  rezolvaţi probleme, exerciţii, studii de caz care solicită cunoştinţele 
dobândite în acst modul. 


Conţinutul de idei al unităţii (timpul maximal de studiu — 2 ore): 


3.2.1. Economiile 


Incă din antichitate a apărut fenomenul economisirii, al amânării 


consumului unor bunuri create într-un orizont dat de timp. O dată cu trecerea la 

abordarea macro a proceselor economice, teoria economică a aşezat economiile 
şi investiţiile în prim-planul preocupărilor ei. 

În economiile monetare contemporane, piaţa financiară şi instituţiile 
financiare trebuie să apropie tot mai mult subiecții care fac economii şi 
investitorii, favorizându-se astfel, satisfacerea nevoilor de finanţare. 


3.2.1.1. Conceptul de economii 


În procesul folosirii venitului se urmăreşte în mod necesar şi satisfacerea 
nevoilor viitoare ale subiecţilor de venit. Cu alte cuvinte, venitul lor curent se 
împarte într-o parte destinată consumului personal şi o altă parte care se 
constituie în economii. 


Economiile reprezintă surplusul de venit peste cheltuielile de consum: 


S=Y-C unde: S - economiile; Y — venitul; C - 
consumul. 


Mărimea absolută a economiilor depinde de mărimea venitului şi de cota de 
venit care se alocă pentru economii. Independent de factorii care o determină şi 
de nivelul ei concret, mărimea relativă a economiilor se calculează ca raport 
procentual între masa economiilor şi cea a venitului, ca rată a economiilor sau 
înclinaţie medie spre economii: 


s = S/Y unde: S - economiile; Y — venitul; s — rata 
economiilor. 


3.2.1.2. Inclinaţia marginală spre economisire 


Fiecare unitate monetară care nu este consumată este economisită. 
Fiecare unitate monetară suplimentară de venit se regăseşte fie sub forma 
consumului suplimentar, fie sub forma economiilor suplimentare. Combinarea 
acestor date ne permite să calculăm înclinația marginală spre consum (c') şi 
înclinația marginală spre economisire (s'). 

Înclinația marginală spre economisire însoţeşte înclinația marginală 
spre consum şi se calculează ca raport între variația economiilor şi variația 
veniturilor, potrivit relației: 


s'= AS/AV unde: s'- înclinația marginală spre economii; 
S - economiile; Y — venitul disponibil. 

Înclinaţia marginală spre economii evidenţiază legătură funcțională dintre 
evoluţia economiilor şi cea a venitului. 

La orice nivel al venitului, înclinația marginală spre economisire plus 
înclinația marginală spre consum sunt egale cu unu. 

Dacă s'= l - c' şi c'= s'— 1, atunci: 


s'+ c= | 


3.2.1.3. Structura economiilor 


Structura economiilor poate fi analizată din mai multe puncte de vedere. 
a) In funcţie de sursele de finanţare, există 


economii ale secorului privat; 
economii ale sectorului public. 


În ţările cu economie de piață modernă, ponderea principală în 
totalul economiilor o deţin economiile din sectorul privat, 
economiile persoanelor şi familiilor, în raport cu economiile 
nedistribuite ale organizaţiilor şi ale sectorului public. 

b) După modul cum se iau deciziile de economisire, pot exista: 


economii libere; Economiile libere pot fi: economii destinate şi 
economii reziduale. Economiile destinate rezultă dintr-o alegere 
între consum şi nonconsum, care reprezintă partea de venit 
sustrasă consumului imediat, pentru a-l destina altor 
întrebuinţări. Economiile reziduale reprezintă un reziduu al 
consumului, ele nu reprezintă un sacrificiu. 

economii forţate. Economiile forţate exprimă surplusul 
economiilor efective peste ceea ce s-ar economisi, dacă nu ar 
exista o constrângere exterioară care să impună această alegere 
deţinătorului de venit. 


3.2.2. Investiţiile 


3.2.2.1. Conceptul de investiţii 


Investiţiile reprezintă totalitatea cheltuielilor care se fac pentru cumpărarea 
bunurilor de capital, pe de o parte, iar pe de altă parte reprezintă o altă destinaţie 
a venitului. Investiţii reprezintă, de fapt, un consum productiv. Ele sunt o 
premisă a creşterii economice, influențând atât cererea, cât şi oferta de bunuri şi 


servicii. 


În sens larg, investiţiile se identifică cu plasamentele economiilor 
persoanelor fizice sau juridice în diferite domenii. 

Decizia de economisire şi de investiţie, în cazul micului producător, îi 
aparţine lui. Acesta economiseşte şi simultan investeşte. Volumul economisirii 

micului producător se măsoară prin diferenţa dintre venitul de care dispune şi 
consumul său. El investeşte în dimensiunea permisă de economisirea proprie. 

În economiile de piaţă dezvoltate, investiţia, adică, formarea capitalului, 
este efectuată de firme. Cand acestea au posibilitatea de a investi, proprietarul 
este incitat să folosească, în acest scop, o parte importantă din profit. Deci, 
economisirea întreprinderilor depinde, în mare măsură, de investiţiile pe care le 
efectuează. 

În general, economiile se transformă în investiţii. Acestea pot fi: 
achiziţionarea de noi echipamente de producţie; 
perfecționarea, modernizarea capitalului fix; 
creşterea stocurilor de capital circulant; 
construcţii de locuinţe; 
achiziţii de terenuri; 
cumpărări de hârtii de valoare; 

e finanţarea cercetării ştiinţifice şi a proiectării,etc. 

Investiţia este un act economic fundamental, care provoacă o creştere în 

viitor a venitului şi condiţionează dimensiunea utilizării factorilor de producţie. 


Volumul total al investiţiilor în ţările dezvoltate, reprezintă circa 20% din 
cheltuielile interne. Aceasta este o parte relativ mică, dar investiţiile fluctuează 
mai mult decât oricare altă componentă a PIB. Adesea, investițiile sunt 
considerate ca elementul cel mai dinamic al economiei, ele sunt nu numai 
responsabile de fluctuațiile ciclice din economie, dar reprezintă un factor 
determinant al creşterii economice prin cererea de bunuri de capital şi producţia 
rezultată. 


3.2.2.2. Clasificarea investiţiilor 


a) După destinaţia lor, investiţiile se împart în trei categorii: 

e investiții pentru afaceri, care constă în cheltuieli făcute de firme 
pentru maşini, utilaje, instalaţii, construcții etc., respectiv pentru 
constituirea stocului de capital fix; 

e investiții imobiliare (sau investiţii rezidenţiale), care constă în 
cheltuieli pentru construirea sau achiziționarea de clădiri care 
servesc drept locuinţă; 

e investiții în stocuri. Desfăşurarea normală a activităţii economice 
impune ca firmele să aibă în permanenţă, un stoc de materii prime, 
semifabricate şi un stoc de produse finite. 


Investiţiile reprezintă un adaos la capitalul sau la patrimonial personal 
existent, adaos rezultat din folosirea unei părți a economiilor obţinute din 
activitatea persoanei respective. 

b) După sursele lor, investiţiile se grupează în 
e nete, care au au drept sursă venitul net disponibil al menajelor şi 


întreprindelor: 
h<S 
e brute, care au ca sursă suplimentară amortizarea capitalului fix: 
I<S+A 


3.2.2.3. Factorii care determină investiţiile 


Investiţiile depind de: 

a) în primul rând, depind de cererea de investiţii. Aceasta se află, şi ea 
sub influența eficenţei marginale a capitalului şi a nivelului ratei 
dobânzii; 

b) relaţia care există între rata profitului şi rata dobânzii. Astfel, dacă 
nivelul ratei dobânzii este redus, întreprinzătorii sunt înclinați să facă 
investiţii mai mari. Se poate spune că dinamica investiţiilor este direct 
proporțională cu rata rentabilității şi invers proporțională cu rata 
dobânzii; 

c) riscurile asumate de întreprinzător; 

d) randamentul viitor al bunului capital; 

e) fluctuațiile profitului la investiţiile existente; 

f) politica statului — aceasta depinde atât de volumul şi orientarea 
cheltuielilor publice pe sectoare şi domenii, cât şi de subvenţiile 
acordate sectorului privat, respectiv de restricțiile în acest domeniu; 

g)starea generală a economiei naţionale; 

h) conjunctura economiei mondiale. 


Investiţiile sunt factorul principal al creşterii şi dezvoltării economice. Ca 


urmare a sporirii investiţiilor se asigură crearea de noi locuri de muncă, 
creşterea ofertei de bunuri, diversificarea şi ridicarea calităţii lor, îmbunătăţirea 
condiţiilor de viaţă. 


3.2.2.4. Investiţia în capitalul uman 


Investiţia în capitalul uman reprezintă orice activitate menită să asigure o 


sporire a calităților factorului uman. Aceasta include nu numai cheltuielile 
făcute pentru educaţie, ci şi pe cele aferente asigurării sănătăţii sau căutării unui 
loc de muncă, eforturile făcute atât înainte de intrarea în sistemul de 
învăţământ, cât şi în continuare. 

Investiţia în educaţie are în vedere cheltuielile curente pentru educaţie 
făcute de o persoană, o firmă din perspectiva obținerii în viitor a unor câştiguri 
nu numai în planul performanţelor profesionale, ci şi în cel al obţinerii unor 
posibile venituri suplimentare. Costurile educaţionale au în vedere atât costurile 
directe, cât şi pe cele indirecte, definite în termenii costurilor de oportunitate. 
Toate acestea relevă câştigurile pe care individul scontează că le-ar fi putut 
obţine dacă ar fi optat pentru intrarea pe piaţa muncii. 

O serie de studii au relevat că inegalitățile existente între diferitele state ale 
lumii din punct de vedere al nivelurilor de dezvoltare pot fi explicate şi prin 
diferenţele existente în înzestrarea cu capital uman. 


Întrebări de autocontrol: 


l. 
2. 


E i a 


Ce reprezintă economiile? 

Căte tipuri de economii cunoaşteţi? Comentaţi unul dintre ele pe 
marginea unor exemple. 

Ce sunt investiţiile şi care este rolul lor în economie? 

Ce reprezintă investițiile imobiliare? 

Care sunt criteriile pe care se fundamentează decizia de a investi? 

Care este rolul investiţiei în capitalul uman în economia contemporană? 


Teme de reflecţie/ referate: 


R 


da 


Studiu de caz cu privire la mobilurile psihologice ale economisirii (pe 
exemplul unei grupe sau a unui an de studii); 

Rolul investiţiilor în economie. Factorii stimulatori şi frânători ai 
investiţiilor în România. 


Exerciţii, probleme pentru activitatea de seminar: 


1. 


Un agent economic dispune de 5 echipamente de producție cu care poate 
produce anual 5000 de bucăți dintr-un anumit bun economic. La 
sfârşitul fiecărui an scoate din funcțiune câte un echipament de 
producție. La sfârşitul fiecărui an scoate din funcțiune câte un 
echipament de producție. Pe baza studiilor de marketing, agentul 
economic estimează că cererea de piață pentru bunul său economic va fi 
în următorii 5 ani, potrivit datelor de mai jos: 


Cererea Necesarul de | Investiţia Investiţia | Investiţia 
Anul anticipată echipament netă pentru brută 
(buc.) (buc.) (buc.) înlocuire (buc.) 
1. 5.000 5 
2. 10.000 
3. 15.000 
4. 15.000 
5. 20.000 

Să se determine investiţia netă şi investiţia brută din această perioadă. 


2. În condiţiile când venitul reprezintă 100.000 u.m., consumul este de 
70.000 u.m., sporirea venitului la 120.000 u.m. va face ca volumul 
economiilor: 

a) să sporească cu 20.000 u.m.; 

b) să sporească cu o sumă mai mare de 20.000 u.m.; 

c) să sporească cu o sumă mai mare de 6.000 u.m., dar mai mică de 
20.000 u.m.; 

d) informaţiile sunt insuficiente pentru a oferi un răspuns logic în 
limita alternativelor a — c. 

3. În perioada precedentă, venitul a fost de 200.000 u.m., iar rata 
economiilor 20%. Dacă venitul creşte în perioada curentă cu 10%, 
arătaţi care din propoziţiile de mai jos sunt corecte: 

a) economiile cresc cu mai mult de 4.000 u.m., dar cu mai puţin de 
20.000 u.m.; 

b) economiile devin mai mari de 44.000 u.m., dar mai mici de 60.000 
u.m.; 

c) consumul creşte cu mai mult de 16.000 u.m.. 


Test 1 de autoevaluare (timp maximal de rezolvare — 1 oră): 
1. Investiţia într-o economie este un factor pozitiv, de progres şi bunăstare 
dacă: 
a) promovează progresul tehnic; 
b) creează noi locuri de muncă; 
c) măreşte productivitatea muncii; 
d) poluează mediul înconjurător; 
e) îmbunătăţeşte condiţiile de muncă şi de viaţă. 
2. Investiţiile pot avea ca surse de acoperire: 
a) amortizarea; 
b) profitul; 
c) economiile salariaţilor; 
d) emisiunea suplimentară de bani. 
3. Care din elementele de mai jos pot constitui mobiluri subiective ale 
economisirii: 
a) prudenţa; 
b) prevederea; 
c) setea de propăşire; 
d) independenţa; 
e) avariţia. 
4. Atunci când rata dobânzii este mai mare decât rata profitului, înclinația 
pentru investiţii: 
a) este redusă; 

b) este ridicată; 
c) nu este influenţată; 
d) relaţia dintre rata dobânzii şi a profitului (rentabilităţii) nu influenţează 
incitaţia pentru investiţii. 
O sumă economisită devine investiţie atunci când: 
a) este folosită pentru procurarea unui autoturism necesar confortului 
familiei; 
b) este folosită pentru procurarea unui autoturism necesar unei societăţi 
comerciale; 
c) este folosită pentru procurarea unui autoturism destinat organizării 
unei activități de TAXI; 
d) este folosită pentru procurarea unui autoturism care va fi făcut cadou 
unei persoane care locuieşte într-o altă ţară. 
În care din situaţiile de mai jos se realizează înviorarea investiţiilor în 
economie: 
a) când creşte cererea de investiţii; 
b) când rata dobânzii este mai mare decât rata rentabilității; 
c) când există un număr suficient de mare de întreprinzători optimişti; 
d) când creşte răspunderea statului în organizarea directă a investiţiilor; 
e) când există o situaţie favorabilă în economia mondială. 
Care din efectele de mai jos pot fi determinate direct de investiţii: 
a) cererea de noi locuri de muncă; 
b) înlocuirea şi modernizarea echipamentelor de producţie; 
c) sporirea şi diversificarea ofertei de bunuri economice; 
d) promovarea celor mai noi cuceriri ale ştiinţei şi tehnicii în producţie; 
e) modificarea puterii de cumpărare a banilor. 
Care din aprecierile de mai jos sunt adevărate: 
a) economiile sunt surplusul venitului peste consum; 
b) economiile sunt rezultatul comportamentului colectiv al 
întreprinzătorului individual; 
c) investiţiile sunt partea de venit pentru formarea capitalului fix şi 
creşterea stocurilor; 
d) investiţiile reprezintă rezultatul comportamentului colectiv al 
consumatorului individual; 
e) economiile sunt rezultatul comportamentului colectiv al 
consumatorului individual; 
f) investiţiile sunt rezultatul comportamentului colectiv al 
întreprinzătorului individual. 

Notă: fiecare răspuns corect este notat cu 12.5 puncte. 


Test 2 de autoevaluare (timp maximal de rezolvare — 1 oră): 


l. 


vA pi bo 


Care este structura economiilor? 

În ce se investeşte cel mai frecvent? 

Care sunt factorii care determină investiţiile? 

Ce reprezintă investiţiile pentru afaceri? 

Ce evidenţează înclinația marginală spre economisire? 


Notă: fiecare răspuns corect este notat cu 20 puncte. 


Text de crestomaţie: 

„Atunci când IBM construieşte o fabrică nouă sau când familia Smith 
construieşte o nouă casă, aceste acţiuni reprezintă investiții. Mulţi oameni 
vorbesc despre investiție atunci când cumpără pământ, titluri de valoare sau, în 
general titluri de proprietate. În economie, aceste achiziţii implică efectuarea 
unor tranzacţii financiare sau modificări de portofoliu, deoarece obiectul 
cumpărat de o persoană este vândut de o altă persoană. Constituie investiţii doar 
acţiunile în care se creează capital real.” (P. A. Samuelson, W.D. Nordhaus, 
Economie politică, Editura Teora, Bucureşti, 2000, pag.522) 

Modulul 4 


FLUCTUAȚIILE ACTIVITĂȚII ECONOMICE 


Obiective: 
e 


de a defini fluctuațiile economice; 

de a defini ciclul economic; 

de a explica mişcarea ciclică a economiei; 

de a distinge între mai multe tipuri de cicluri economice; 

de a prezenta caracteristicile fiecărei faze a unui ciclu economic; 

de a expune principalele cauze ale ciclicității activităţii economice a 
unei ţări. 


Ce ar trebui să ştiţi după parcurgerea modulului: 


Ciclicitatea reprezintă o formă specială (fluctuantă) de evoluţie a 
activităţii economice, în cadrul căreia alternează perioadele de 
creştere susținută cu cele de încetinire, stagnare sau chiar declin 
economic; 

Prin ciclu economic se înțelege succesiunea în timp a fazelor de 
dezvoltare şi prosperitate economică cu cele de depresiune; 

Cel mai semnificativ criteriu de clasificarea a ciclurilor economice 
este cel al duratei: cicluri seculare, cicluri decenale şi cicluri scurte; 
Ciclul Kondratief este un ciclu lung marcat de evoluţia ciclică a 
cercetării ştiinţifice şi a inovaţiilor tehnologice; 

Ciclul Juglar este un ciclu decenal care se mai numeşte şi ciclu 
afacerilor şi care cuprinde două ipostaze: recesiunea, dominată de 
efecte negative şi boom-ul, caracterizat prin fenomene pozitive. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


definiți principalele concepte utilizate: fluctuație ciclică, ciclu 
economic; 

descrieţi mişcarea ciclică a economiei; 

caracterizați principalele tipuri de cicluri economice; 

explicaţi fazele care sunt caracteristice ciclului pe termen mediu; 
explicaţi succesiunea celor două faze care apar în cadrul ciclului pe 
termen lung; 

distingeţi între argumetele diverselor teorii privind cauzele 
ciclicității; 

e  rezolvaţi exerciţii, probleme sau studii de caz care solicită 
cunoştiinţele dobândite în acest modul. 


Conţinutul de idei al unităţii (timp maxim de studiu — 2 ore) 


4.1. Ciclitatea — formă naturală a mişcării economice 


Activitatea economică a fost şi este fluctuantă în timp, adică cunoaşte 
creşteri, stagnări, reduceri. Fluctuaţiile economice reprezintă o formă a 
dinamicii economice ce evoluează pe fondul unor tendinţe dominante pe termen 
lung. 

Istoria modernă a fost traversată de mai multe feluri de fluctuații 
economice: 

e fluctuațiile sezoniere reprezintă o formă de fluctuaţie care se manifestă 
în limitele unui orizont de timp dat (un an economic) pe baza unor 
condiţii climaterice, a unor obiceiuri şi tradiţii statornice într-o ţară sau 
alta, în special în agricultură, turism, construcții. 

e fluctuațiile întâmplătoare, accidentale, sunt cauzate de cataclisme 
naturale, de evenimente politice deosebite, neaşteptate, de deciziile 
derutante ale unor agenţi economici influenţi. 

e fluctuațiile ciclice presupun alternanţa, succesiunea perioadelor de 
expansiune (creştere, dezvoltare) şi de contracție (stagnare, regres) a 
afacerilor dintr-o ţară, a activităţilor economice. 

Acestea sunt cauzate de factori interni ai economiei, de interdependenţele 

dintre diferitele laturi ale acesteia. 

Asemenea fluctuații constituie una dintre caracteristicile evoluţiei 
economiei naţiunilor dezvoltate economic şi care se manifestă de la începutul 
secolului XIX. Perioadele de expansiune şi contracție se derulează cu o anumită 
regularitate, iar activitatea economică este pulsatorie, are un caracter 
ciclic.Timp de secole, tendinţele de fluctuaţie ale unei economii au fost 
considerate o enigmă. În Biblie se menţionează cei şapte ani de recolte bogate, 
urmaţi de şapte ani de foamete. 

Măsurarea cantitativă a ciclicității economice se realizează cu ajutorul 
conceptului de ciclu economic. 


Conceptul de ciclu economic 


Ciclul economic reprezintă succesiunea în timp şi schimbarea periodică a 
condiţiilor şi rezultatelor creşterii şi dezvoltării economice. 

Ciclul economic reprezintă unitatea de măsură a timpului în care se succed 
ciclurile activităţii economice, segmentele de timp în care se încadrează 
dinamica economică. 

Ciclurile economice presupun existenţa unor fluctuații care prezintă o 
anumită regularitate a mişcărilor ascendente şi descendente, precum şi o 
anumită constanţă a intensității acestor mişcări. Adică, presupun succesiunea şi 
repetabilitatea în timp a unor stări ale economiei, care seamănă cu linii generale 
de la un ciclu la altul. 


Fazele ciclului economic 


Ciclicitatea, ca şi formă de mişcare a activităţii economice pe termen lung, 
se bazează pe succesiunea şi repetabilitatea în timp a unor stări ale economiei, 
denumite fazele ciclului economic. Fazele mişcării ciclice se condiționează 
reciproc şi pregătesc premisele care asigură activității economice atât 
continuitate, cât şi progres. Fiecare fază a ciclului reflectă o stare a economiei şi 
joacă un anumit rol în satisfacerea nevoilor societăţii şi în înfăptuirea 
progresului economico-social. 

În funcţie de anumite condiţii specifice la nivelul fiecărei naţiuni şi 
perioade, ciclul economic cunoaşte o serie de particularităţi, în ceea ce priveşte 
amploarea şi durata fazelor, a formelor concrete de manifestare. 

În literatura de specialitate există mai multe criterii de clasificare a 
ciclurilor economice, dar cel mai semnificativ criteriu este cel al duratei. În 
acest sens identificăm: 


e cicluri lungi sau seculare, denumite şi cicluri Kondratief — apar cu o 
proiecţie ascendentă foarte marcată, urmată de o profundă depresiune. 
Între cele două faze (ascendentă şi descendentă) are loc schimbarea de 
sens a evoluţiei, numită criză de mare anvergură (criză structurală); 

e cicluri pe termen mediu sau decenale, denumite şi cicluri Juglar (cu 
o durată ce variază de la 4-6 ani, până la 10-12 ani) - presupun trei 
faze: 

o expansiunea, faza în care producţia, ocuparea, profitul, 
salariile evoluează în sensul creşterii; 

o depresiunea, faza în care activitatea economică înregistrează o 
scădere sau o încetinire a creşterii; 

o reluarea, creşterea activităţii, în această perioadă, se reia pe 
baze noi; 

Figura 4.1. Ciclul Juglar 


e cicluri pe termen scurt sau conjuncturale, denumite şi Kitchin 
(durata acestui ciclu este între 3 şi 3,5 ani) — se manifestă prin 
încetinirea creşterii în faza de expansiune din ciclul Juglar, respectiv 
accelerarea scăderii în perioadele de depresiune. 


4.2. Ciclul economic lung şi trendul multisecular 


Un ciclu secular are, ca orice alt ciclu, un punct de plecare, o culminaţie şi 
un punct de sosire. Determinarea lor rămâne însă destul de aproximativă. 

Evoluţia generală a economiei (pe baza datelor privitoare la ţările avansate) 
demonstrează că forțele productive ale ţărilor se desfăşoară sub forma unor 
unde (cicluri) lungi de 40-60 ani. Perioada respectivă este dominată de un 
anumit mod tehnic de producţie, de anumite tehnologii de fabricaţie. În 
intervalul unui ciclu economic pe termen lung se disting două faze: una 
ascendentă şi alta descendentă. 

În faza ascendentă are loc implementarea şi funcţionarea normală a noului 
mod tehnic de producţie, el dezvăluindu-şi capacitatea de progres; activităţile 
economice aşezate pe baza noilor tehnologii se derulează în această fază cu 
eficienţă sporită. În perioada celor 25-30 de ani ai fazei ascendente se observă: 
ritmuri înalte de creştere economică faţă de media generală; ridicarea susţinută 
a nivelului de trai; mecanismele pieţei libere, etc. 

În faza descendentă a ciclurilor economice lungi, apar unele semne ce 
atestă epuizarea valenţelor favorizante ale factorilor de creştere. Se manifestă 
tendinţa de scădere a eficienţei economice şi a ratei profitului. Se caută soluţiile 
tehnico-economice dinamizatoare. Începe tranziţia la un nou mod tehnic de 
producţie. În urma descoperirii factorilor restrictivi, se trece la o nouă undă de 
progres tehnic şi social-economic. 

Kondratief a analizat alternanța care se manifesta începând cu sfârşitul 
secolului al XVIII-lea, între fazele de prosperitate economică şi de creştere a 

preţurilor şi fazele de declin economic însoțite de scăderea preţurilor. 
Kondratief nu oferă decât puţine explicaţii teoretice ale acestei alternanţe, dar 
afirmă totuşi că repetarea fazelor de creştere şi a celor de criză sunt fenomene 
endogene pentru economiile capitaliste. 

Au existat, cu aproximaţie, următoarele cicluri lungi: 


1873 
1940-1945 


1814-1816 1896 


1848-1850 
1789-1793 
Figura 4.2. Ciclul Kondratief 


Fiecărui ciclu Kondratief îi corespunde o mare familie de inovaţii: la 
început au fost inovațiile din industria textilă şi metalurgie, apoi au urmat 
inovațiile din domeniul căilor ferate şi siderurgie. Următorii paşi au fost 
inovațiile din electronică, robotică, telematică, biotehnologie.Generalizarea 
inovaţiilor în economie asigură o dinamică înaltă a producţiei, a venitului şi a 
eficienţei. 

Trecerea de la un mod tehnic de producţie vechi la altul nou este marcată de 
o criză structurală, în care se modifică fundamental funcția de producţie şi în 
cadrul căreia se manifestă declinul unor ramuri şi subramuri, concomitent cu 
propulsarea unor ramuri şi a activităţii generate de noile inovaţii. Criza 
structurală se prelungeşte pe parcursul fazei descendente a ciclului lung şi ea 
reprezintă cadrul unor modificări fundamentale în tehnică şi în tehnologiile de 
fabricaţie, în locul şi rolul omului în activităţile economice, şi impune adaptări 
profunde în comportamentul şi acţiunile agenţilor economici. 

Cea mai plauzibilă explicaţie, pe care istoria economică o confirmă într-o 
mai mare măsură, este evoluția ciclică a cercetării ştiinţifice şi a inovației 
tehnologice, în legătură organică cu ciclul schimbărilor structurale din 
economie. 

4.3. Ciclul economic pe termen mediu 


Ciclul economic pe termen mediu poartă numele de ciclu economic decenal, 
de ciclu comercial sau al afacerilor. 

Ciclul comercial este o fluctuație a nivelului activităţilor economice 
agregate, măsurat de regulă prin venitul naţional, căruia îi corespunde un 
model cu o expansiune a activităţii, urmată de o contracție, succedată, în 
continuare de o expansiune. 

Deşi i se spune decenal, acest ciclu se extinde la intervale variind între 8 şi 
12 ani, în funcţie de perioada istorică, de faza ciclului economic pe termen lung 
în care se încadrează, de ţară şi de politicile promovate de aceasta. De pildă, în 
unele ţări, undele favorabile ale creşterii economice pot să se extindă pe 5-6 ani, 
în altele doar pe 3-4 ani. Ca urmare, durata totală a unui asemenea ciclu poate fi 
doar de 7-8 ani sau durata altuia poate fi de 11-12 ani. 

Caracterizarea acestui ciclu economic se face prin compararea creşterilor 
economice reale anuale cu cele potenţiale. În determinarea fazelor care compun 
ciclul pe termen mediu (decenal) se recunoaşte existenţa celor trei sau patru 
faze pentru care se folosesc termeni diferiţi. 

Creşterea economică reală exprimă sporul efectiv de producţie naţională şi 
se măsoară prin ratele procentuale anuale ale sporirii rezultatelor 
macroeconomice, prin indicatorii consacraţi în acest sens (PNB, PIB). 

Creşterea economică reală a fost şi a rămas fluctuantă, atât faţă de 
potenţialităţi, cât şi faţă de perioadele precedente. Aceasta înseamnă că, în 
anumiţi ani, ţările înregistrează rate relativ înalte de creştere a venitului 
naţional, că ele parcurg o perioadă de prosperitate economică, de afaceri bune. 
În alţi ani, ele cunosc rate mai joase de creştere economică sau chiar scăderi ale 
venitului național, traversând o perioadă de afaceri proastă. 

Creşterea economică potenţială arată sporul anual al capacităţii de a 
produce a unei ţări, capacitate ce constă atât din cantităţile de resurse 
suplimentare ce pot fi atrase în activitățile economice, cât şi din sporul de 
eficienţă cu care pot fi utilizate toate acestea. 

Deci, dacă creşterea economică reală se exprimă prin rezultatele 
macroeconomice suplimentare efectiv obţinute, cea potențială semnifică 
sporirea premiselor cantitative şi calitative ale producerii acesteia. 


Fazele ciclului decenal, aşa cum apar ele în literatura de specialitate anglo- 
saxonă, sunt: 
o restrângerea sau contracția (slowdown); 
o expansiunea; 
o criza, reprise. 

Durata unui ciclu de afaceri se află în dependenţă cu fazele ciclului 
economic pe termen lung. Modelul ideal al ciclului pe termen mediu este 
analizat concret prin fazele lui, respectiv prin caracteristicile acestora. 


Ciclul poate fi divizat în două faze: faza expansiunii şi faza contracției. De 
regulă, faza contracției este mai scurtă decât cea a expnasiunii. 

Faza de expansiune (sau de avânt economic) se caracterizează printr-o 
conjunctură favorabilă: 

o creşte producţia şi cresc preţurile, 

o se amplifică veniturile şi creditul, 

o afacerile sunt prospere în ansamblul lor, 

o sporeşte gradul de ocupare şi cererea de consum. 

O previziune optimistă cu privire la evoluţia cererii de consum declanşează 
un proces investiţional susținut, pentru modernizarea capacităţilor de producție 
existente şi crearea altora noi, şi prin efectul de antrenare al investiţiilor, se 
scontează pe o creştere mai mult decât proporțională a ofertei agregate şi a 
venitului perioadelor viitoare. 

Cererea, în ansamblul său, sporeşte, stocurile cresc, creditele se acordă cu 
uşurinţă, gradul de îndatorare al firmelor depăşeşte limitele prudenţei şi începe 
să se manifeste o tendinţă lentă, dar de durată a majorării preţurilor. 

Frânarea cererii globale şi a investiţiilor determină încetinirea reînnoiri şi 
modernizării capacităţilor de producţie, ceea ce înseamnă că economia a atins 
punctul de trecere sau de schimbare de sens superior. Treptat, se produce o 
schimbare a conjuncturii şi rata profitului manifestă o tendinţă de reducere, 
determinată de creşterea costurilor, prin utilizarea unor factori de producție mai 
scumpi, sporirea riscurilor, generată de neconcordanţe între cerere şi oferta de 
bunuri de consum. Tot acum operaţiunile bursiere speculative se amplifică, iar 
băncile restrâng creditul şi măresc rata dobânzii. 


Aceste fenomene cumulative marchează trecerea la o nouă fază a ciclului 
economic. Faza recesiunii se caracterizează prin reducerea sau stagnarea 
ratelor de creştere a producţiei naţionale. În unele perioade şi în unele ţări, 
evoluţia negativă a activităţilor economice se poate manifesta prin reducerea 
produsului naţional brut (PNB), a rezultatelor în cele mai multe sectoare şi 
domenii. 

În faza recesiunii, se manifestă procese reale şi măsuri de politică 
economică, cum sunt: 

e neîncrederea agenţilor economici în perspectiva afacerilor viitoare; 

e numeroase firme mai slabe îşi restrâng sau chiar întrerup activitatea; 

e alte firme întâmpină dificultăţi în calea asigurării profitului, fie din 
cauza scăderii cererii agregate, fie din cauza sporirii costurilor; 

e se reduce masa monetară; 

e întreprinderile sunt obligate să recurgă la măsuri drastice de reducere a 
costurilor, pe baza reînnoirii capitalului fix, favorizate de inovațiile 
tehnice din societate şi susținute prin investiţii, care pot fi potenţiate şi 
prin politici bugetare. 


Investiţiile care se fac permit depăşirea depresiunii spre o nouă fază ascendentă a 
ciclului economic. Ieşirea din criză are loc astfel: prin modernizarea capitalului fix, 
stimulând producţia în ramurile respective, şi astfel se iniţiază o nouă fază de expansiune, 
urmată de o altă contracție marcând trecerea la un nou ciclu economic, reprezentâd un 
progres față de cel precedent. Ciclul economic cuprinde două ipostaze: recesiunea, 
dominată de efecte negative şi boom-ul, caracterizat prin fenomene pozitive. 


4.4. Cauzele ciclicităţii economice 


Problema fluctuaţiilor în activitatea economică a format obiectul unor ample 
dezbateri teoretice, nu numai cu privire la concept şi la mecanismul de 
desfăşurare, ci, mai ales, la cauzele şi factorii determinanti. 


Legea debuşeelor, formulată de J.B. Say, este acea teorie care explică ideea 
după care crizele economice nu pot apărea în sistemul real al economiei de 
piaţă. Astfel, această teorie susţine că orice ofertă îşi creează propria cerere, 
deoarece pe piaţă se schimbă produse contra produse, moneda fiind doar un 
intermediar. Pe această bază, a fost respinsă ideea după care în sistemul 
economic pot apărea crize. 


Cu toate că pe parcursul secolului al XIX-lea au fost evidente fluctuațiile 
ciclice în activitatea economică, încrederea în legea lui Say i-a determinat pe 
teoreticieni să caute cauzele crizelor în afara sistemului economic. Astfel, 
teoriile din această perioadă leagă fluctuațiile ciclice de factori precum: 
războaie, revoluţii, incidente politice, creşterea ratei populaţiei, importante 
descoperiri Şi inovaţii ştiinţifice şi tehnice. 

După marea depresiune din 1929-1933, specialiştii au început să privească 
înspre interior şi să reliefeze mecanismele ce funcționează în interiorul 
sistemului economic. În virtutea acestor mecanisme, ciclurile se dezvoltă ele 
însele: fiecare expansiune angajează recesiunea care determină reluarea 
activităţii, urmând apoi din nou expansiunea. 


Teoria ciclului reinvestiţional reprezintă una dintre aceste noi teorii şi 
susține că originea mişcării ciclice constă în alternanţa unor perioade de 
înlocuire a echipamentelor de producţie. În ipoteza unor durate de utilizare 
aproximativ egale a bunurilor durabile are loc o acumulare de bunuri 
instrumentale de aceeaşi vârstă. În următorii ani, când aceste bunuri nu sunt 

uzate, nu se manifestă nevoia de înlocuire, ceea ce dă naştere la depresiune. La 
sfârşitul ciclului, echipamentul se casează şi trebuie înlocuit, ceea ce dă naştere 
unui boom, acesta fiind punctul de plecare al unui nou ciclu. 

Teoria  subconsumului explică evoluţia ciclică în felul următor: 
insuficienţa cererii determinată de marile inegalităţi în repartizarea veniturilor, 
frânează oferta, deci producția. Toate aceste procese au efecte cumulative în 
direcţia declanşării crizei economice şi a trecerii la recesiune. 

Teoriile monetare explică fluctuațiile economice pe baza excedentului sau 
insuficienței masei monetare şi a creditului, determinate de politicile de credit 
adoptate de băncile centrale. Astfel, la originea crizelor de supraproducţie stă o 
emisiune excesivă de monedă, care determină creşterea preţurilor, care, la 
rândul ei, încurajează producţia. La un moment dat, creşterea producţiei 
devansează stocul de monedă metalică, ceea ce conduce la criză. Abuzul de 
credite şi lipsa flexibilităţii creditelor stau la baza perturbaţiilor ciclice. 

Teoria ciclului economic de echilibru (Lucas, Barro) explică fluctuaţia 
ciclică a nivelului producţiei şi ocupării print-o percepţie greşită a evoluției 
salariilor şi a preţurilor, percepţie care face ca oferta de muncă să fie prea mare 
sau prea mică. O variantă a acestei teorii susținue că şomajul creşte în 
perioadele de recesiune. Spre deosebire de aceştia, adepţii teoriei ciclului 
economic real consideră că şocurile pozitive sau negative asupra productivităţii 
dintr-un anumit sector se pot propaga în celelalte sectoare ale economiei, 
producând fluctuații. 


Întrebări de autocontrol: 
1. Ce reprezintă fluctuațiile economice? 
2. Prin ce se caracterizează fluctuaţia ciclică? 
3. Ce reprezintă un ciclu economic? 
4. Care sunt fazele care apar în cadrul ciclului pe termen lung şi cum se 
explică succesiunea lor în timp? 


Teme de reflecţie/ referate: 
1. Explicaţi mecanismele prin care impulsionarea procesului investiţional 
generează depăşirea fazei de recesiune. 
2. Comentaţi principalele cauze ale crizelor economice. 


Testul 1 de autoevaluare (timp maximal de rezolvare — 1 oră): 
1. Fluctuaţiile ciclice în economia de piaţă îşi au cauzele: 

a) în factori endogeni, interni, proprii vieţii economice; 

b) în factori exogeni, externi, întâmplători; 

c) în factori interni şi externi. 
2. Ciclicitatea reprezintă: 

a) o formă întâmplătoare de evoluţie a economiei; 

b) o evoluţie proprie doar unei economii; 

c) o evoluţie necontrolată a economiei; 
d) o formă anormală, nefirească de evoluţie a economiei; 
e) o formă firească, normală de evoluţie a activităţii economice, determinată 
de cauze interne, care o fac inevitabilă. 
3. În ansamblul fluctuaţiilor care se produc în economie cele ciclice: 
a) se reproduc cu o anumită regularitate; 
b) se derulează pe parcursul unui an; 
c) sunt întâmplătoare. 
4. Ciclicitatea economică se manifestă prin: 
a) alternanţa perioadelor de expansiune economică cu cele de contracție; 
b) succesiunea economii — investiţii; 
c) apariţia unor dezechilibre în economie. 
5. Ciclicitatea este: 
a) forma de evoluţie normală a activităţii economice; 
b) o anomalie; 
c) un fenomen ce dovedeşte incapacitatea statului de a asigura o creştere 
permanentă a economiei. 
6. Care din afirmaţiile următoare sunt corecte cu privire la perioada de criză: 
a) preţurile bunurilor scad; 
b) are loc o restrângere a şomajului; 
c) investiţiile se restrâng sau încetează; 
d) pe piaţă se înregistrează o penurie acută de bunuri. 
7. Care din evoluţiile de mai jos sunt carateristice expansiunii: 
a) creşterea gradului de ocuparea a forței de muncă; 
b) creşterea cursului acţiunilor; 
c) sporirea volumului vânzărilor; 
d) sporirea numărului falimentelor; 
e) creşterea salariilor; 
f) reducerea ratei profitului. 
8. O nouă fază de expansiune marchează începutul unui nou ciclu economic, care: 
a) va fi identic cu cel enterior; 
b) va reprezenta un progres faţă de cel anterior; 
c) nu va avea nici o legătură cu ciclul economic anterior. 
9. În perioada de recesiune, situaţia economică este: 
a) favorabilă, fenomenele pozitive fiind preponderente; 
b) defavorabilă, fenomenele negative fiind preponderente; 
c) echilibrată. 
10. Fluctuaţiile economice pot fi: 
a) naturale; 
b) sezoniere; 
c) ciclice; 
d) întâmplătoare; 
e) previzibile. 

Notă: fiecare răspuns corect este notat cu 10 puncte. 


Test 2 de autoevaluare (timp maximal de rezolvare — 1 oră): 

1. Precizaţi care sunt principalele tipuri de cicluri economice. 

2. Care este diferenţa dintre creştere economică reală şi creştere economică 
potenţială? 

3. Explicaţi cum are loc ieşirea economiei din faza de recesiune. 

4. Arătaţi rolul specific al celor două faze ale ciclului economic pe termen 
lung. 

5. Ce susţine teoria ciclului reinvestițional? 


Notă: fiecare răspuns corect este notat cu 20 puncte. 


Text de crestomaţie: 

“Printr-o mişcare ciclică nu înţelegem numai că tendinţele ascendente şi 
descendente, o dată declanşate, nu se manifestă la nesfârşit în aceeaşi direcţie, 
ci sunt răsturnate în cele din urmă. Există însă şi o altă caracteristică, fenomenul 
de criză — faptul că înlocuirea unei tendințe ascendente de o tendinţă 
descendentă are loc adesea în mod subit şi violent, în timp ce înlocuirea unei 
tendinţe descendente de o tendinţă ascendentă nu este marcată printr-o cotitură 
bruscă.” (J.M. Keynes, Teoria generală a folosirii mâinii de lucru, a dobânzii 
şi a banilor, Editura Ştiinţifică, Bucureşti, 1970, pag. 320) 


Referinţe bibliografice: 


1. BĂBĂIŢĂ, L, SILAȘI, G., DUŢĂ, A., IMBRESCU, I. - 
Macroeconomie, Editura Mirton, Timişoara, 2003; 

2. BĂCESCU, M., BĂCESCU, A. — Compendiu de macroeconomie, 
Editura Economică, Bucureşti, 1997; 

3. DOBROTĂ, NIȚĂ — Economie Politică, Editura Economică, București, 
1997; 

4. GHIȚĂ TĂNASE, PAUL, COŞEA, MIRCEA, NIȚESCU, DAN, 
GAVRILĂ, ILIE, POPESCU, CONSTANTIN - Economie. Teste — 
probleme — rezolvări — răspunsuri, Editura Economică, Bucureşti, 
1996; 

5. SAMUELSON, A. PAUL, WILLIAM D. NORDHAUS - Economie 
politică, Editura Teora, 2000; 

6. SILAŞI, GRIGORE, SÎRGHI, NICOLETA - Macroeconomia în fişe, 
Editura Mirton, Timişoara, 2004. 

Modulul 5 


POLITICA FISCALĂ ŞI ECHILIBRUL BUGETAR 


Obiectivele acestui modul: 


de a defini politica bugetară şi bugetul de stat; 

de a înţelege principiile de funcţionare a execuţiei bugetare; 
de a defini politica fiscală şi politica monetară; 

de a înţelege principiile de organizare a unui sistem fiscal; 

de a caracteriza principalele instrumente ale politicii monetare. 


Ce ar trebui să stiţi după parcurgerea modulului: 


Bugetul de stat este o previziune; elaborarea lui presupune alegerea 
din mai multe variante, cu scopul de a realiza bunăstarea colectivă; 
Execuţia bugetară se poate baza fie pe disciplina bugetului 


echilibrat, fie pe deficitul bugetar; 


Sistemul fiscal este un compromis instabil între principiile nobile şi 


pragmatismul politic. 


Politica monetară trebuie să realizeze armonizarea a două obiective 
inseparabile şi contradictorii: stabilitatea puterii de cumpărare a 


banilor şi creşterea economică. 


Ce competenţe veţi obţine după parcurgerea modulului: 
După studierea acestui modul veţi fi capabili să: 


Obiective: 
e 


înţelegeţi principiile după care se întocmeşte bugetul de stat; 
distingeţi între argumentele diferitelor modalități de execuţie 
bugetară; 

definiţi datoria publică a unei ţări; 

definiți rolul politicii fiscale a statului; 

înţelegeți modul de elaborare a unui sistem fiscal; 
identificaţi principalele forme şi principii de impozitare; 
definiți obiectivele majore ale politicii monetare. 


Unitatea de învăţare 5.1. POLITICA BUGETARĂ 


de a defini politica bugetară şi bugetul de stat; 
de a înţelege principiile de funcţionare ale execuţiei bugetare; 


66 


e dea arăta semnificaţia datoriei publice. 


Ce ar trebui să stifi după parcurgerea unităţii: 
e Bugetul de stat este o previziune; elaborarea lui presupune alegerea 
din mai multe variante, cu scopul de a realiza bunăstarea colectivă; 
e Execuţia bugetară se poate baza fie pe disciplina bugetului 
echilibrat, fie pe deficitul bugetar. 


Ce competenţe veţi obține după parcurgerea unităţii: 
După studierea acestei unităţi veți fi capabili să: 
e  înţelegeţi principiile după care se întocmeşte bugetul de stat; 
e identificați principalele surse de venit şi principalele destinaţii ale 
cheltuielilor statului; 
e distingeţi între argumentele diferitelor modalităţi de execuţie 
bugetară; 
e definiți datoria publică a unei ţări. 


Conţinutul de idei al unităţii (timp maxim de studiu — 2 ore) 


5.1.1. Bugetul de stat. Politica bugetară. 
5.1.1.1. Concepte 


Politica bugetară defineşte (pe baza unor legi fianciare) concepţia şi 
acţiunile statului privind veniturile bugetare, căile şi mijloacele de mobilizare a 
acestora, utilizarea lor pe anumite destinaţii (sub formă de cheltuieli). 

Această componentă a politicii economice s-a cristalizat în secolul al XX- 
lea, odată cu utilizarea sistemică a componentelor bugetului de stat. Anterior, 
bugetul de stat nu realiza un rol economic propriu-zis, el având drept menire 
principală procurarea resurselor statului în scopul asigurării bunei funcţionări a 
administraţiei. 

Politica bugetară se concretizează în bugetul de stat; ea însăşi este politica 
veniturilor şi cheltuielilor bugetare. Bugetul de stat se prezintă sub forma unei 
balanţe economice în care sunt prevăzute şi autorizate veniturile (sau 
încasările) şi cheltuielile anuale ale statului. 

Veniturile bugetare cuprind: încasările din impozite pe profit şi impozite pe 
salarii, impozite asupra patrimoniului, pe venitul gospodăriilor, pe avere, 
impozite asupra consumului, precum şi resurse nefiscale (împrumuturi externe, 
contribuţiile pentru asigurările sociale de stat, vărsămintele de la instituțiile 
publice). 

Cheltuielile bugetare cuprind: dotările de stat, cheltuielile de funcţionare a 
puterii publice, investiții de capital (ce duc la mărirea patrimoniului public), 

cheltuieli destinate educaţiei, culturii, ştiinţei, sănătății, protecției sociale, 
cheltuieli militare etc. 

Bugetul de stat este o previziune, deoarece conţinutul lui este reprezentat 
prin ceea ce se anticipează, în perioada respectivă, atât la venituri, cât şi la 
cheltuieli. Elaborarea lui presupune un anumit comportament al puterii publice, 
înseamnă alegerea din mai multe variante, ţinându-se seama de funcţia de 
bunăstare colectivă. Un exemplu de astfel de alegere în România contemporană 
este cea a folosirii veniturilor din privatizări fie pentru finanţarea reformei 
pensiilor, fie pentru reducerea datoriei publice. 


5.1.1.2. Execuţia bugetară 


Fiind doar o previziune, bugetul de stat trebuie executat în practică. 
Execuţia bugetară, într-o perioadă sau alta, poate fi: 
a) echilibrată — atunci când cheltuielile sunt egale cu veniturile prevăzute; 
b) excedentară - atunci când veniturile realizate în perioada respectivă sunt 
mai mari decât cheltuielile; 
c) deficitară — în cazul în care cheltuielile depăşesc veniturile sau încasările 
bugetare realizate. 


Deficitul bugetar 


a) Deficitul bugetar în practica românească 

În 2001, deficitul bugetar în România era de 1,15% din PIB, în 2005 
deficitul programat a fost de 1,5% din PIB, cel revizuit de 2%, iar cel real de 
0,8%. Deficitul previzionat pentru 2006 era de 0,5%.! 

Reducerea deficitului fiscal de la 1,1% din PIB în anul 2004 la 0,8% din 
PIB în anul 2005 a fost posibilă datorită unui nivel al colectării de impozite 
indirecte superior celui prevăzut în buget şi datorită diminuării cheltuielilor de 
capital care au contrabalansat creşterea accentuată a consumului public. 

Cota unică de impozitare a alimentat consumul şi a condus la o pierdere de 
venituri din colectarea impozitelor pe venit şi profit de aproximativ 1% din PIB, 
comparativ cu rezultatul înregistrat în anul 2004. Totuşi, faţă de scenariul în 
care nu s-ar fi operat nici o reducere de impozite, această pierdere reprezintă 
1,5% din PIB”. 

Încasările din TVA superioare nivelului prevăzut în buget, ca urmare a 
cererii substanțiale de bunuri şi servicii (din producţia internă şi din import), au 
compensat pierderea de venituri rezultată din introducerea cotei unice de 


! Sursa: http://www.cjsj.ro/ - revista Integrare, Nr. 9/2006 
2 enf. FMI, Discuţiile privind Articolul I, consultări 2006 - Concluziile preliminare ale Misiunii, 
6 februarie 2006 

impozitare, menţinând astfel constantă ponderea în PIB a veniturilor bugetului 
general consolidat. 
b) Viziunea teoretică 

În concepţia clasică, echilibrul bugetar era considerat regula de aur a 
gestiunii financiare publice. În această optică, dezechilibrul bugetar este nu 
numai ilogic, dar şi dăunător, deoarece riscă să antreneze un impozit deghizat 
sau să ducă la mărirea ulterioară a fiscalităţii (pentru a face faţă plății datoriei). 

În concepția keynesistă, s-a formulat opinia potrivit căreia disciplina 
bugetului echilibrat este o doctrină desuetă. În această viziune, deficitul bugetar 
ar avea un efect de relansare asupra activităţii economice, deoarece trecerea de 
la starea de echilibru la cea de dezechilibru este însoțită de distribuirea de 
putere de cumpărare suplimentară care, la rându-i antrenează un consum 
suplimentar, ducând la mărirea ritmului de dezvoltare. În vederea acoperirii 
defictului bugetar se recurge la împrumuturi sau la emisiune suplimetară de 
monedă, care poate să antreneze după sine fenomene inflaţioniste. 

În concepția neoliberală (începând cu anii `60), deficitele bugetare, departe 
de a regulariza activitatea economică, aşa cum presupun concepţiile keynesiste, 
au, de fapt, tendinţa de a perturba mersul economiei, constituind surse de 
inflaţie, de îndatorare publică. Tot mai mult se subliniază astăzi consecințele 
deficitelor bugetare, chiar în ţări capitaliste puternic dezvoltate, iar restaurarea 
echilibrului bugetar a devenit un obiectiv general al politicilor economice. 


5. 1. 2. Datoria publică 


5.1.2.1. Concepte 

În legătură cu politica bugetară se află şi datoria publică, principalul 
instrument al politicii financiare reprezentându-l practicarea unui deficit 
bugetar. Aceasta înseamnă împrumuturi interne sau externe contractate de către 
stat, atunci când ţara respectivă se confruntă cu dificultăţi economice. Gradul 
de îndatorare al unei ţări se poate determina prin raportarea datoriei publice la 
produsul naţional brut; rezultă, astfel, datoria publică pe unitate de PIB, care, în 
condiţiile accentuării creşterii economice se micşorează. 

Datoria publică a înregistrat o evoluţie ascendentă atât în ţările dezvoltate, 
cât şi în cele în curs de dezvoltare. Astfel, în ultimii 70 de ani, a crescut în 
S.U.A. de 500 de ori (reprezentând trei pătrimi din venitul naţional) şi de 75 de 
ori în Anglia (depăşind venitul naţional). Pe ansamblul ţărilor dezvoltate, 
datoria publică variază între 13% şi 95% din produs intern brut. 

Gradul de suportabilitate al creşterii datoriei publice amplifică importanţa 
managementului şi a gestionării sale. Astfel, analiza structurii şi a compoziţiei 
datoriei trebuie corelată cu combinarea eficientă a măsurilor de politică 
monetară, bugetară şi fiscală. 

5.1.2.2. Structura datoriei publice 

Structura datoriei publice impune disocierea în datorie internă şi datorie 
externă, ce răspund diferitelor necesităţi şi, respectiv, îndatorare internă şi 
îndatorare externă. 

a) Datoria internă — este abordată prioritar de către puterea publică, fiindcă 
aceasta, de fapt, participă prin emiterea de obligaţiuni, de bonuri ale 
Trezoreriei, bonuri sau titluri ce se emit la ghişeele deschise subscrierilor 
etc. la finanţarea, în principiu, nonmonetară a deficitului bugetar. 

b)Datoria externă — spre deosebire de cea internă, poate să nu fie rezultatul 
deficitului bugetar, ci să fie fructul deficitului comercial; ea are loc şi în 
vederea întăririi rezervelor de schimb. Datoria externă a statului se 
contractează direct de către Trezorerie, după regulile privind 
împrumuturile. 

Din analiza conţinutului şi structurii datoriei publice reies toate aspectele 
relevante ale acesteia. Dacă pentru ţările dezvoltate preponderentă este datoria 
internă, în unele ţări în curs de dezvoltare datoria externă deţine ponderea 
principală. Datoria externă a unei ţări se referă la datoria faţă de unii creditori 
externi, atât publici, cât şi privaţi. Pentru examinarea sa se folosesc anumiţi 
indicatori: mărimea medie a datoriei externe pe locuitor, raportul dintre datoria 
externă şi produsul intern brut, serviciul datoriei externe, care cuprinde 
rambursările de împrumutturi şi plăţile de dobânzi. 

La începutul anilor `80, unele ţări s-au aflat în imposibilitatea de a plăti 
datoria externă ca urmare a împrumuturilor mari făcute în dolari S.U.A. Pentru 
țările în curs de dezvoltare se declanşează fenomenul cunoscut sub denumirea 
de criză a datoriei externe. 


5.1.2. 3. Perspective asupra datoriei publice 

O relaţie importantă este şi aceea dintre datoria naţională prezentă şi 
generaţiile prezente şi viitoare şi posibilitatea statului de a restitui creditele şi 
de a plăti dobânzile aferente acestora. Datoria naţională poate fi asociată şi cu o 
rată scăzută de formare a capitalului, afectând generaţiile viitoare prin prisma 
stocurilor de bunuri de capital moştenite. 

Ca urmare a acestor implicaţii foarte diferite, sunt numeroase dispute 
teoretice în jurul beneficiilor şi costurilor datoriei naționale. Mulţi economişti 
susțin că deşi datoria naţională antrenează unele greutăţi, acestea sunt minime 
în comparaţie cu inflaţia şi şomajul. Orientarea către echilibrarea bugetului, 
susţin ei, ar contribui la agravarea oscilaţiilor activităţii economice. Din aceste 
considerente, se arată că politica fiscală trebuie folosită pentru promovarea unei 
economii echilibrate care să folosească integral resursele şi nu pentru realizarea 
unui buget echilibrat, care nu trebuie să constituie o acţiune primordială. 

Întrebări de autcontrol: 


l. 


AVUA D Y 


În ce se concretizează politica bugetară? 

Care sunt veniturile şi care sunt cheltuielile pe care le are un stat? 

Ce reprezintă deficitul bugetar? 

Cum se finanţează deficitul bugetar? 

Cum se stabileşte gradul în care o ţară se poate îndatora pe plan extern? 
Ce reprezintă datoria internă? 


Teme de reflecţie/referate: 


l. 
PA 


Bugetul de stat — instrument de relansare economică. 
Tendinţe în structurile veniturilor şi cheltuielilor bugetare din România. 


Probleme pentru activitatea de seminar: 


l. 


Deficit sau echilibru bugetar? 


2. În ce fel, protecţia socială, ca factor principal de bunăstare a oamenilor, 


depinde de politica bugetară? 


Test 1 de autoevaluare (Timp de rezolvare maximal — 1 oră): 


J; 


Cheltuielile bugetului de stat pot fi orientate pentru: 
a)achiziții de stat; 
b)investiții în întreprinderi publice, 
c)investiţii cu caracter social-cultural; 
d)subvenţii în vederea stimulării producţiei; 
e)subvențţii în vederea menţinerii unui anumit nivel al preţurilor; 
f) inițierea unor afaceri economice. 
Ponderea ce mai mare în formarea veniturilor bugetului de stat o au: 
a)cotizaţiile pentru asigurările sociale; 
by)veniturile întreprinderilor publice; 
c)taxele pe salarii; 
d)impozitele; 
e) veniturile industriale; 
În care din situaţiile de mai jos poate să apară datoria publică? 
a) când veniturile sunt mai mari decât cheltuielile bugetului de stat; 
b) când statul recurge la împrumuturi pentru acoperirea deficitului 
bugetar; 
c) când cheltuielile mai mari decât veniturile sunt susținute prin misiune 
de bani fără acoperire în bunuri economice. 


4. Arătaţi în care din situaţiile de mai jos excedentul bugetar este un 
fenomen negativ? 


a) când veniturile realizate au rămas cele stabilite, iar cheltuielile s-au 
micşorat ca urmare a renunţării la o serie de obiective; 
b) când veniturile au crescut mai repede decât creşterea cheltuielilor; 

c) când veniturile realizate au rămas cele stabilite, iar cheltuielile s-au 
micşorat ca urmare a economisirii de cheltuieli la obiectivele înfăptuite; 

d) când veniturile realizate au crescut faţă de cele stabilite, iar cheltuielile 
au rămas aceleaşi. 

5. Gradul de îndatorare a unei ţări se evidenţiază prin intermediul: 

a) nivelul datoriei publice la un moment dat; 

b) soldul anual al balanței comerciale; 

c) raportarea nivelului datoriei publice la soldul execuţiei bugetare; 

d) raportarea mărimii datoriei publice la PIB. 


Notă: Fiecare răspuns corect este notat cu 20 de puncte 


Test 2 de autoevaluare: 

Ce reprezintă execuţia bugetară? 

Care sunt avantajele şi dezavantajele practicării unui deficit bugetar? 
Amintiţi toate formele de venit la bugetul statului pe care le cunoaşteţi! 
Care sunt domeniile cărora statul le alocă resursele bugetare? 

Ce rol are puterea publică în finanţarea nonmonetară a deficitului bugetar? 


aci a aia 


Notă: Fiecare răspuns corect este notat cu 20 de puncte 


Text de crestomaţie: 

„In mai mult de un secol, produsul şi venitul naţional ale Statelor Unite sunt în 
creştere. Dar, simultan, în America şi în aproape toate ţările, oricare ar fi 
tipurile lor de civilizaţie, cheltuielile publice au tins să crească încă mai rapid. 
Fiecare perioadă critică — fiecare război, fiecare depresiune —, fiecare perioadă 
în care se simte mai mult sărăcia şi ineglitatea obligă puterile publice să 
dezvolte activitatea lor. Totuşi, chiar după ce situaţia redevine normală, aceste 
cheltuieli, cum ne arată o experienţă constantă, nu se reduc niciodată la 
nivelurile anterioare.” (Paul A. Samuelson, L'Economique, vol 1, Collection 
Armand Collins, Paris, p.207). 


Ba bibliografice: 
BUCUR, ION - Bazele macroeconomiei, Editura Economică, 
Bucureşti, 1999; 

2. CATEDRA DE ECONOMIE POLITICĂ, ASE - Economie politică, 
Editura Economică, București, 1995; 

3. DOBROTĂ, NIȚĂ (coordonator) — Economie politică, Editura Eficient, 
Bucureşti, 1992; 

4. GHIŢĂ TĂNASE, PAUL, COŞEA, MIRCEA, NIȚESCU, DAN, 
GAVRILĂ, ILIE, POPESCU, CONSTANTIN - Economie. Teste — 
probleme — rezolvări — răspunsuri, Editura Economică, Bucureşti, 1996; 

5. www.bnr.ro; 

6. www.insse.ro. 

Unitatea de învăţare 5.2. POLITICA FISCALĂ ŞI 
POLITICA MONETARĂ 


Obiective: 
e dea defini politica fiscală şi politica monetară; 
e dea înțelege principiile de organizare a unui sistem fiscal; 
e dea caracteriza principalele instrumente ale politicii monetare. 


Ce ar trebui să stiţi după parcurgerea unităţii: 
e Sistemul fiscal este un compromis instabil între principiile nobile şi 
pragmatismul politic. 
e Politica monetară trebuie să realizeze armonizarea a două obiective 
inseparabile şi contradictorii: stabilitatea puterii de cumpărare a 
banilor şi creşterea economică. 


Ce competenţe veţi obţine după parcurgerea unităţii: 
După studierea acestei unităţi veţi fi capabili să: 
e definiţi rolul politicii fiscale a statului; 
e  înțelegeţi modul de elaborare a unui sistem fiscal; 
e identificați principalele forme şi principii de impozitare; 
e definiţi obiectivele majore ale politicii monetare în plan naţional şi 
extern. 


Conţinutul de idei al unităţii (timp maxim de studiu — 2 ore) 


5.2.1. Politica fiscală 
5.2.1.1. Concepte 


Politica fiscală a statului reprezintă o anumită concepţie a acestuia, precum 
şi un ansamblu de măsuri şi acțiuni privind rolul impozitelor în sistemul 
veniturilor bugetare, tipurile de impozite, perceperea şi modul de folosire a lor 
ca instrument de stimulare a creşterii economice, felul în care este gândită 
eficacitatea fiscală în ţara respectivă. 

Un sistem fiscal înseamnă un compromis între necesitatea de randament a 
politicii fiscale (adică aceea de a face să intre cât mai mulți bani în casieriile 
publice), pe de o parte, şi grija de a asigura echitate, de a proporţiona 
contribuţia fiecăruia în raport cu capacitatea pe care o are, pe de altă parte. 

5.2.1.2. Aspecte ale politicii fiscale: 


a) Criteriul de eficienţă a politicii fiscale: 

Nici o ţară nu ar trebui să consume mai mult decât produce. Politica fiscală 
urmăreşte reducerea  fluctuaţiilor, a instabilității economice, protejarea 
veniturilor consumatorilor şi stimularea dezvoltării. Eficienţa cea mai ridicată 
se obţine atunci când beneficiarii fondurilor publice sunt stimulați prin 
metodele de finanţare posibile şi/sau prin stimultente fiscale; 

b) Legătura dintre sistemul de impunere fiscală, impozite şi venit: 

Impozitul constituie o funcție crescătoare a venitului; la un sistem fiscal 
dat, impozitul se măreşte o dată cu veniturile, însă creşterea impozitului trebuie 
să fie inferioară celei a veniturilor (să fie subunitară), se măresc, totodată, 
încasările fiscale şi, deci, posibilitățile de finanţare a cheltuielilor 
guvernamentale. Raportul dintre creşterea impozitelor şi creşterea veniturilor 
reprezintă rata marginală de impunere fiscală; 

c) Efectele probabile ale reducerii/ majorării impunerii fiscale: 

Aceste efecte se iau în calul atât pe termen scurt, cât şi pe termen lung; 
luarea în considerare pe termen lung duce la concluzia că, deşi nivelul mai 
ridicat al impozitelor măreşte veniturile totale, totuşi, reducerea impozitelor are 
ca efect mărirea veniturilor bugetare, deoarece, în măsura în care stimulează 
investiţiile, ea duce la lărgirea bazei asupra căreia se aplică rata de impunere 
respectivă; 

d) Formele impozitării: 

Perceperea impozitelor se realizează sub două forme, în ponderi diferite de 
la o ţară la alta, de la o perioadă la alta: 

° impozite directe — suportate nemijlocit de cei care le plătesc (impozitul 
pe profit, pe salarii, pe sumele din vânzarea activelor societăților comerciale cu 
capital de stat, pe dividende la societățile comerciale etc.); 

° impozite indirecte — cuprinse în prețurile mărfurilor încasate odată cu 
vânzare acestora, însă suportate de către consumatorii finali, la cumpărarea 
mărfurilor (taxa pe valoare adăugată, accize şi impozit pe circulație, taxe 
vamale, impoyit pe proprietate, etc.). 

e) Progresivitatea impozitelor: 

Progresivitatea vizează impozitele directe şi presupune ca rata de impunere 
să se mărească pe măsură ce venitul impozabil creşte. Rata de impunere nu 
poate fi, însă, mărită oricât de mult cu efecte pozitive: există un prag de 
presiune fiscală, dincolo de care orice impunere este vătămătoare economiei, 
neaducând sporuri de încasări bugetare. 

Presiunea fiscală este denumită uneori coeficient fiscal, care se determină 
ca raport între încasările fiscale şi PIB. Presiunea fiscală serveşte la stabilirea 
sarcinilor fiscale, la evaluarea schimbării în timp a impozitelor, la comparații 
internaţionale. 

f) Impozitul negativ: 

Impozitul negativ se înscrie în cadrul politicii fiscale şi reprezintă, în esenţă 
cadrul conceptual de distribuire secundară a veniturilor, prin transferuri. 

Potrivit acestui sistem, bogaţii plătesc impozite, care sunt distribuite sub 
formă de alocaţii săracilor, asigurându-li-se acestora un venit minim garantat. 
Se apreciază că acest sistem, respectând principiul la venit egal, impozit egal, 
transpune sub forma la sărăcie egală, ajutor egal, ceea ce practic, înseamnă a 
accepta concepţia universală a sărăciei, bazată pe necesitatea de a veni în 
ajutorul celor săraci. 


În legătură cu impozitul, unele sisteme de gândire, considerând că 
preocuparea statului de protecția socială duce la încurajarea lenei, resping, în 
prezent, ideea potrivit căreia impozitul ar fi un mijloc de conciliere a dezvoltării 
economice cu justiţia socială; astfel, fiscalitatea începe să fie acuzată că îi 
descurajează pe cei dinamici şi îndrăzneţi şi, de aceea, ar trebui să fie reduse 
impozitele şi cotizaţiile sociale, să se diminueze intervenţia statului pentru ca 
piaţa să poată descătuşa energiile creatoare ale societăţii. 


5.2.2. Politica monetară şi instrumentele ei 
5.2.2.1. Concept 


Orice politică bugetară afectează mărimea deficitului bugetar, ceea ce îi 
determină pe guvernanţi să opteze inclusiv pentru acea politică monetară care să 
asigure finanţarea deficitului bugetar (mix de politici). 

Politica monetară, una dintre cele mai vechi politici conjuncturale, poate fi 
definită ca ansamblu de acţiuni exercitate de autorităţile monetare (Banca 
Naţională, Trezoreria) asupra masei monetare şi asupra activelor financiare, în 
vederea orientării economiei pe termen scurt sau mediu. 

Politica monetară constă de fapt din ansamblul de reglementări (reguli) pe 
care Banca Centrală le impune celorlalte bănci, politică pusă în slujba unor 
obiective generale ale ţării cum ar fi: stabilitatea, expansiunea, deschiderea 
economiei naţionale spre exterior etc. 

Banca Naţională a României este mandatată prin lege să fundamenteze şi să 
conducă politica monetară şi de credit a ţării şi să caute profesional căile de 
menţinere a puterii de cumpărare a monedei naționale. 

5.2.2.2. Obiectivele politicii monetare: 


a) Organizarea profesiunii bancare — pentru asigurarea protecției 
deponenţilor, pentru evitarea riscului ce ar proveni dintr-o gestiune dezordonată 
a resurselor monetare şi din măsuri individuale ce ar periclita sistemul monetar 
şi de credit; 

b) Contribuţia volumului masei monetare şi condițiile creării ei la 
realizarea obiectivelor economice fundamnetale — pentru concilierea stabilităţii 
de cumpărare a monedei (nu a stabilităţii masei monetare) cu expansiunea 
economică. 

Pe plan intern, rolul politicii monetare este de a regla cererea de monedă 
de schimb şi de plată. Această reglare nu este însă un scop în sine. Printr-o 
asemenea măsură se urmăreşte stabilitatea preţurilor, deplina ocupare a forţei de 
muncă, expansiunea economică etc. 

Pe plan extern, rolul politicii monetare este asigurarea echilibrului balanței 
de plăți. 

Relaţiile dintre politica monetară şi mişcările externe de capitaluri sunt de 
natură dublă. 

Pe de o parte, politica monetară poate să caute încurajarea intrărilor sau 
ieşirilor de capitaluri pentru reechilibrarea balanței de plăți. 

Pe de altă parte, ea încearcă să găsească modalităţile de a suporta presiunile 
valutare din exterior atunci când mişcările de capital se derulează speculativ. 


5.2.2.3. Instrumente ale politicii monetare 


a) Crearea de monedă prin tehnica indirectă a rescontării titlurilor 
de credit 

Scontarea constă în actul prin care o bancă achiziţionează de la clienţii săi, 
la vedere şi înainte de scadenţă, creanţe pe termen scurt, oferindu-le acestora 
suma pe care înscrisul în cauză, din care de scade dobânda aferentă pentru 
durata de timp cuprinsă între momentul achiziţionării creanţei şi scadenţa ei 
(scont). Cu alte cuvinte, scontarea este o modalitate pentru băncile comerciale 
de a obţine credite pe termen scurt. 

Rescontarea reprezintă operaţiunea de achiziţionare, de către banca 
centrală la băncile comerciale, a efectelor de comerţ deja scontate de acestea din 
urmă, operaţiune efectuată la vedere şi înainte de scadenţă. 

Valoarea acestor titluri este înregistrată în contul băncii prezentatoare, 
diminuată cu suma corespunzătoare taxei de rescont (legală) şi duratei 
creditării băncii comerciale. Taxa de rescont reprezintă dobânda impusă de 
banca centrală acelor bănci comerciale care apelează la împrumuturi pentru a-şi 
satisface nevoile temporare de rezerve. 

b) Achiziționarea şi vinderea titlurilor de open marker 

Reglarea lichidităţii bancare în funcție de nevoile sistemului economic şi în 
sensul de a se evita variațiile de ritmuri foarte mari şi dezordonate poartă 
denumirea de politică open maret. Această politică înseamnă că banca centrală, 
prin intervenţia sa, deschide piaţa, care, în stadiul său inițial, funcţiona doar pe 
baza tranzacţiilor între băncile comerciale. 

Banca centrală relizează operaţiuni pe piaţa deschisă pentru a cumpăra şi 
vinde titluri de valoare. În acest fel, ea poate controla oferta de bani, pentru că 
banii păstraţi în băncile centrale nu sunt considerate o parte a ofertei de bani. 

Majoritatea titlurilor de valoare tranzacţionate pe piaţa deschisă sunt 
obligaţiuni guvernamentale. 

c) Practica cotelor obligatorii de rezervă 

Această politică s-a generalizat în aproape toate ţările cu economie de piaţă 
şi este utilă mai ales acolo unde predomină moneda scripturală. 

Obligativitatea rezervelor este determinată, pe de-o parte de necesitatea ca 
doresc să-şi ridice sumele constituite sub formă de depozite, iar pe de altă parte, 
penrtu a da posibilitatea băncii centrale să influenţeze oferta de bani. 

Banca centrală poate astfel stabili procentul rezervelor obligatorii ca procent 
al depozitelor pe care băncile comerciale le deţin în lei şi în valută şi pe care în 
mod obligatoriu trebuie să le păstreze la banca centrală. 

Rezerva obligatorie nu are limită şi reprezintă cea mai dură metodă, 
deoarece se aplică imediat. 


Pe lângă aceste 3 instrumente generale şi indirecte, banca centrală mai 
dispune şi de alte 3 metode specifice şi directe: plafonarea creditelor (banca 
centrală stabileşte exact valoarea creditului pe care o bancă îl poate oferi, fără 
marje de lucru proprii), controlul direct al ratei dobânzii (rată anunţată 
public) şi controlul valutar (care obligă exportatorii să raporteze încasările şi 
să le predea băncii centrale). Plafonarea creditului şi controlul valutar reprezintă 
măsuri extraordinare, folosite în perioade de instabilitate cronică a economiei 
naţionale. 


5.2.2.4. Politici monetare 


a) Politica banilor ieftini 

Dacă echilibrul PNB este realizat la un anume nivel care este însoţit de 
şomaj important şi de folosirea incompletă a capacităților de producţie, urmează 
să se recurgă la politica banilor ieftini. 

Aceasta constă în setul de măsuri care să facă creditul ieftin şi uşor de 
obținut. Urmare a unor asemenea măsuri, are loc sporirea rezervelor 
suplimentare ale sistemului băncilor comerciale. De îndată ce rezervele 

obligatorii se constituie în bază a sporirii ofertei de bani se poate aştepta ca 
oferta de bani să crească. 

Sporirea ofertei de bani va duce la diminuarea ratei dobânzii, ceea ce va 
antrena creşterea investiţiilor şi ridicarea nivelului de echilibru al PNB. 
Mărimea cu care sporeşte acest indicator este în funcţie de volumul investiţiilor, 
cât şi de dimensiunea multiplicatorului investiţiilor. 

b) Politica banilor scumpi 

Dacă un anumit nivel al PNB generează inflaţia prin cerere, se va promova 
politica banilor scumpi. Această politică constă în reducerea posibilităţilor de a 
obţine credit şi creşterea costurilor lui. 

Ca urmare, băncile vor constata că rezervele lor sunt prea mici pentru a 
satisface exigenţele ratei legale de rezervă, adică operaţiunile lor curente sunt 
prea mari în raport cu rezervele lor. 

Pentru a putea îndeplini exigenţele ratei legale de rezervă, instituţiile de 
depozit îşi vor reduce afacerile lor curente, abţinându-se de la acordarea unor 
noi împrumuturi. Ca urmare, oferta de bani se reduce, ceea ce antrenează 
ridicarea ratei dobânzii. Creşterea ratei dobânzii conduce la restrângerea 
investiţiilor şi a cheltuielilor totale, limitându-se inflaţia prin cerere. 


Întrebări de autocontrol: 
1. Ce reprezintă politica fiscală? 


2. Ce rol joacă impozitele în cadrul politicii fiscale? 

3. Ce este rata marginală de impunere fiscală? 

4. Ce înţelegeţi prin politica monetară? 

5. Care sunt modalităţile de restrângere a creditului de către banca 
centrală? 

6. Ce înseamnă politica banilor scumpi? 


Teme de reflecţie/referate: 
1. Efectele impozitelor asupra dorinţei de a munci şi de a economisi. 
2. Ce se urmăreşte în România prin scutirea de impozitul pe venit a 
persoanelor care lucrează în domeniul producţiei de programe 
informatice? 


78 


Probleme pentru activitatea de seminar: 


1. 


2: 


Ce este pragul de presiune fiscală şi în ce constă importanța lui în 
creşterea eficienței politicilor fiscale şi bugetare? 

Arătați rolul politicii monetare în ansamblul politicii economice a 
unei țări. 


Test 1 de autoevaluare (Timp maximal de rezolvare — 1 oră): 

1. Scăderea impozitelor percepute de la agenții economici determină: 

a) creşterea salariilor; 

b) diminuarea resurselor agenților economici; 

c) creşterea posibilităților de realizare a unor programe sociale 
guvernamentale; 

d) posibilitatea lărgirii investițiilor de către agenții economici; 

e) reducerea numărului locurilor de muncă; 

f) crearea posibilităților de realizare a unui buget de stat excedentar. 

2. Într-o economie de piață, politica impozitelor şi taxelor este o 
componentă importantă prin care se realizează rolul economic al 
statului. În acest context considerați că politica fiscală este bine să 
asigure: 

a) creşterea tot mai puternică a veniturilor statului; 

b) venituri tot mai mici pentru bugetul statului; 

c) un echilibru între necesitatea agenților economici de a obține 
venituri mai mari şi posibilitatea diminuării acestora prin creşterea 
impozitelor. 

3. Politica monetară trebuie să favorizeze: 

a) orientarea agenților specializați în operațiuni băneşti riscante; 

b) existența unei masei monetare constante; 

c) concoradanța dintre stabilitatea de cumpărare a monedei şi 
expansiunea economică. 

4. Politica banilor ieftini trebuie să: 

a) facă creditul ieftin şi uşor de obținut; 

b) ridice costurile de obținere a unui credit; 

c) reducă oferta de bani. 

5. Când se recurge la politica banilori scumpi? 

a) când creşterea economică este însoțită de folosirea incompletă a 
capacităților de producție; 

b) când există inflație prin cerere; 

c) când nivelul şomajului este ridicat. 

Notă: Fiecare răspuns corect este notat cu 20 de puncte. 


Test 2 de autoevaluare (timp maximal de rezolvare — 1 oră):: 
1. Când este eficientă politica fiscală? 
Care sunt obiectivele politicii monetare? 
Cine realizează politica monetară? 
Descrieţi procesul de scontare — rescontare a titlurilor de credit. 
Ce determină scumpirea creditului? 

Notă: Fiecare răspuns corect este notat cu 20 de puncte. 


Text de crestomaţie: 

„Când Ronald Reagan a susţinut nevoia introducerii unor impozite mai mici, el 
a procedat în acest mod, întrucât a considerat că impozitele mai mari erau 
incorecte pentru cei care au muncit mai mult şi au economisit pentru viitor. Un 
deceniu mai târziu, Bill Clinton avea să spună: Sistemul fiscal este acum cu 
adevărat echitabil, 80% din noile impozite fiind suportate de cei care au 
venituri de peste 200.000 de dolari pe an. Ce e corect pentru gâscă, e incorect 
pentru gânsac.” (P. A. Samuelson, W.D. Nordhaus, Economie politică, Editura 
Teora, 2000, pag.370-371) 


Referinţe bibliografice: 

1. BUCUR, ION -— Bazele macroeconomiei, Editura Economică, 
Bucureşti, 1999; 

2. CATEDRA DE ECONOMIE POLITICĂ, ASE - Economie 
politică, Editura Economică, Bucureşti, 1995; 

3. DOBROTĂ, NIŢĂ (coordonator) — Economie politică, Editura 
Eficient, Bucureşti, 1992; 

4. GHIŢĂ TĂNASE, PAUL, COŞEA, MIRCEA, NIŢESCU, DAN, 
GAVRILĂ, 

5. ILIE, POPESCU, CONSTANTIN - Economie. Teste — probleme — 
rezolvări — răspunsuri, Editura Economică, Bucureşti, 1996. 

Modulul 6 
OCUPAREA ȘI ȘOMAJUL 


Obiectivele acestui modul: 


de a defini şomajul şi opusul său — ocuparea deplină; 

de a prezenta cauzele şi caracteristicile şomajului; 

de prezenta rațiunea indemnizaţiei de şomaj, 

de a analiza efectele şomajului şi măsurile principale de diminuare a 
acestuia; 

de a familiariza studenţii cu o serie de termeni precum şomajul 
voluntar, sau şomajul involuntar. 


Ce ar trebui să ştiţi după parcurgerea modulului: 


Cel mai adesea, şomajul este abordat şi analizat ca un dezechilibru al 
pieţei muncii la nivelul ei naţional; 

Somajul se exprimă prin nivelul său absolut sau relativ, prin 
intensitatea sa totală sau parțială, prin durată şi o structură 
diversificată; 

Piaţa muncii nu funcționează ca o piaţă obişnuită din cauza unor 
restricţii legislative, a condițiilor impuse prin lege în limitele cărora 
funcționează; 

Ca un flux macrosocial global, şomajul este generat de cauze ce ţin 
de situaţia economică a utilizatorilor, pe de o parte, şi de statutul 
social al ofertanţilor de muncă, pe de altă parte; 

Şomajul ridică în toate ţările două probleme: asigurarea dreptului la 
muncă şi garantarea unor venituri pentru şomeri spre a le asigura un 
minim de existenţă considerat rezonabil. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


definiți principalele concepte teoretice; 

înţelegeți cum şomajul influenţează evoluţia economică a unei ţări; 
distingeţi tipurile de şomaj şi cauzele acestora; 

stabiliți în ce constau principalele măsuri de diminuare a şomajului; 
răspundeți întrebărilor de autocontrol, să rezolvaţi exerciţii, 
probleme, studii de caz. 


Conţinutul de idei al unităţii (timp maxim de studiu — 2 ore) 

6.1. Şomajul şi cauzele sale 


Folosirea populaţiei apte de muncă constituie fenomenul ocupării. 
Nefolosirea unei părți a populaţiei apte şi disponibile înseamnă şomaj. 

Conceptul de şomaj descrie o formă de subocupare, respectiv o 
manifestare specifică de inactivitate, cuprinzând persoanele care cer de lucru, în 
schimbul salariului practicat în mod normal sau chiar mai mic, însă această 
cerință nu poate fi satisfăcută pentru fiecare individ, în aceeaşi meserie şi 
localitatea de reşedinţă. 

În diferitele reglementări naţionale şi internaţionale se folosesc şi alte 
criterii delimitative ale şomerilor. Astfel, pentru ca o persoană să fie declarată 
şomer trebuie să fie înscrisă pe listele solicitanților de muncă la centrele de 
repartizare a resurselor de muncă şi să fie disponibilă de a începe lucrul imediat 
ce i s-ar oferi un loc de muncă. 

Conceptul de ocupare deplină reprezintă asigurarea locului de muncă 
celor apți de muncă — cu alte cuvinte, inexistența şomajului. Ocuparea deplină 
nu este realizabilă din punct de vedere practic, de aceea obiectivul economic 
real este asigurarea unui nivel cât mai ridicat al ocupării, ceea ce corespunde 
situaţiei în care şomajul reprezintă 4% din populaţia activă. 


Fenomenul contemporan şomaj este abordat şi analizat ca un dezechilibru 
al pieţei muncii la nivelul ei naţional: ca loc de întâlnire între cererea globală şi 
oferta globală de muncă. Această manieră de abordare a şomajului este o 
continuare a analizei problemelor demografico-economice, pe de o parte, şi a 
celor economico-financiare şi investiționale, pe de altă parte. Punctul de plecare 
în analiza şomajului îl reprezintă stabilirea diferenţei dintre populaţia activă 
disponibilă şi populaţia ocupată. În fiecare moment, există un număr dat de 
şomeri, iar acest fapt este consemnat în evidenţele oficiilor de plasare. 

O persoană poate deveni şomer prin mai multe modalități: 

e persoana părăseşte un loc de muncă în vederea căutărui altuia, care să 

corespundă mai bine aspirațiilor sale; 

e persoana este suspendată temporar din funcţie de către angajator şi se 
reîntoarce la locul de muncă atunci când necesităţile de producţie o vor 
cere; 

e pierderea definitivă a slujbei, pentru că persoana a fost concediată sau 
firma a dat faliment. 


Piaţa muncii nu funcţionează ca o piaţă obişnuită din cauza unor restricţii 
legislative, a condiţiilor impuse prin lege în limitele cărora funcţionează. Piaţa 
contemporană a muncii se poate afla fie în situație de echilibru (ocupare 
deplină) , fie în situaţia de dezechilibru, adică de subocupare şi supraocupare. 

Din punct de vedere al pieţei muncii, pot rezulta trei moduri de combinare a 
factorului muncă: 


oferta şi cererea de muncă sunt egale, caz în care ocuparea de echilibru 
este egală cu cea deplină; 

oferta de muncă este mai mică decât cererea, situaţie în care 
dezechilibrul îmbracă forma deficitului de muncă, ocuparea deplină 
necesitând fie resurse de muncă suplimentare, fie o creştere a 
productivității muncii; 

oferta de muncă depăşeşte cererea, o parte a forței de muncă rămânând 
fără loc de muncă. 


6.1.1. Caracteristicile şomajului 


Şomajul în ansamblul său se caracterizează prin: 


Nivelul şomajului: se poate măsura absolut, prin numărul de şomeri, 
sau relativ, prin rata şomajului. Aceasta din urmă se exprimă ca un 
raport relativ fie între numărul de şomeri şi populaţia activă, fie între 
numărul de şomeri şi populaţia ocupată. Atunci când într-o economie, 
rata şomajului este între 2% şi 4%, aceasta este considerată o rată 
naturală a şomajului. 

Intensitatea şomajului: arată că şomajul poate fi total (datorită 
pierderii totale a locului de muncă) sau poate fi parțial (datorită 
diminuării perioadei de muncă odată cu reducerea salariului). 

Durata şomajului: indică intervalul de timp de la pierderea locului de 
muncă şi până la reluarea activităţii. Pe această perioadă se acordă 
indemnizaţia de şomaj. 

Structura şomajului: evidenţiază diferenţierea şomajului pe categorii 
de vârstă, pe sexe, rasă, religie, categorii profesionale, etc. 


6.1.2. Mecanismele producerii şomajului 


Şomajul voluntar constă din acea nonocupare datorată refuzului sau 
imposibilității unor persoane de a accepta retribuţia oferită sau condiţiile de 
muncă existente. 

Categoriile de persoane care se încadrează în şomajul voluntar sunt: 


persoanele angajate care preferă să-şi înceteze temporar activitatea, 
apreciind că ajutorul de şomaj la poate asigura o existenţă decentă; 
şomerii care aşteaptă locuri de muncă mai bune decât cele oferite de 
întreprinderi, cât şi faţă de cele pe care le-au deţinut; 

gospodinele care doresc să se angajeze, dar ezită să se încadreze în 
condiţiile date (nivel de salariu, distanţa de domociliu). 

Asemenea comportamente pot decurge din unele reglementări juridice, din 
uzanţe sociale, din caracterul lent al adaptării contractelor colective de muncă la 
condițiile muncii. 

Şomajul involuntar constă din acea parte a folosirii incomplete care 
decurge din rigiditatea salariului, respectiv din acele persoane neocupate care ar 
fi dispuse să lucreze pentru un salariu real mai mic decât cel existent. 

De regulă, şomajul este tratat şi apreciat prin prisma celui involuntar. Astfel, 
şomajul constă din acea nonocupare, din acea folosire incompletă a mâinii de 
lucru, din acel ansamblu de persoane neocupate care ar fi dispuse să lucreze 
pentru un salariu mai mic decât cel existent, astfel că, atunci când creşte cererea 
efectivă de forţă de muncă, va spori şi gradul ei de ocupare. 


6.1.3. Măsurarea şomajului 


Măsurarea şomajului este o problemă de evaluare, de aproximare. Nivelul 
şomajului este indicatorul statistic care arată partea celor care nu au de lucru în 
numărul total al celor care doresc să lucreze. 

În ţara noastră şomajul se calculează fie pe baza balanței forţei de muncă, 
fie pe bază de anchete asupra forţei de muncă. 

Conform Balanţei forţei de muncă, populaţia ocupată cuprinde persoanele 
cu un loc de muncă în care desfăşoară o activitate economico-socială 
aducătoare de venit, cu excepţia cadrelor militare şi a persoanelor asimilate lor, 
neangrenate în activităţi economice. 

Conform Anchetei asupra forţei de muncă în gospodării, populaţia 
ocupată cuprinde toate persoanele de la 14 ani care au desfăşurat cel puţin o 
activitate economică aducătoare de bunuri sau servicii, în scopul obţinerii unor 
venituri sub formă de salarii. 

Şomerii înregistraţi reprezintă persoanele apte de muncă ce nu pot fi 
încadrate din lipsă de locuri de muncă disponibile şi care s-au înscris la oficiile 
forţei de muncă. 

Nivelul şomajului existent la un moment dat poate fi exprimat ca mărime 
absolută prin numărul de şomeri şi ca mărime relativă prin rata şomajului. 


Rata şomajului exprimă raportul dintre numărul de persoane neangajate 
care solicită un loc de muncă (şomeri) şi forța de muncă sau populația activă. 
Forţa de muncă reprezintă totalitatea celor angajaţi în procesul de muncă, pe 
cei care sunt proprii lor angajaţi, pe militari, persoane care sunt cuprinse în 
programe guvernamentale de calificare şi şomerii propriu-zişi. 

u = U/Fm x 100 unde: u — rata şomajului; 
U — numărul de şomeri; 


Fm — forţa de muncă. 


Un alt indicator al şomajului este rata celor inapți, şi reprezină raportul 
dintre populaţia inaptă şi populaţia totală: 


Ri = P;/Pt x 100 unde: Ri- rata celor inapţi; 
Pi — populaţia inaptă; 
Pt — populaţia totală. 


In ceea ce priveşte indicatorii ocupării, amintim aici cei mai importanţi: 
gradul de ocupare — se calculează ca raport între populaţia ocupată şi populaţia 
activă: 


Go = Po/Pa x 100 unde: Go — gradul de ocupare; 
Po — populaţia ocupată; 
Pa — populaţia activă. 


Gradul de neocupare — se calculează ca raport între populaţia aptă neocupată şi 
populaţia activă, astfel: 


Gn = Pan/Pa x 100 unde: Gn — gradul de neocupare; 
Pan — populaţia aptă neocupată; 
Pa — populaţia activă. 


Cu cât fluxurile de intrare în şomaj sunt mai mari decât fluxurile de ieşire 
din şomaj, cu atât nivelul şomajului va creşte. Durata perioadei de şomaj 
poate fi definită ca fiind intervalul de timp cuprins între momentul pierderii 
locului de muncă şi cel al reluării normale a lucrului sau al ieşirii din rândul 
forţei de muncă. 

Asupra duratei şomajului influenţează o serie de factori, cum sunt: 

e structura demografică a populaţiei active disponibile; 
numărul şi tipul locurilor de muncă disponibile; 
interesul şomerilor de a căuta un loc de muncă mai bun; 
organizarea pieţei muncii 
mărimea ajutorului de şomaj,ete 

6.1.4. Cauzele şomajului 


Ca un flux macrosocial global, şomajul este generat de cauze ce ţin de 
situaţia economică a utilizatorilor, pe de o parte, şi de statutul social al 
ofertanților de muncă, pe de altă parte. 

În primul rând, ca urmare a unei evoluţii nefavorabile a activităţilor 
social-economice sau ca urmare a procesului de substituire a muncii prin 
capital, se produce pierderea locului de muncă de către o parte a populaţiei 
ocupate. 

În al doilea rând, solicitările suplimentare de muncă ale noilor generaţii 
ce au ajuns la vârsta legală de muncă nu pot fi onorate de utilizatorii de muncă. 
Tânăra generaţie întâmpină greutăţi în găsirea locurilor de muncă din mai multe 
motive obiective sau subiective: neconcordanţa pregătirii ei profesionale cu 
nevoile şi exigenţele impuse de activitatea economico-socială; reţinerile unor 
agenţi economici producători în a angaja tineri fără experienţă în muncă, etc. 

În al treilea rând, şomajul apare datorită solicitărilor de locuri de muncă 
din partea unor persoane încadrate în vârsta a doua, care se decid să-şi 
ofere munca pe piaţă. Unele dintre aceste persoane nu au lucrat până în 
momentul respectiv, altele au întrerupt activitatea pe o perioadă relativ 
îndelungată. 

În fond, toate acestea îşi pun pecetea asupra muncii, respectiv asupra pieţei 
muncii. Piaţa muncii reflectă asemenea aspecte, direct sau indirect, pe termen 
scurt sau lung. 

Apariţia şomajului, dar mai ales creşterea şi diminuarea lui sunt influențate 
de cauze directe, fiecare dintre acestea dând naştere la forme particulare de 
şomaj, cum sunt: ciclic, fricţional, structural, tehnologic, sezonier,etc. 

Şomajul ciclic este dependent de fluctuațiile ciclice pe termen mediu; în 
perioadele conjuncturale proaste dimensiunile acestuia sporind, în timp ce în 
cele favorabile el se reabsoarbe în bună măsură. 

Şomajul structural desemnează acea situaţie de nonocupare din motive de 
natură economică, situaţie ce apare în fazele descendente ale ciclului pe termen 
lung, când nu se pot crea locuri de muncă durabile pe măsura sporirii ofertei de 
muncă. 

Şomajul tehnologic este legat de înlocuirea vechilor tehnici şi tehnologii cu 
altele noi. 

Şomajul fricţional este efectul dezutilităţii marginale a folosirii mâinii de 
lucru, care înglobează motivele de orice natură care pot determina un om sau un 
grup de oameni să prefere de a nu lucra decât să accepte un salariu a cărui 
utilitate pentru el se situează sub un anumit minim. 

Şomajul sezonier înseamnă nonocuparea în acele sectoare care depind de 
factori naturali (agricultură, turism, construcții, etc.). 

Pentru aprofundarea cauzelor şomajului trebuie luate în consideraţie 
procesele demo-economice, economice, tehnico-ştiinţifice, cum sunt: evoluţia 

populaţiei active, dinamica producţiei naţionale, rata de creştere economică şi 
modificarea sensului ei, tehnicile şi tehnologiile folosite, progresul tehnico- 
ştiinţific,  restructurările agenților economici, conjunctura internă şi 
internațională. 

Cunoaşterea cauzelor directe ale şomajului are o mare importanță pentru 
aprecierea perspectivelor lui, ca şi pentru formularea căilor de ameliorare a 
ocupării Şi a statutului social-economic al şomerilor. 


6.2 Indemnizaţia de şomaj şi folosirea forţei de muncă 


Şomajul, ca fenomen economico-social, are consecinţe individuale şi 
colective importante şi costă atât individul care îl suportă, cât şi colectivitatea 
naţională, care finanţează anumite incidenţe sociale. 

Costurile şomajului reprezintă contribuţia societăţii şi renunțările pe care 
trebuie să la accepte populaţia, ca urmare a existenţei şomajului. 

Devenind şomer, individul pierde o parte din identitatea sa socială şi suportă 
o micşorare a resurselor sale economice şi monetare. Consumul său şi 
economisirea se modifică, are loc o îngustare a relaţiilor sociale, iar 
singurătatea, neliniştea şi incertitudinea transformă viaţa socială a celui lipsit de 
loc de muncă. 

Şomajul ridică în toate ţările două probleme: asigurarea dreptului la muncă 
şi garantarea unor venituri pentru şomeri spre a le asigura un minim de existenţă 
considerat rezonabil. 

Dreptul la muncă este declarat în toate ţările, dar este garantat numai acolo 
unde economia cunoaşte o asemenea evoluţie încât asigură locuri de muncă 
pentru toți cei care vor să muncească. 

Garantarea unor venituri minime este o problemă care se pune pentru un 
număr mai mare de oameni decât al şomerilor, însă în cadrul acestui capitol ne 
ocupăm de aceştia din urmă. Una din modalităţile cele mai utilizate în acest 
sens este ajutorul sau indemnizaţia de şomaj. Ponderea acesteia faţă de salariu 
şi perioada pentru care se plăteşte diferă pe ţări. Ponderea indemnizaţiei de 
şomaj în salariu, oscilează între 28% în Anglia şi 55% în Italia, iar durata de 
acordare a acesteia, în săptămâni, era de 65 în S.U.A., 52 în Germania şi 
Anglia, 26 în Italia. 

În România, reglementările în vigoare stipulează acordarea ajutorului de 
şomaj pentru o perioadă de cel mult 272 zile într-un cuantum exprimat în patru 
variante în funcție de situaţia în care se află cel ce urmează să o primească: 60% 
sau 70% din salariu minim pe ţară, brut, din care s-a dedus impozitul; 50% sau 
55% din media salariului de bază brut avut în ultimele trei luni, din care s-a 
dedus impozitul . 

Ajutorul sau indemnizaţia de şomaj se înscrie printre măsurile de protecție 
socială, dar creşterea şomajului şi menţinerea sa la niveluri relativ ridicate în 

mai toate ţările, implică o creştere rapidă a sumelor folosite sub această formă. 
În acest context, două aspecte devin preocupante: cu toată creşterea, sumele 
folosite pentru plata indemnizaţiei de şomaj se dovedesc a fi tot mai mici în 
raport cu nevoile; sfera de cuprindere a indemnizaţiei de şomaj se lărgeşte tot 
mai mult şi nu i se mai poate face faţă. 

Indemnizaţia de şomaj reprezintă un sistem, în cadrul căruia sumele 
antrenate se pot grupa pe două mari destinaţii: de asigurare şi de asistenţă 
pentru şomeri. În măsura în care este destinată asigurării, indemnizaţia de şomaj 
are rolul de a oferi un supliment sau o completare a mijloacelor de trai pentru o 
perioadă determinată şi atât timp cât persoana ce o încasează dovedeşte că este 
şomer şi realizează un venit sub un anumit nivel. Privită ca asistenţă, 
indemnizaţia are o contribuție importantă la diminuarea şomajului prin 
susținerea programelor de calificare, recalificare şi reorientare a şomerilor , 
precum şi a programelor de încadrare în activitate. 

Mijloacele necesare finanţării funcţiei de asistenţă a indemnizaţiei de şomaj 
sunt obținute de la bugetul de stat şi se constiuie prin promovarea unui 
mecanism de redistribuire a veniturilor la nivelul societăţii. 

Garantarea unui venit minim constituie o preocupare majoră a tuturor 
guvernelor, organizaţiilor profesionale şi sindicale, uneori chiar şi ale unor 
partide politice. Este necesară practicarea unor sisteme de acordare cât mai 
echitabile, care să atenueze nemulțumirile celor care contribuie la formarea 
resurselor respective şi să stabilească un asemenea nivel al venitului minim, 
încăt să incite permanent la încadrarea în muncă. 


6.3 Măsuri de diminuare a şomajului şi a efectelor sale 


Desigur, mai buna ocupare a resurselor de muncă, reducerea şomajului, 
aducerea lui în limitele normale s-au pus în maniere diferite de la o ţară la alta, 
de la o etapă la alta. 

Prevenirea şi atenuarea şomajului au devenit preocupări majore ale tuturor 
forţelor sociale (salariaţi, sindicate, patronat), ca şi ale puterii publice din toate 
țările cu economie de piaţă. 

Cercetarea mijloacelor utilizabile pentru reducerea şomajului pune un 
accent deosebit pe problema de a cunoaşte care tip de şomaj urmează a fi 
soluţionat. Găsirea celor mai potrivite căi de luptă împotriva şomajului trebuie 
să ţină seama de varietatea şi complexitatea fenomenului, de implicaţiile 
multiple, directe sau indirecte pe care le are. 


a) Politicile keynesiene (de stimulare a cererii) vizează combaterea şomajului 


prin sporirea cheltuielilor publice şi crearea de locuri de muncă în activitatea 
publică. 

Politica de relansare a cererii a constituit, în multe ţări, o soluţie fructuoasă, 
care a făcut creşterea economică răspunzătoare de gradul de utilizare a mâinii 
de lucru. 

b) Politicile de stimulare a ofertei vizează următoarele aspecte: 

e funcționarea pieţei muncii nu trebuie perturbată — se consideră că vor 
găsi de luru toți cei care doresc, cu condiţia ca cererea şi oferta să se 
confrunte liber; 

e moneda trebuie să rămână neutră — altfel, mişcările masei monetare pot 
determina destabilizarea economiei; 

e reducerea sarcinilor fiscale pentru întreprinderi — poate da un anumit 
impuls activităţii economice şi pot fi create locuri de muncă; 

e reducerea bugetului de stat; 

e eliminarea oricăror piedici în calea liberei iniţiative. 

c) Politici de repartizare mai eficientă a fondului total de muncă. Aceasta s- 
ar putea obţine prin: reducerea duratei săptămânale de lucru; scăderea vârstei de 
intrare în pensie; prelungirea duratei şcolarității obligatorii; creşterea timpului 
afectat calificării; extinderea locurilor de muncă cu program redus sau cu timp 
parţial de muncă. 

d) Politici de îndepărtare de pe pieţele muncii a unor grupe de ofertanți: 
descurajarea muncii salariate feminine; exilarea sau returnarea lucrătorilor 
străini imigraţi; etc. 

e) Politici privind inversarea procesului de substituire a factorilor de 
producţie. Se ştie că procesul industrializării a însemnat substituirea muncii 
prin capital. Mulţi specialişti mizează în prezent pe inversarea acestui proces 
istoric în condiţiile extinderii sectorului prestator de servicii, şi pe încetinirea 
substituirii muncii prin capital. 

f) Politici de creştere a mobilităţii populaţiei active. Un asemenea proces 
poate fi favorizat de: îmbunătăţirea structurii învățământului; orientarea 
tinerilor spre domenii dinamice; adoptarea unor măsuri care să faciliteze 
deplasarea oamenilor la locurile de muncă. 

g) Politici de creare de noi locuri de muncă pe bază de investiţii, mai ales în 
zonele unde se preconizează o dezvoltare în acest sens, şi mai ales pe plan 
tehnic. 


Întrebări de autocontrol: 

Definiţi conceptul de şomaj. 

Care sunt formele şomajului? 

Cum se măsoară şomajul? 

Care sunt factorii care influenţează şomajul? 
Ce este şomajul ciclic? 

Ce măsuri de diminuare a şomajului cunoaşteţi? 


Or: MR fr ba 

Teme de reflecţie/ referate: 


l. 
2. 


Interpretați remarca ajutorul de şomaj este cauza fenomenului şomaj. 
Se pot garanta locurile de muncă pentru cei aflaţi în activitate? 
Argumentaţi răspunsul. 


Exerciţii, probleme, studii de caz pentru activitatea de seminar: 


1. 


Populația totală a unei țări reprezintă 15 milioane de persoane, din care 
8 mil. apte de muncă. Populația ocupată este de 6 mil.Din populația aptă 
neocupată, 34 caută un loc de muncă şi sunt dispuşi să se angajeze 
imediat. Să se determine indicatorii ocupării şi şomajului. 

Care este rata şomajului, dacă există 400 000 şomeri la 10 milioane de 
angajaţi? 

La o populaţie totală de 52 500 000 locuitori existenţi într-o ţară, rata 
celor inapţi de muncă este de 42%, numărul şomerilor este de 1 500 000 
persoane, iar 25 000 000 persoane sunt angajate. Să se determine 
numărul locuitorilor inapţi, numărul persoanelor apte de muncă, gradul 
de ocupare a forţei de muncă şi rata şomajului. 

Populaţia activă disponibilă într-o ţară europeană este de 30 000 000 
persoane, din care populaţia ocupată reprezintă 22 400 000 persoane. 
Dacă populaţia totală a ţării respective este de 58 000 000 locuitori, iar 
rata şomajului de 4%, se cere să se determine numărul celor inapţi, rata 
inapților, numărul şomerilor şi gradul de ocupare a forţei de muncă. 

Din populaţia aptă de muncă, 10% sunt şomeri. Care este rata şomajului 
la populaţia ocupată? 

Numărul celor care nu lucrează într-o ţară este de 6 milioane, 
reprezentând 40% din populaţia totală. Din cei care nu lucrează 34 sunt 
inapţi, iar 600 000 din cei apți de muncă nu doresc să se angajeze. Să se 
calculeze rata şomajului. 


Test 1 de autoevaluare (timp maximal de rezolvare 1 oră): 
1. În economia de piaţă, şomajul poate fi interpretat: 
a) un dezechilibru pe piaţa muncii; 
b) un efect al concurenţei pe piaţă; 
c) un rău necesar. 
2. Şomajul este un fenomen: 
a) care afectează numai economiile dezvoltate; 
b) de neînlăturat; 
c) greu de acceptat de către populaţie. 
3. Şomajul este: 
a) situaţia în care o parte din populaţia activă disponibilă nu are loc de 
muncă; 


deo. 

c) resursele de muncă sunt limitate. 
4. Este aptă de muncă: 
a) orice persoană care a împlinit 16 ani; 
b) orice persoană sănătoasă; 
c) acea persoană care are şi vârsta, şi starea de sănătate necesare pentru a 
putea muncii. 
5. Care din următoarele procese contribuie la apariţia, respectiv la extinderea 
şomajului: 
a) creşterea cererii de muncă; 
b) creşterea inflaţiei; 
c) reorganizarea unor activităţi ale firmelor; 
d) creşterea ofertei de muncă; 
e) repatrierea emigranților în ţara de origine. 
6. Marcaţi care din următoarele condiţii permit să se delimiteze dacă o persoană 
este şomer sau nu: 
a) întrerupe lucrul; 
b) i s-a desfăcut contractul de muncă şi s-a înscris pe lista pentru un loc de 
muncă la alte întreprinderi; 
c) societatea comercială la care s-a angajat are activitate sezonieră şi 
funcționează 8 luni pe an; 
d) este apt de muncă, dar nu lucrează; 
e) caută loc de muncă, dar este refuzat de firmele la care se adresează. 
7. Care din următoarele afirmaţii cu privire la indemnizaţia sau ajutorul de 
şomaj sunt corecte: 
a) o primeşte orice persoană care care nu lucrează; 
b) este primită o singură dată atunci când unui salariat i se desface 
contractul de muncă; c) este mai mare decât salariul; 
d) este mai mică decât salariul; 
e) se plăteşte numai celor care întrunesc toate condițiile de şomer. 
8. Există şomaj voluntar atunci când: 
a) persoanele apte de muncă nu sunt disponibile pentru muncă; 
b) cererea de muncă scade pentru că sindicatele impun creşterea salariilor 
care se plătesc lucrătorilor; 
c) o persoană fără loc de muncă refuză o anumită ofertă de angajare pentru 
că o consideră inacceptabilă. 
9.Datorită faptului că există şomaj: 
a) scad cheltuielile de producţie; 
b) scad veniturile medii ale populației; 
c) scade cererea de muncă. 
10. Şomajul: 
a) nu poate fi combătut; 
b) poate fi combătut doar în rândul tinerilor; 

c) poate fi combătut prin măsuri care vizează calificarea lucrătorilor 
conform cu noile tehnologii şi prin investiţii. 


Notă: fiecare răspuns corect este notat cu 10 puncte. 


Test 2 de autoevaluare (timp maximal de rezolvare — 1 oră): 
1. Ce este şomajul şi ce forme îmbracă acesta? 
2. Ce semnificație are pentru activitatea economică analiza ratei 
şomajului? 
3. Cum se explică şomajul involuntar? 
4. Ce costuri implică şomajul? 
5. În ce constau măsurile de combatere a şomajului? 


Notă: fiecare răspuns corect este notat cu 20 puncte. 


Text de crestomaţie: 

„Înțelegerea cauzelor şomajului s-a dovedit a fi una dintre preocupările majore 
ale ştiinţei macroeconomice moderne. O anumită formă de şomaj (voluntar) ia 
naştere într-o economie perfect concurenţială, caracterizată prin flexibilitatea 
salariilor, în condițiile în care lucrătorii calificaţi decid să nu lucreze pentru 
tariful de salarizare practicat pe piaţă. Şomajul voluntar ar putea fi rezultatul 
eficient al pieţelor concurenţiale.” (Samuelson A. Paul, William D. Nordhaus — 
Economie politică, Editura Teora, 2000, pag. 679) 

1997; 

Modulul 7 
INFLAŢIA 


Obiectivele acestui modul: 
e deadefini inflaţia prin intermediul efectelor sale; 
de a lua în considerare cauzele posibile ale inflaţiei; 
de a înţelege noţiunea de indice al prețurilor de consum; 
de a distinge între diferite forme de manifestare ale inflației; 
de a înţelege efectele economice şi sociale ale inflaţiei. 


Ce ar trebuie să stiţi după parcurgerea modulului: 

e De obicei, inflaţia se defineşte prin efectele sale: creşterea preţurilor 
şi scăderea valorii banilor; 

e Fenomenul care joacă rolul de declanşator al inflaţiei poate varia în 
timp şi spaţiu, dar după aceea, creşterea preţurilor este determinată 
de o serie de factori; 

e Indicele general al preţurilor de consum (IPC) măsoară preţul 
achiziţionării, în diferite momente, a unui coş standard de 
produse; 

e Inflația contemporană este conform accepţiunii curente un proces 
structural care cuprinde ansamblul macrosocial. 


Ce competenţe veţi obține după parcurgerea modulului: 
După studierea acestui capitol veţi fi capabili să: 

e oferiţi o definiție nuanţată a inflaţiei; 

e  enumeraţi elementele prin care se caracterizează inflaţia 
contemporană; 
distingeţi între inflaţia prin cerere şi inflația prin ofertă; 
explicaţii modul de calcul al indicelui preţurilor de consum; 
înţelegeţi legătura dintre inflaţie şi creşterea economică; 
identificaţi efectele negative şi efectele pozitive ale inflaţiei; 
rezolvaţi exerciţii, probleme sau studii de caz care solicită 
cunoştiinţele dobândite în acest modul. 


Conţinutul de idei al unităţii (timp maxim de studiu — 2 ore) 


7.1. Geneza şi natura inflaţiei contemporane 


7.1.1. Conceptul 

Inflaţia se află într-o legătură esenţială cu masa banilor în circulaţie. 
Cuvântul-cheie îl reprezintă banii. Inflaţia, pur şi simplu, nu poate apărea în 
absenţa banilor. De obicei, inflaţia se defineşte prin efectele sale: creşterea 
preţurilor şi scăderea valorii banilor. 

Conceptul modern defineşte inflația ca un dezechilibru structural, 
monetaro-material, care reflectă existenţa în circulaţie a unei mase monetare 
care depăşeşte nevoile reale ale economiei, ceea ce conduce la deprecierea 
banilor şi la creşterea generalizată şi durabilă a preţurilor. 

De regulă, creşterea anormală a preţurilor este asociată cu sporirea cantității 
de bani, fie sub forma de numerar, fie sub forma banilor de cont, sporire 
suplimentară faţă de nevoile circulaţiei şi mai rapidă în raport cu oferta de 
bunuri. 

Nu orice creştere are, în mod necesar, un caracter inflaționist. Dacă pieţele 
îşi joacă bine rolul, este normal ca sporurile de preţuri să se producă în diferite 
locuri sau din timp în timp. Acesta este, de fapt, un semn exterior al funcționării 
unui mecanism regulator şi arată că organismul economic reacţionează la o 
perturbare (modificare în cosurile factorilor, în structura cererii etc.) şi se 
adaptează la aceasta. 


7.1.2. Geneza inflaţiei 


Procesul inflaționist a existat cu mult timp înainte ca ştiinţa economică să fi 
apărut, dar teoria inflaţiei s-a conturat mult mai târziu decât ştiinţa economică. 
Fiind înainte de toate un proces monetar, precizarea naturii inflaţiei se poate 
face în corelaţie cu formele istorice pe care le-au îmbrăcat banii. 

De-a lungul timpului, inflația s-a manifestat diferit, în funcție de formele 
istorice pe care le-au îmbrăcat banii: 

a) În cazul monedelor de metale preţioase, inflaţia a apărut prin punerea în 
circulație a unor monede ieftine, realizate din aliaje (devalorizare 
mascată); 

b) În cazul banilor din hârtie convertibili în aur, inflaţia a apărut prin 
emisiunea de bani peste propria lor măsură (etalonul aur); 

c) În cazul banilor din hârtie neconvertibili în aur, inflația este determinată 
de emisiunea de bani dincolo de unele limite fundamentate economic (de 
nevoile reale). 


7.1.3. Natura inflației contemporane 


Inflația, în condițiile contemporane, reprezintă: 

a) un proces de depreciere a banilor aflați în circulație şi nu de 
devalorizare a lor prin măsuri luate conştient de agenţii economici 
specializaţi. Trebuie reţinut, în acest context, că mecanismul scăderii 

puterii de cumpărare a banilor este unul specific banilor neconvertibili şi 
a banilor de credit. 

b) creştere generală şi durabilă a marii majorităţi a preţurilor, creştere 
diferențiată însă pe categorii de bunuri, pe servicii ale factorilor de 
producţie, pe variate pieţe teritoriale. Inflaţia modifică deci corelaţiile 
dintre preţuri. 

c) un anume raport între mărimea fluxurilor băneşti şi cea a fluxurilor 
reale: excedentul masei monetare în raport de oferta de bunuri de consum 
şi bunuri de investiţii. 

d) disfuncţie acceptată de agenţii economici, ca un rău necesar al 
creşterii economice; în genere, se caută să se asigure un anumit surplus 
de ofertă de bunuri faţă de cererea solvabilă a populaţiei. În plus, mulţi 
specialişti consideră inflaţia moderată şi controlată de agenţii specializați 
drept răul cel mai mic faţă de şomajul cronic de masă, considerat răul ce 
mare. 


7.2. Cauzele inflaţiei 


Inflaţia nu poate fi explicată printr-un raționament de tipul cauză-efect. Ea 
este un proces, adică o înlănţuire de fenomene, care se influenţează reciproc. 
Fenomenul care joacă rolul de declanşator al inflaţiei poate varia în timp şi 
spaţiu, dar după aceea, creşterea preţurilor este determinată de o serie de factori. 

În manuale şi tratate, cauzele inflaţiei sunt analizate pe rând, fiecare dintre 
acestea generând o formă specifică de inflaţie. În fapt, cauzele parţiale însele îşi 
au determinările lor multiple, de care se fac abstracție în momentul analizei. 


7.2.1. Inflaţia monetară (prin bani) 

Factorul care este cel mai mult suspectat că influenţează inflaţia este oferta 
de bani. 

Adesea inflaţia este explicată doar prin emisiunea excesivă de semne 
băneşti. Reputatul economist american Milton Friedman afirmă că inflaţia este 
legată mai ales de oferta de monedă, suplimentarea acesteia decurgând din 
deciziile agenţilor economici specializaţi în sensul sporirii activelor lor (banii 
de credit). 

O altă cauză a creşterii masei monetare o reprezintă şi creşterea vitezei de 
circulaţie a masei monetare. 


7.2.2. Inflaţia prin cerere 

Într-o altă serie de lucrări şi contexte, procesul inflaţionist este pus pe seama 
execesului de cerere solvabilă. În condiţiile normale, excesul de cerere şi în 
creştere stimulează mărirea producţiei. Dacă însă creşterea volumului cererii 
efective nu determină o creştere corespunzătoare a producţiei, a ofertei, pentru 

egalizarea cantităților cerute cu cele oferite, preţurile cresc şi se manifestă 
fenomenul inflaționist, care se autoîntreţine datorită faptului că în rândul 
consumatorilor există temerea unei creşteri tot mai mari a preţurilor. 

Creşterea cererii agregate este explicată de unii specialişti prin creşterea 
veniturilor băneşti ale populaţiei. Cei care susțin acest punct de vedere văd 
rezolvarea problemei inflaţiei printr-un control al ofertei de bani din economie. 

Alți specialişti apreciază că cererea agregată poate să sporească, chiar dacă 
oferta de monedă rămâne aceeaşi. De exemplu, cheltuielile de consum ale 
populaţiei pot creşte dacă se reduce impozitul pe venit; la rândul lor cheltuielile 
pentru investiţii pot spori în situaţia în care oamenii de afaceri anticipează o 
perioadă de boom. 

O astfel de inflaţie este specifică perioadelor de boom economic prelungit 
(când economia este în situaţia de utilizare deplină). In acest caz, inflaţia începe 
să crească odată ce consumatorii şi companiile intră în concurenţă pentru bunuri 
ŞI servicii din ce în ce mai puţine. Atunci când economia se află aproape de 
punctul de cotitură superior, inflaţia prin cerere va fi deci mare, iar şomajul, 
dimpotrivă va fi redus. 


7.2.3. Inflaţia prin costuri (prin ofertă) 

Un loc aparte ocupă acele concepţii care consideră drept cauză principală 
(unică) a inflaţiei insuficiența producţiei. Sporirea veniturilor, îndeosebi a 
salariilor, nu este compensată printr-o creştere corespunzătoare a productivităţii. 
Apare astfel, o penurie de bunuri materiale şi de servicii. Specialiştii numesc un 
asemenea dezechilibru inflație reală. 

Insuficienţa ofertei poate avea numeroase explicaţii. În primul rând, ea 
trebuie căutată în neajunsurile producţiei, capacităţile de producţie insuficiente 
sau slab utilizate, organizarea defectuoasă, slaba partcipare la muncă. 

Inflaţia prin costuri apare din creşterea tuturor elementelor care compun 
preţul de vânzare: salariile, consumurile intermediare, cheltuielile generale, 
prelevările obligatorii. Creşterea costurilor este inflaționistă atunci când 
persistă, lucru ce se întâmplă adeseori datorită interdependenţelor elementelor 
ce compun preţul la producător. 

noua creştere a 
preţurilor 


noua scădere a puterii 
de cumpărare 


noua creştere a 
costurilor 


cresterea costurilor 


noua creştere a creşterea preţurilor 


salariilor 


creşterea salariilor mai 
mult decât creşterea 
productivităţii muncii 


revendicarea unor scăderea puterii de 
noi creşteri cumpărare a salariilor 
salariale 


Fig. 7.1. Spirala inflaţionistă 


Delimitarea între inflaţia prin cerere şi inflaţia prin costuri este dificil de 
realizat, deoarece inflația, în ansamblul său se manifestă prin creşterea 
preţurilor. Cauzele sunt diferite: 

e în primul caz — cererea, care determină creşterea preţului plătit de 
cumpărător; 

e înaldoilea caz — costul, care impune vânzătorului să solicite un preţ 
corespunzător efortului financiar făcut de el. 

De obicei însă, nu este deloc uşor de remarcat dacă salariile sunt cele care 
au antrenat 

creşterea preţurilor sau preţurile au fost cele care au determinat creşterea 
salariilor. 


Evoluţia şi manifestările postbelice ale inflației arată că numai împreună 
luaţi factorii (cauzele) arătaţi au generat şi întreţinut procesul respectiv. Un 
model de analiză şi explicare multifactorială a inflaţiei este cel care a fost 
elaborat pe exemplul ţărilor avansate economic în anii '70, când inflaţia a 
reprezentat pentru ele realmente inamicul public numărul 1. 

În acei ani, exigenţele revoluţiei tehnico-ştiinţifice şi concurenţa 
intensă pe plan mondial au dus la sporirea cheltuielilor publice, deci şi la 
creşterea presiunii fiscale. Ca urmare apar tendinţe puternice de creştere a 
preţurilor de consum. O asemenea tendinţă atrage, prin mecanismul 
revendicărilor salariaţilor, ridicarea veniturilor din muncă. La rândul ei, 
sporirea respectivă antrenează creşterea costutilor. Toată această 
înlănţuire de creştere a impozitelor, costurilor, veniturilor, preţurilor 

dezechilibrează raportul dintre oferta reală de bunuri şi cererea nominală 
a populaţiei pentru ele. 


7.3. Măsurarea inflaţiei 


Există un anume consens în a considera că dezechilibrul inflaţionist 
înseamnă, în fond, un excedent de masă monetară (cerere nominală) de 
care dispun agenţii economici şi care este neacoperit (nesatisfăcut) printr- 
o ofertă reală adecvată. Deci, mărimea inflației poate fi măsurată prin 
volumul acelor semne monetare care nu au acoperire în mărfuri necesare 
şi dorite de populaţie. 


7.3.1. Indicele preţurilor de consum 


De-a lungul deceniilor postbelice, s-a impus ca instrument de 
măsurare a inflaţiei: indicele preţurilor de consum (IPC). 

Fiecare ţară controlează inflaţia urmărind preţurile unui coş de bunuri 
ŞI servicii considerate ca reflectând modul de viaţă al unui om obişnuit. 
Acest coș este adus la zi în mod constant (adăugându-se în el computere 
şi servicii furnizate de Internet în ţările dezvoltate, de exemplu) pentru a 
reflecta corect costurile vieţii în economia dată. 


Tabelul 7.1. Model de calculare a indicelui bunurilor de consum 


Creşterea 


medie anuală to, 3 o 

A pulon fiecărei grupe 

p la IPC (2x3) 
(%) 


Ponderea 
Grupele de mărfuri grupei în 
eşantion (%) 


Participarea 


1 2 3 4 


Alimente, băuturi, 26 22 5:72 
tutun 


Locuinţă, confort 18 20 3,60 


Imbrăcăminte, 13 16 2,08 
încălțăminte 


Igienă, sănătate 11 28 3,08 


Instrucție, educație 6 17 1,02 


Transport 14 24 3,36 


0 
1 
2 
3 
4 
5 
6 
7 


Diverse 12 30 3,6 


Creşterea medie a preţurilor bunurilor de consum 22,46 


Confruntarea cu privire la adoptarea metodolgiei şi la aplicarea ei are loc pe 
mai multe căi. De pildă, aceasta se face în legătură cu ponderile atribuite 
diverselor grupe de mărfuri incluse în eşantion, cu definirea mărfii 

reprezentative în cadrul grupei, cu condiţiile ce trebuie îndeplinite pentru ca 
aceasta să fie inclusă în eşantion. 


Formula de calcul a IPC : 
Dacă în economie există n bunuri, în cantităţile x;, pentru care preţurile 
individuale sunt pi, nivelul general al preţurilor în perioada t, este: 


unde: tọ - reprezintă perioada de bază, 
tn — reprezintă perioada curentă, 
gi — reprezintă ponderea celui de-al 


IPC = 100 x Ye: x p;"/pi i-lea raport al preţurilor în indicele 
total, 


iar gi = |. 


Rata inflaţiei reprezintă modificarea procentuală a nivelului 
preţurilor. Se determină conform relaţiei: 
AP% = AP/Po x 100 


Alternativ, rata inflaţiei poate fi calculată şi ca diferenţă între indicele 
general curent al preţurilor (IPC) şi nivelul general al preţurilor din 
perioada precedentă (IPCy) — considerată a fi egală cu 1 sau 100%. 


7.3.2. Intensitatea sau formele inflaţiei 


Intensitatea inflației (într-un anume sens şi efectele ei) trebuie judecată nu 
doar prin raportare la ea însăşi în timp, ci şi prin corelarea acesteia cu indicatorii 
de exprimare a dinamicii macroeconomice. Asemenea corelaţii sunt analizate 
prin termeni şi expresii consacrate, cum sunt: creşterea economică inflaţionistă, 
creşterea inflaţionistă, stagflație, slumpflaţie etc. 

Creşterea economică neinflaţionistă a semnificat şi semnifică o inflaţie 
moderată, cu efect de antrenare pozitiv asupra dinamicii economice (şi 
controlată de guverne şi de alți factori de decizie macroeconomică). Rata de 
creştere economică, în acest caz, este mai mare decât cea a inflaţiei care o 
însoţeşte. 

Creşterea economică inflaţionistă relevă sporul de producţie naţională 
însoțit de o rată a inflaţiei ce depăşeşte acest spor. 

Stagflaţia semnifică acea situaţie din economie care se caracterizează prin 
inflaţie rapidă şi prin lipsa de creştere notabilă a economiei, adesea prin creştere 
zero şi prin recesiune economică. În condiţiile stagflaţiei, productivitatea 
regresează fără ca masa monetară să se reducă, aceasta acoperind creşterile de 
preţuri începute anterior. 

Slumpflaţia sintetizează un declin economic, o scădere a producției 
naţionale, pe de o parte şi o inflaţie rapidă sau chiar galopantă, pe de altă parte. 

Hiperinflaţia este o formă de inflație caracterizată prin rate înalte şi 
cresătoare. Dimensiunea ratei care o delimitează este însă discutabilă, ea fiind 
apreciată ca înaltă prin comparaţie cu rata creşterii economice în termeni reali. 
Aprecierea procesului inflaționist ca fiind hiperinflație se mai face şi prin 
comparaţie cu ratele de inflație din ţările partenere, ca şi cu rata de piață a 
dobânzii. 

De regulă, hiperinflaţia a fost şi este specifică pentru ţările în dezvoltare şi 
în tranziție spre o economie de piaţă. 


7.4. Principalele efecte ale inflaţiei 


Inflaţia contemporană este conform accepţiunii curente un proces structural 
care cuprinde ansamblul macrosocial. Ca orice proces de această natură, ea are 
efecte restructurante (de dinamizare) mai mari sau mai mici, mai dureroase sau 
mai puţin dureroase. În unele cazuri şi pentru unele grupuri sociale, aceste 
efecte s-au dovedit însă benefice. Efectele inflaţiei depind, evident, şi de măsura 
în care factorii de decizie ştiu, sunt dispuşi şi pot să o controleze. De aceea, 
vom expune mai întâi unele efecte economice generale ale inflației. Apoi, 
accentul se va muta pe efectele inflației excesive, inflaţiei scăpate de sub 
controlul agenţilor macroeconomici. 


7.4.1. Efecete generale ale inflaţiei moderate 


a) Diminuarea puterii de cumpărare a monedei 

Prin deprecierea banilor se elimină din circuitul economic o parte a 
resurselor materiale acumulate şi, în acest fel, se asigură folosirea, la o rată 
normală de rentabilitate (pentru etapa şi condițiile date) a capacităților rămase 
în circuitul activ. 

Mobilitatea agenţilor economici, capacitatea lor de a-şi adapta deciziile la 
noile situaţii apărute sau neaşteptate face parte din regulile generale de joc ce 
definesc economia de piaţă contemporană. 

Fiecare tip de agent economic receptează însă inflația pe anumite fluxuri 
economice (reale şi monetare) şi dispune de pârghii specifice de adaptare la 
exigenţele concurenţei în condiţii de inflaţie. 


b) (De)blocarea mecanismului economic 

Eliminând unitățile parazit sau capacităţile uzate moral, procesul inflaționist 
favorizează adaptarea unităților rămase la exigenţele impuse de progresul tehnic 
şi de mecanismele pieţei. 

Ca urmare, resursele materiale şi cele umane de care dispune societatea nu 
mai sunt folosite pentru a produce bunuri fără şanse de a fi vândute cu eficienţă. 
Aceste resurse nu mai sunt sacrificate definitiv ca în cazul recesiunilor şi 
crizelor economice. 

Ca şi recesiunea economică, însă, inflația pune de acord capacităţile de 
producţie existente cu nevoile reale de consum. Ea face aceasta prin presiunea 
permanentă pe care o exercită, în avans, asupra resurselor productive. 


c) Redistribuirea avuţiei şi modificarea sensurilor ei de utilizare 

Inflaţia favorizează înclinația spre consum şi pe debitori şi restricționează 
înclinația spre economii şi pe creditori. În acest mod, procesul antrenează fuga 
de lichidităţi şi preferința exagerată pentru plasamente în bunuri durabile 
neproductive. 

În condiţiile unei deprecieri inflaţioniste a banilor (egală sau mai mare decât 
rata dobânzii) cei care îşi desfăşoară activitatea cu resurse împrumutate ajung să 
folosească creditele în mod gratuit. Restituirea creditelor se face în bani 
devalorizaţi, după ce s-a încasat un beneficiu real. În aceeaşi termeni, se pune 
problema împrumuturilor de stat, populaţia creditoare rămânând cu obligaţiile 
de stat devalorizate. 


d) Îndepărtarea din circuitul activ a unor bani 
Acest efect se manifestă doar în termeni reali, deoarece nominal are loc o 
creştere a cantităţii de bani la populaţie. 


7.4.2. Efecete negative (numite şi costuri) ale inflaţiei necontrolate 


a) Invalidarea calculelor de eficienţă și rentabilitate 

Specialiştii sunt unanimi în a aprecia că inflaţia cu trend crescător de durată 
şi de mari proporţii reprezintă un factor dezorganizator al oricărei economii 
naţionale. Inflaţia rapidă viciază corelaţiile dintre preţurile diferitelor mărfuri; 
ea îngreunează sau anulează posibilitatea efectuării calculelelor de eficienţă şi 
de rentabilitate. Nimic nu mai poate fi comparat în dinamica economică a unei 
țări, aflată sub incidenţa unor asemenea procese inflaţioniste. 

b) Accentuarea oscilaţiilor cursurilor valutare 

Având ritmuri inegale pe ţări şi timpi diferiți de declanşare, procesele 
inflaţioniste accentuează oscilaţiile cursurilor valutare, cu efecte negative pentru 
economiile naţionale cu monede neconvertibile, generând dezechilibre în plan 
mondial şi zonal. 

c) Decăderea societăţii civile 

Când clasele de mijloc îşi pierd locul şi rolul de factor de echilibru, 
societatea în ansamblu decade. Antrenând sărăcirea clasei de mijloc, inflaţia 
necontrolată, excesivă subminează sistemul de impunere fiscală, generează 
corupție şi degradare în cadrul instituţiilor sociale. 

În mare inflaţia a fost şi a rămas totuşi un proces preponderent negativ, un 
dezechilibru macroeconomic, indiferent de intensitatea şi sensul evoluţiei ei; un 
dezechilibru monetar cu efecte de antrenare în economia reală. 

lată de ce ţările cu economie de piaţă consolidată caută să menţină inflaţia 
în limite moderate (normale), pe care să o folosească ca pârghie de creştere 
economică, de restructurări tehnico-ştiinţifice. În acest scop au fost create 
metode adecvate de convertire a procesului inflaționist într-un proces de 
creştere şi dezvoltare economică durabilă. 


7.5. Politici de combatere a inflaţiei 


Politicile antiinflaţioniste sunt îndeosebi politici anti-hiperinflaţie. Termenii 
în care trebuie astăzi pusă lupta cu inflaţia sunt cei de ameliorare, de prevenire, 
de stabilizare şi de trecere, pe o asemenea bază, la relansarea creşterii 
economice. Factorii ce intervin acum sunt agenţii economici specializaţi. 
Mijloacele ce pot fi folosite sunt cele care se înscriu pe traiectoria inversă a 
cauzelor care au generat sau pot genera o astfel de disfuncțţie. 


7.5.1. Mijloacele politicii de combatere a inflaţiei 


Mijloacele de luptă cu efectele inflaţiei excesive pot fi concepute în legătură 
directă cu cauzele care le-au generat. 

Dacă fenomenul inflaţionist a fost indus prin monedă, pentru oprirea 
hiperinflației sau pentru ameliorarea efectelor ei, este de aşteptat să dea 
rezultate bune terapeutica monetară. Un asemenea tratament al inflaţiei 
galopante presupune, în primul rând, readucerea în vistieria statului, pe calea 
impozitelor speciale progresive, a mijloacelor de plată acumulate pe căi ilicite. 
Această operaţiune reparatorie poate da rezultate bune numai dacă este 
atotcuprinzătoare şi rapidă. 

De asemena, economiile populaţiei aflate în stare bănească latentă trebuie 
să se transforme în capitaluri active. Astfel, aceste economii pot alimenta noi 
pusee inflaționiste. Stabilirea unor rate remuneratorii ale dobânzii — prin care să 
fie atrase economiile în conturile băncilor şi să fie investite cu prioritate în 
sectoarele producătoare cu cicluri economice cât mai scurte — este calea 
rezolvării acestei probleme. 


7.5.2. Clasificarea politicilor de combatere a inflaţiei 
a) După intensitatea şi sensul procesului inflaţionist 
e politici de luptă cu criza inflaționistă 


e politici de prevenire a hiperinflaţiei şi de menţinere a inflației 
moderate sub control 

b) După doctrina social-economică 
e politici de control al cererii agregate (de reducere a cheltuielilor de 
consum) 
e politici de stimulare a ofertei agregate (de reducere a ritmului de 
creştere a costurilor) 
c) După metodele şi instrumentele folosite 
e politici fiscale 
e politici monetare 


Una din cele mai importante învățături recente referitoare la inflaţia 
excesivă constă în aceea că lupta împotriva ei nu mai poate fi dusă doar cu 
instrumente izolate (monetare, salariale, de preţuri). În toate țările confruntate 
cu inflaţia înaltă au fost concepute programe antiinflaţioniste coerente şi 
adaptate specificului ţării. 

Acestea pot cuprinde următoarele componente legate între ele: 

e acceptarea unei etape de recesiune controlată, ca antidot la hiperinflație; 

e liberalizarea procesului de sporire a şomajului, ca premisă a scăderii 
salariilor, a costurilor şi a preţurilor de vânzare; 

e reducerea cheltuielilor publice şi particulare prin presiuni monetare. 

Pentru ţările din centrul şi estul Europei se pune problema de a învăţa urgent 
şi cât mai bine — din istoria ţărilor cu experienţă în combaterea inflaţiei, cel 
puţin următoarele: să poată trece rapid şi prin surpindere de la un program 
antiinflaționist la altul; să adapteze aceste programe de măsuri la tipul şi 
intensitatea inflaţiei în fiecare perioadă. 


Întrebări de autocontrol: 
1. Care este legătura dintre bani, bunuri şi inflaţie într-o economie 
contemporană? 
Care sunt cauzele inflaţiei? 
Care sunt efectele inflaţiei? 
Ce forme îmbracă inflația? 
Prin ce se măsoară de obicei inflația? 
Cum pot fi grupate principalele măsuri antiinflaţioniste? 


AURR Y 


Teme de reflecție/referate: 

1. Evoluția inflației în România post-comunistă. Mecanismele declanşării 
şi menţinerii procesului inflaționist. 

2. Inflației i se dau definiții şi caracterizări sintetice diferite, cu toate că 
natura sa economică este unică. Alegeţi 2-4 definiţii date inflaţiei în 
lucrări de referinţă (tratate, monografii, manuale, dicţionare), comparaţi- 
le şi evidenţiaţi acele elemente comune care caracterizează procesul real 
al inflaţiei actuale. 

Probleme pentru activitatea de seminar: 
1. 


Să considerăm că indicele prețurilor se determină pe baza unui coş 
alcătuit din 5 bunuri de consum care dețin în totalul consumului, în 
ordine, ponderile: 25%, 20%, 15%, 10%, 30%. În intervalul Ta — Ta +1, 
prețurile unitare ale acestor bunuri au evoluat conform datelor cuprinse 
în tabelul următor: 


Bunul Preţ unitar în T, Preţ unitar în Ponderea în 
To consumul total 
à 5 8 0,25 
B 7 10 0,20 
£ 20 30 0,15 
p 40 42 0,10 
E 60 60 0,30 


Să se determine rata inflației în intervalul Tn — Tn+1. 


2. Dacă în anul T, -ı indicele general al prețurilor a fost de 110 (1,1), iar în 
anul Tn acesta a fost de 121 (1,21), atunci rata (nivelul) inflației în anul 


T, a fost: 
a) 11%; c) 21%; 
b) 12,1%; d) 10% 


Test 1 de autoevaluare (timp maximal de rezolvare — 1 oră): 
1. Care din enunțurile de mai jos le considerați corecte pentru a ilustra 
inflația: 
a) orice creştere a prețurilor; 
b) creşterea prețurilor mai rapidă decât salariul nominal; 
c) creşterea indicelui prețurilor mai rapidă decât a veniturilor băneşti 
medii pe locuitor; 
d) creşterea generalizată a prețurilor şi scăderea puterii de cumpărare a 
banilor; 
e) creşterea indicelui prețurilor mai rapidă decât indemnizaţia de 
şomaj. 
2. În condiţiile în care ritmul inflaţiei este ridicat: 
a) are loc scăderea nivelului de trai al tuturor agenților economici şi 
deprecierea monedei naţionale; 
b) are loc reprofilarea activităţii majorităţii întreprinzătorilor; 
c) pot fi dezorganizate legăturile economice dintre agenţii economici; 
d) se amplifică operaţiunile speculative; 
e) de regulă, sporeşte şomajul. 
Care din combinaţiile de mai jos sunt corecte: 

A=a+b; D=c+dr+e; 
B=c+d; E=a+c+dr+e. 
C=a+br+e; 


Excedentul de masă monetară în raport cu volumul bunurilor economice 
de pe piaţă, caracteristic inflaţiei se datorează: 


a) 
b) 


c) 
d) 
e) 
f) 


8) 


h) 
i) 
)) 
k) 


creşterii masei monetare; 

creşterii mai lente a volumului bunurilor economice în raport cu 
masa monetară; 

scăderii producției; 

creşterii cererii; 

scăderii ofertei; 

scăderii importurilor şi necompensării acestora pe seama producției 
interne; 

creşterii exporturilor şi  necompensării acestora pe seama 
importurilor sau producţiei interne; 

acţiunilor speculative ale diferiților agenţi economici naționali; 
acţiunilor speculative ale diferiților parteneri externi; 

speculațiilor bursiere; 

incapacității guvernului de a sesiza evoluţia pieţei interne. 


Procesul inflaţionist se manifestă în economie prin: 


a) 
b) 


c) 


d) 


creşterea salariului real devansează creşterea salariului nominal; 
creşterea mai rapidă a prețurilor pentru unele bunuri de folosință 
îndelungată comparativ cu creşterea veniturilor; 

prețurile bunurilor de consum şi tarifele serviciilor înregistrează 
creşteri; 

salariul nominal creşte concomitent cu creşterea generalizată a 
preţurilor. 


Inflaţia apare ca un dezechilibru fundamental atunci când: 


a) 
b) 


c) 


prețurile cresc la majoritatea bunurilor economice; 

prețurile cresc la bunurile de o calitate deosebită; 

prețurile la majoritatea alimentelor cresc mai încet decât sporesc 
veniturile. 


Fenomenele care generează escaladarea inflației se succed în următoarea 
ordine: 


a) 
b) 
c) 
d) 


creşterea prețurilor — creşterea costurilor — creşterea salariilor; 
creşterea salariilor — creşterea costurilor — creşterea prețurilor; 
creşterea costurilor — creşterea prețurilor — creşterea salariilor; 
creşterea costurilor — creşterea salariilor — creşterea prețurilor. 


La atenuarea inflației pot contribui: 


a) 
b) 


c) 


creşterea ofertei de bunuri de consum; 
creşterea şomajului; 
sporirea deficitului bugetar; 

d) creşterea cererii excedentare nete. 
8. Pentru a diminua inflaţia se acţionează: 
a) numai asupra masei monetare; 
b) numai asupra volumului de bunuri şi servicii; 
c) asupra şomajului; 
d) atât asupra masei monetare, cât şi asupra volumului de bunuri şi 
servicii. 
9. Pentru ca inflația să scadă, cantitatea de bunuri şi servicii oferite pe piață 
trebuie: 
a) să crească; 
b) să scadă într-un ritm accelerat; 
c) să scadă într-un ritm mai lent; 
d) să nu sufere modificări. 
10. Scumpirea creditului, ca măsură antiinflaţionistă, poate să genereze în 
economie: 
a) reducerea investiţiilor; 
b) creşterea şomajului; 
c) reducerea masei monetare. 


Notă: fiecare răspuns corect este notat cu 10 puncte. 


Test 2 de autoevaluare (timp maximal de rezolvare — 1 oră): 

1. Prin ce se deosebeşte inflaţia prin cerere de inflaţia prin costuri? 

2. Ce este hiperinflaţia? 

3. Ce caracteristici ale fenomenului inflaționist trebuie să cuprindă 
definiția inflației? 

4. Care este deosebirea între creşterea economică inflaționistă şi creşterea 
economică neinflaționistă? 

5. Care sunt efectele sociale ale inflaţiei? 


Notă: fiecare răspuns corect este notat cu 20 puncte. 


Texte de crestomaţie: 

„În toate epocile, inflaţia a fost percepută ca dezordinea dezordinelor din 
economie. Căci, aceasta atinge (atacă) moneda, care măsoară valoarea tuturor 
lucrurilor.” (Michel Didier, Economie: Les regles du jeu, Paris, Economica, 
1989, p.269) 

„După spaimele provocate de inflaţiile puternice din ultimele decade, cu 
preţurile scăpate de sub control în unele ţări, guvernanţii au înţeles că o 
economie care creşte prea rapid poate fi un semn rău, pentru că ce-i prea mult 
nu e bun. Când scade rata şomajului, companiile sunt obligate să plătească 
salarii mai mari pentru mai puţină muncă, iar preţurile bunurilor şi serviciilor 
trebuie ridicate pentru a plăti costurile mai mari de producţie.” (Randy Charles 

Epping, Ghidul începătorului în economia mondială, Editura ARC, 2002, 
p.49) 

Modulul 8 
PIAȚA CAPITALULUI 


Obiectivele acestui modul: 


de a delimita obiectul pieţei de capital de obiectul pieţei financiare; 
de a defini activele financiare şi de a comenta rolul lor în economie; 
de a arăta procesul de emitere a acţiunilor şi obligaţiunilor; 

de a prezenta componentele pieţei de capial; 

de a descrie rolul si atribuţiile instituţiilor care asigură funcționarea 
pieţei de capital; 

de a arăta valoarea economică a activelor financiare; 

de a prezenta regulile după care funcţionează bursa de valori; 

de a distinge între operaţiuni la vedere şi operaţiuni la termen. 


Ce ar trebui să ştiţi după parcurgerea modulului: 


Obiectul pieţei capitalului îl constituie activele financiare, al căror rol 
în economia de piaţă contemporană creşte şi se diversifică continuu; 
Pe piaţa capitalurilor moneda are un rol principal, nu doar de mijloc 
de plată sau schimb; 

Activele financiare sunt acele bunuri care au capacitatea de a aduce 
venituri în viitor; 

Piaţa capitalului cuprinde piaţa acţiunilor, piaţa obligaţiunilor şi piaţa 
ipotecară; 

Funcționarea pieţei capitalului este asigurată de instituţii precum 
Comisia hârtiilor de valoare, Casele de Brokeraj şi Bursa de valori; 
Piaţa secundară a capitalului este piaţa publică organizată şi 
specializată, unde se efectuează tranzacţii cu titluri anterior emise; 
Motivația investiţiei în active este dată de capacitatea acestora de a 
genera în viitor venituri; 


Ce competenţe veţi deţine după parcurgerea modulului: 
După studierea acestui modul veţi fi capabili să: 


definiți principalele concepte teoretice; 

stabiliți ce înseamnă o acţiune şi o obligațiune; 

distingeţi componentele pieţei capitalului; 

definiți bursa de valori şi să înţelegeţi care sunt regulile după care 
funcţionează aceasta; 

să stabiliți care sunt motivațiile, pe de o parte, şi riscurile, pe de altă 
parte, în cazul investițiilor în active financiare; 

e  răspundeți întrebărilor de autocontrol, să rezolvaţi exerciţii, 
probleme, studii de caz, care solicită cunoştinţele dobândite în acest 
modul. 


Unitatea de învăţare 8.1. OBIECTUL PIEȚEI CAPITALULUI: 
HARTIILE DE VALOARE PE TERMEN LUNG 


Obiective: 
e de a delimita obiectului pieţei de capital de obiectul pieţei 
financiare; 
e dea defini activele financiare şi de a comenta rolul lor în economie; 
e dea arăta procesul de emitere a acțiunilor şi a obligaţiunilor. 


Ce ar trebui să ştiţi după parcurgerea unităţii: 

e Obiectul pieţei capitalului îl constituie activele financiare, al căror rol 
în economia de piaţă contemporană creşte şi se diversifică continuu; 

e Pe piaţa capitalurilor moneda are un rol principal, nu doar de mijloc 
de plată sau schimb; 

e Activele financiare sunt acele bunuri care au capacitatea de a aduce 
venituri în viitor; 

e Piața capitalului cuprinde piaţa acţiunilor, piaţa obligațiunilor şi piaţa 
ipotecară; 


Ce competenţe veţi deţine după parcurgerea unităţii:: 
După studierea acestei unităţi veţi fi capabili să: 
e  definiţi principalele concepte teoretice; 
e stabiliţi ce înseamnă o acţiune şi o obligaţiune; 
e  distingeţi componentele pieţei capitalului; 
e  răspundeţi întrebărilor de autocontrol, să rezolvaţi exerciţii, 
probleme, studii de caz, care solicită cunoştinţele dobândite în acestă 
unitate. 


Conţinutul de idei al unităţii (timp maxim de studiu — 2 ore) 


Probleme referitoare la natura şi sfera pieţei capitalului sunt deosebit de 
complexe şi controversate. În literatura de specialitate circulă şi se înfruntă atât 
opinii care neagă existenţa însăşi a unei asemenea pieţe ca instituţie economică 
specifică, cât şi păreri conform cărora piaţa capitalurilor este într-un fel 
atotcuprinzătoare, ea subsumând piaţa monetară, ca şi pe cea financiară. 

Clarificarea conţinutului pieţei capitalului poate să înceapă cu precizarea 
obiectului ei. Într-un sens foarte general, obiectul pieței capitalului îl constituie 
activele financiare, al căror rol în economia de piaţă contemporană creşte şi se 
diversifică continuu. 


8.1.1. Fluxurile monetare în economia de schimb contemporană 


În economiile moderne, majoritatea tranzacţiilor economice antrenează 
fluxuri monetare. În fond, economia contemporană este o economie de schimb 
monetar. Abordarea şi analiza unor asemenea tranzacţii se fac, fie din unghiul 
cumpărătorului (ca cedare de monedă pe piaţă — o monedă efectivă sau o 
promisiune de plată, o creanţă), fie din cea a vânzătorului (ca livrare de bunuri 
de consum personal şi de bunuri investiţionale, pe bani cash sau pe credit). 

Dacă se ia moneda ca prim termen al tranzacţiei, atunci se constată că 
aceasta se schimbă pe mai multe categorii de bunuri. Ea se schimbă mai întâi 
contra bunurilor materiale şi serviciilor, cum sunt: proprietăţi funciare, materii 
prime, produse finite şi semifabricate, servicii ale muncii fizice şi intelectuale. 
În fapt, ansamblul ofertelor şi cererilor ce apar în acest context formează piaţa 
bunurilor materiale şi a serviciilor investiţionale şi de consum personal. 
Moneda naţională se mai schimbă pe monedele străine (piaţa schimburilor 
valutare), pe aur, sub formă de lingouri şi/sau de piese. Toate genurile de 
tranzacţii arătate pun în evidenţă natura bunurilor materiale şi a serviciilor 
oferite, respectiv cerute. Fluxurile monetare apar aici în subsidiar. 

Moneda se schimbă, de asemenea, contra diferitelor creanţe pe termen scurt 
şi pe termen lung, contra unor titluri (hârtii, înscrisuri) care atestă participarea 
deţinătorului lor la activele şi beneficiile unei societăţi comerciale. În cadrul 
unor astfel de tranzacţii, fluxurile monetare trec în prim planul operaţiunilor, ele 
reprezintă componente ale pieţii capitalului. 


8.1.2. Activele financiare ca obiect al pieţei capitalului 


Într-o accepţiune generală, activele reprezintă bunuri care au capacitatea 
de a genera fluxuri de venituri în viitor. 

Există două categorii de active: 

a) Activele fizice — care cuprind bunurile de capital fix (echipamente, 
clădiri, etc.), suprafeţe de teren, bunurile constituite în stocuri şi 
rezerve, bunurile de consum de folosință îndelungată, inclusiv 
locuinţele. 

Veniturile generate de activele fizice diferă de la un gen de activ la altul. De 
pildă, bunurile de capital fix contribuie la obţinerea producției, deci, la 
încasarea profitului din vânzarea ei. Locuinţele şi suprafeţele de teren asigură 
proprietarului acestora venituri sub forma chiriilor, respectiv a rentelor. 
Bunurile de folosinţă îndelungată generează fluxuri de servicii de consum. 

b) Activele financiare -— care cuprind depozitele monetare şi 
semimonetare, inclusiv hârtiile de valoare pe termen scurt, precum şi 
hârtiile de valoare pe termen lung. 

În principiu, hârtiile de valoare reprezintă pentru agenţii economici 
alternative ale plasării economiilor băneşti. Se ştie că banii economisiţi de o 
persoană, de o familie pot fi reţinuţi de proprietarii lor sub formă lichidă sau pot 
fi plasați într-o afacere oarecare. Cea de a doua opţiune a deţinătorului de bani 
este rațională banii fiind puşi să lucreze pentru posesorul lor. Se poate constata 
că prin plasarea banilor se produce trecerea lor din stare inactivă în stare activă. 
Ei trec din sfera circulaţiei băneşti propriu-zise în cea a pieţei capitalului. 
depunerea la casele de economii sau la bănci; achiziţionarea de acţiuni şi 
obligaţiuni, folosirea lor într-o afacere pe cont propriu, adică investirea lor în 
mod individual sau împreună cu altă persoană. Desigur, în contextul temei, 
prezintă interes deosebit achiziţionarea de acțiuni şi obligaţiuni. 


8.1.3. Hârtiile de valoare pe termen lung 


Hârtule de valoare pe termen lung se referă la acele active financiare care 
mijlocesc finanţări, respectiv plasamente ce depăşesc un an. 

De regulă, sfera acestor hârtii de valoare se extinde la acțiuni şi obligaţiuni. 
Se consideră cel mai adesea, că acestea formează obiectul capitalului. 

În funcţie de caracteristicile veniturilor generate, hârtiile de valoare (active 
financiare) se clasifică în: 

e hârtii de valoare cu venituri fixe: obligațiunile (dobândă fixă) şi 

acţiunile privilegiate (dividend fix); 

e hârtii de valoare cu venituri variabile: acțiunile ordinare (cota de 

dividend este variabilă în funcție de dimensiunile profitului). 

a) Obligaţiunea este un titlu de credit pe termen lung; emitentul 
obligaţiunii este debitorul, iar deţinătorul acesteia — creditorul. 

Emitentul este obligat să plătească deţinătorului la un termen specificat — 
numit scadenţă — suma înscrisă pe obligaţiune (valoarea nominală a acesteia) şi, 
periodic (de obicei, semianual sau anual) până la termenul de scadenţă, o 
anumită dobândă fixă — cuponul obligaţiunii. 

Emitenţi de obligaţiuni pot fi: statul, pentru acoperirea unor deficite 
bugetare; întreprinderile publice şi băncile, pentru finanţarea unor investiţii sau 
sporirea capitalului; marile societăți industriale şi comerciale private (ca 
excepţie). 

b) Acţiunea este un titlu de proprietate, dovedind participarea 
deţinătorului la capitalul social al societăţii comerciale pe acţiuni care a 
emis tilul. 

În fapt, valoarea înscrisă pe acţiune (valoarea nominală a acesteia) 
reprezintă o parte a capitalului social. Deţinătorul acţiunii este îndreptățit să 

primească o cotă corespunzătoare numită dividend, din profitul societăţii, poate 
să participle prin vot la alegerea membrilor consiliului de administraţie şi la 
adoptarea unor decizii, să fie informat asupra situaţiei economico-financiare a 
firmei, să suporte o parte din pierderile firmei, când aceasta obţine rezultate 
necorespunzătoare. 

Astfel, acţiunea este o hârtie care atestă dreptul de proprietate al 
deţinătorului asupra unei părți din capitalul firmei emitente. Are următoarele 
particularități: poartă însemne speciale (numele firmei emitente, suma pe care o 
reprezintă, seria, data emiterii) şi este de regulă la purtător, fără numele 
posesorului scris pe ea. 


8.1.4. Componentele pieţei de capital 


a) Piaţa acţiunilor 
Întrucât piaţa de capital se referă la achiziţiile şi vânzările de titluri de 
valoare cu o scadenţă mai mare de un an, piața acțiunilor este considerată 
prima componentă a acestei pieţe. Aceasta, deoarece acţiunile în stoc nu au 
precizată o scadenţă şi se consideră că atâta vreme cât va exista societatea pe 
acțiuni, vor fi valabile şi acţiunile în baza cărora ea functionează. 
b) Piaţa ipotecară 
A doua componentă a pieţei capitalului este piaţa ipotecară. În schimbul 
ipotecării locuinţelor sau a terenurilor, băncile specializate oferă celor ce 
solicită acest lucru, sumele de bani cu care ei îşi pot continua sau relansa 
afacerile. 
c) Piaţa obligaţiunilor 
Alte două componente ale pieţei capitalulul sunt: piața obligațiunilor 
corporațiilor, principalii posesori ai acestor titluri de valoare fiind companiile 
de asigurări de persoane şi piața obligațiunilor administraţiei publice. 


Cumpărarea şi vânzarea hârtiilor de valoare pe termen lung sunt facilitate, 
în cadrul pieţei capitalului, de un ansamblu de instituții specializate. 


Întrebări de autocontrol: 
1. Care este obiectul pieţei capitalului? 
2. Ce reprezintă activele fizice? Dar cele financiare? 
3. Enumeraţi componentele pieţei de capital. 
4. Ce reprezintă o acţiune? Dar o obligațiune? 


Teme de reflecţie/ referat: 
l. Piaţa activelor, ca orice piaţă, presupune cerere şi ofertă. Cum se 
formează cererea şi oferta de capital? 
2. Stabiliţi care sunt componentele pieţei de capital şi în ce constă 
formarea fiecărei pieţe. 

Exerciţii, probleme, studii de caz pentru activitatea de seminar: 
1. Un agent economic deţine 100 din cele 100 000 de acţiuni emise şi puse 
în vânzare de o firmă. Câte voturi va avea acţionarul în consiliul de 
administraţie? (%) 
2. În momentul tə, cursul acţiunilor firmei X este de 500. Între agenții 
economici A (vânzător) şi B (cumpărător) se încheie un contract pentru 
vânzarea-cumpărarea a 1 000 acţiuni, cu scadenţa la tı. La scadenţă cursul 
acţiunilor este de 550. Care din cei doi agenţi câştigă? Cât? Cum explicați 
acest lucru? 
3. O obligaţiune care are valoarea nominală de 200 aduce un venit anual fix 
de 14, echivalentul unei rate a dobânzii de 7%. Presupunând că rata 
dobânzii creşte cu un punct procentual, cursul obligaţiunii va creşte sau va 
scădea în raport cu valoarea nominală? De ce? 
4. O firmă emite şi pune în vânzare 100 000 acţiuni cu valoarea nominală de 
50 000 u.m. Ce sumă trebuie să investească un agent economic, care 
urmăreşte să obţină 15% din voturi în adunarea generală a acţionarilor? 
5. Ce venit aduce o obligaţiune cu valoare nominală 50 000 u.m., dacă 
dobânda anuală pe care o plăteşte emitentul obligatarilor este 12%? 
6. Ce pierderi suportă un acţionar care deţine 5% din acţiunile unei firme, 
dacă pierderile totale ale firmei sunt de 200 milioane u.m. 


Test 1 de autoevaluare (timp maximal de rezolvare 1 oră): 
1. Piaţa capitalurilor este: 
a) o piaţă de bunuri; 
b) o piaţă de servicii; 
c) o piaţă financiară. 
2. Piaţa capitalurilor este: 
a) piaţa care asigură factorii de producţie necesari activităţii economice; 
b) piaţa pe care agenţii economici cumpără utilaje, materii prime, energie, 
combustibil, etc; 
c) piaţa tranzacţiilor cu titluri de valoare. 
3. Reprezintă titluri de valoare: 
a) acţiunile emise de către societăţile pe acțiuni; 
b) dobânda plătită de către bănci deponenţilor; 
c) monopolul asupra producţiei unui bun. 
4. Un agent economic cumpără acţiuni pentru că: 
a) doreşte să încaseze dividende; 
b) făcând o asemenea investiţie nu riscă nimic; 
c) este obligat de către stat. 
5. Posesorul unei acţiuni are dreptul: 
a) să decidă în legătură cu activitatea firmei la care este acţionar; 
b) să aleagă membrii consiliului de administraţie; 

c) să dispună în legătură cu modul de utilizare a profitului firmei. 
6. Obligaţiunile atestă: 
a) existenţa unei datorii către stat; 
b) contractarea unui împrumut pe termen lung; 
c) asumarea unor angajamente de către agenţii economici. 
7. Emite obligaţiuni: 
a) statul; 
b) orice agent economic care solicită un împrumut; 
c) o societate comercială care este suficient de sigură pentru a găsi creditori. 
8. Statul emite obligaţiuni pentru: 
a) a asigura un excedent la bugetul statului; 
b) a-şi acoperi deficitul bugetar; 
c) a-şi constitui reserve bugetare. 
9. Acţiunea se deosebeşte de obligațiune prin aceea că: 
a) are un preţ mai mare; 
b) are un preţ mai mic; 
c) aduce un venit variabil. 
10.În caz de înregistrare a situaţiei de faliment pentru o firmă (societate pe 
acţiuni), care din următoarele categorii vor fi despăgubite în mod prioritar: 
a) acţionarii; 
b) acționarii cu titluri privilegiate; 
c) obligatarii; 
d) membrii consiliului de administraţie; 
e) nici una din categoriile enumerate. 


Notă: fiecare răspuns corect este notat cu 10 puncte. 


Test 2 de autoevaluare (timp maximal de rezolvare — 1 oră): 
1. Care este rolul activelor financiare în economie? 
2. Câte categorii de active financiare există? 
3. Cine are dreptul de a emite obligaţiuni? 
4. Ce reprezintă acțiunile ordinare şi prin ce se deosebesc ele de cele 
privilegiate? 
5. Care este rolul pieţei ipotecare? 


Notă: fiecare răspuns corect este notat cu 20 puncte. 

Unitatea de învăţare 8.2. STRUCTURA INSTITUŢIONALĂ 


Obiective: 


A PIEŢEI DE VALOARE PE TERMEN LUNG 


de a descrie rolul si atribuţiile instituţiilor care asigură funcționarea 
pieţei de capital; 

de a arăta valoarea economică a activelor financiare; 

de a delimita piaţa primară de cea secundară a capitalului; 

de a prezenta regulile după care funcţionează bursa de valori; 

de a distinge între operaţiuni la vedere şi operaţiuni la termen. 


Ce ar trebui să ştiţi după parcurgerea unităţii: 


Funcționarea pieţei capitalului este asigurată de instituţii precum 
Comisia hârtiilor de valoare, Casele de Brokeraj şi Bursa de valori; 
Piaţa secundară a capitalului este piaţa publică organizată şi 
specializată, unde se efectuează tranzacţii cu titluri anterior emise; 
Piaţa primară este aceea în care se vând şi se cumpără hârtiile de 
valoare pe termen lung nou emise; 

Motivația investiţiei în active este dată de capacitatea acestora de a 
genera în viitor venituri; 


Ce competenţe veţi deţine după parcurgerea unității: : 
După studierea acestei unităţi veţi fi capabili să: 


definiți principalele concepte teoretice; 

definiţi bursa de valori şi să înţelegeţi care sunt regulile după care 
funcţionează aceasta; 

să stabiliţi care sunt motivațiile, pe de o parte, şi riscurile, pe de altă 
parte, în cazul investiţiilor în active financiare; 

răspundeţi întrebărilor de autocontrol, să rezolvaţi exerciții, probleme, 
studii de caz, care solicită cunoştinţele dobândite în acestă unitate. 


Conţinutul de idei al unităţii (timp maxim de studiu — 2 ore) 

8.2.1. Piaţa primară a capitalului 


Piaţa primară este aceea în care se vând şi se cumpără hârtiile de valoare 
pe termen lung nou emise. 

Instituţiile şi întreprinderile care au nevoie de fonduri băneşti — societățile 
comerciale pe acţiuni şi autoritatea guvernamentală — oferă noi hârtii de valoare 
pe termen lung care sunt achiziţionate de alte instituţii sau de publicul larg. 
Marile societăţi comerciale pe acţiuni pot să vândă noi obligaţiuni sau acţiuni 
direct publicului la bursa de valori. Cele mal multe societăți comerciale pe 
acţiuni apelează, încă, la serviciile unor intermediari (casele de brokeraj) care 
subscriu emisiunea în schimbul unui comision sau chiar acționează noile hârtii 
de valoare pentru a le vinde ulterior publicului. 

Orice emisiune de hârtii de valoare este prezentată într-un prospect alături 
de situaţia curentă şi perspectivele societății emitente. Pentru a asigura succesul 
vânzării este necesară desfăşurarea unei ample campanii publicitare. În cazul 
emisiunilor de dimensiuni reduse, costurile ofertei publice pot fi evitate prin 
vânzarea în bloc, de regulă, către instituţii financiare (case de pensii, societăți 
de asigurări) a noilor hârtii de valoare. De asemenea, emisiunile societăților 
comerciale consolidate pot fi oferite spre vânzare direct vechilor acţionari, 
ocolindu-se astfel formalităţile ofertei publice. 


8.2.2. Piaţa secundară a capitalului 


Piaţa secundară este piața în care se negociază hârtiile de valoare pe 
termen lung, emise anterior. Aceasta cuprinde bursele şi pieţele hârtiilor de 
valoare, anterior emise care nu sunt listate la burse. 

Instituţiile cu rol esenţial în funcționarea pieţei capitalului sunt: Comisia 
hârtiilor de valoare, Casele de brokeraj, Bursele de valori. 

a) Comisia hârtiilor de valoare este un organism guvernamental cu 
responsabilități în coordonarea pieţei capitalului. Principalele atribuţii ale 
comisiei sunt: 

e înregistrarea tuturor hârtiilor de valoare ce se emit pe piaţa primară şi 

confirmarea prospectelor de emisiune; 

e atestarea brokerilor şi a caselor de brokeraj, precum şi urmărirea 

activităţii asociaţiilor de brokeri; 

e controlul activităţii burselor de valori; 

e aprobarea în consultare cu autoritatea guvernamentală, a înființării unor 

noi burse de valori. 

b) Brokerul este principalul actor al pieţei capitalului. Din punct de vedere 
instituțional, brokerul este conceput la trei niveluri: 

e persoană fizică ce practică profesiunea de broker; 

e case de brokeraj ce operează ca intermediari între cumpărătorii şi 

vânzătorii de hârtii de valoare; 

e asociații de brokeri. 

Funcţiile principale ale caselor de brokeraj se reduc la următoarele: 

e introducerea noilor emisiuni în piaţa primară; 

e tranzacții în pieţele secundare; 

e tranzacții pe cont propriu (dealing); 

e gestionarea portofoliilor de hârtii de valoare; 

e consultanţă în probleme de investiţii financiare; 

e păstrarea în custodie a hârullor de valoare. 

c) Bursa de valori este o piaţă organizată pentru tranzacţiile cu hârtiile de 
valoare emise anterior de câtre cele mai importante societăți comerciale pe 
acţiuni, precum şi de către autoritatea guvernamentală. 

Particularitatea bursei de valori constă în faptul că hârtiile de valoare se 
vând şi se cumpără la preţuri stabilite, pe baza cererii şi ofertei, în cadrul 
şedinţelor de licitaţie. Acestea se desfăsoară într-un loc anumit, în zile şi la ore 
fixate în cadrul programului. 

Instituţiile pieţei capitalului, inclusiv reglementările oficiale în domeniu, 
constituie cadrul pemisiv de manifestare. Evident, acesta se află sub impactul 
unui complex de factori, printre care cererea şi oferta de hârtii de valoare pe 
termen lung reprezintă un factor principal. 


8.3. Bursa de valori şi mecanismele ei 
8.3.1. Oranizarea şi funcţionarea bursei de valori 


Piaţa secundară a capitalului este piața publică organizată şi specializată, 
unde se efectuează tranzacţii cu titluri anterior emise, la prețuri determinate de 
situația de moment a raportului dintre cerere şi ofertă. 

Numărul mare şi varietatea titlurilor mobiliare, interesul de a grupa 
asemenea negocieri pe pieţe localizate, pentru a facilita un contact specific între 
posesorii de titluri şi cei de capital bănesc, necesitatea de a garanta securitatea şi 
omogenitatea tranzacţiilor, sunt rațiuni pentru care bursa funcționează după 
reguli clare şi obligatorii, întreaga sa activitate fiind permanent controlată şi 
supravegheată. 

Regulile după care funcţionează bursa privesc: 

e condiţiile de înfiinţare şi organismele de conducere ale bursei; 

e exigenţele care trebuie îndeplinite de un titlu pentru a fi cotat şi 

tranzacționat prin intermediul bursei; 

e agenții care au acces la tranzacţii; 

e modul de formare a preţului (cursului) titlurilor; 

e natura operaţiunilor etc. 

Bursa de titluri, ca formă a pieţei financiare, se poate înfiinţa doar în măsura 
în care există un număr mare de societăţi pe actiuni şi de subiecţi abilitaţi să 
emită obligaţiuni; este necesară o mare dispersie a titlurilor ca oferta să fie cât 
mai atomizată, să provină de la un număr mare de subiecţi. 

Instituţia bursa de titluri este o societate comercială (de regulă pe acţiuni) 
privată, publică sau mixtă; dispune de o organizare internă extrem de riguroasă, 
operaţiunilor, rigoarea, informarea şi siguranţa tranzacţiilor. 

Organismul de conducere operativă este Consiliul bursei, împuternicit cu 
reglementarea, în limita normelor legale, a întregii funcţionări a bursei. Este 
format din reprezentanţi aleşi ai acţionarilor, emitenţilor de titluri şi salariaților. 
El are misiunea de a stabili regulamentul general, condiţiile pentru admiterea 
(radierea) valorilor mobiliare care se cotează, fixează regulile generale de 
gestiune a fondurilor de garanţie constituite la nivelul bursei. Prin rolul cheie 
ce-l îndeplineşte în cadrul economiei de piaţă, activitatea sa este strict vegheată 
de către autoritatea publică. Pentru serviciile prestate în favoarea agenţilor 
economici se percepe de la aceştia un comision care permite ca această 
societate comercială să fie, în toate ţările, foarte rentabilă. 

Prin regulamentul bursei sunt prevăzute exigenţele care trebuie îndeplinite 
pentru ca un titlu să fie admis în tranzacţiile bursiere (standing-ul): 

e numărul minim de titluri; 

e mărimea capitalului propriu; 

e un prag de rentabilitate; 

e obligația de a informa publicul asupra situației financiare şi obiectivele 

strategice etc. 

Pe piața bursieră se întâlnesc, prin mijlocirea unor persoane autorizate 
(jobberi, brokeri), cererea de titluri (care porneşte de la deținătorii de capital 
bănesc) cu oferta de titluri (care provine de la deținătorii acestora). Cererea şi 
oferta se transmit prin ordinul de bursă în care se prevăd: 

e denumirea titlului (acțiuni ale societății X, obligaţiuni provenite din 
împrumutul Y ş.a.m.d); 
natura operațiunii (vânzare, cumpărare); 
numărul de titluri; 
preferințele de preț; 
termenul (sau intervalul) pentru efectuarea tranzacţiilor ş.a. 

Toate ordinele de bursă sunt colectate şi centralizate de către agenţii 
bursieri, care, pe baza dispoziţiilor ce le conţin procedează la fixarea cursului, 
(preţului de tranziție) pentru fiecare titlu, la un moment dat. Din punct de 
vedere tehnic, fixarea cursului se realizează în modalităţi diverse. În fond, 

nivelul şi evoluţia cursului depind de numeroşi factori, a căror cuantificare este 
dificilă. Ei ţin de situaţia economico-financiară şi perspectivele economice ale 
acesteia, de starea generală a conjuncturii economice interne şi internationale, 
de optimismul (pesimismul) şi alte atitudini comportamentale ale agenţilor 
economici etc. Dintre aceştia cei mai semnificativi sunt mărimea anterioară a 
dividendului, dinamica preţurilor şi rata dobânzii. 


8.3.2. Clasificarea operaţiunilor bursiere 


a) Operațiunile la vedere constau în livrarea imediată — în limitele 
regulamentului — a titlurilor la cursul (preţul) zilei acceptat de agenţi în 
schimbul sumei corespunzătoare. 

b) Operațiunile la termen sunt cele în care contractarea, înţelegerea 
privitoare la numărul titlurilor, la curs, sunt convenite la un moment dat (To), 
dar efectuarea tranzacţiei are loc ulterior, la o dată fixată (T1), numită lichidare. 

Operațiunile la termen sunt cu esenţă speculativă, unul din agenţi 
câştigă, iar celălalt pierde. Vânzătorul mizează pe faptul că până la 
termen cursul titlurilor va scădea, urmând să achiziţioneze titluri de pe 
piaţă la cursul existent mai mic şi să le cedeze cumpărătorului, la cel 
convenit (mai mare). Din contră, cumpărătorul apreciază că până la 
scadenţă cursul titlurilor va creşte. Ca atare, el va primi de la vânzător 
la preţul convenit în tranzacţie (mai mic) şi le va vinde imediat, 
realizând un câştig din această diferență. Cel care intuieşte evoluţia 
reală a cursului va câştiga, celălalt va pierde. 


În statele cu o piaţă bursieră dezvoltată, se constată că, în ansamblul 
tranzacţiilor bursiere, cele la termen (speculative) deţin până la 80% din 
totalul operaţiunilor. 


8.4. Investiţia în active financiare: motivație, 
randament, risc 


8.4.1. Motivația investiţiei în active financiare 


Motivația investiţiei în active este dată de capacitatea acestora de a 
genera în viitor venituri. Oricum, un venit ce va fi realizat în viitor 
valorează mai puţin decât un venit egal obţinut însă în prezent. 

Mai mult, cu cât este mai îndepărtat în viitor momentul obţinerii 
veniturilor, cu atât acestea sunt mai puţin valoroase în prezent. 
Justificarea acestui fapt rezultă din dimensionarea temporală a valorii 
banilor. 

Valoarea economică a unui activ este reprezentată tocmai de 
capacitatea acestuia de a genera în viitor venituri. Din moment ce 
valoarea banilor este dependentă de timp, evaluarea din punct de vedere 
economic a unui activ implică ajustarea fluxurilor viitoare de venituri 
pentru a stabili valoarea acestora în prezent. 

În general, estimarea valorii prezente a unui venit viitor se numeşte 
actualizare. Actualizarea se realizează pe baza unei rate de actualizare. 

Deoarece, făcând abstacţie de risc şi inflaţie, dobânda reprezintă 
preţul utilizării banilor în timp, deci, măsurarea dimensiunii temporale a 
valorii banilor, rata dobânzii este frecvent utilizată ca rată de 
actualizare. Concret, valoarea prezentă (V,) a unui venit V; ce va fi 
obţinut peste un an este dată de relaţia: 


Vp = Vı/l +r unde: V,- valoarea prezentă; 
V, — venit obținut după 1 an; 
r - rata dobânzii. 


Valoarea economică a unui activ — altul decât un depozit monetar sau 
cvasimonetar — are seminificaţia unui cost de oportunitate. Într-adevăr, 
deoarece actualizarea se realizează pe baza ratei dobânzii, valoarea 
economică reprezintă depozitul monetar sau cvasimonetar la care se 
renunţă în favoarea deţinerii activului şi care ar aduce prin retragerea sa 
graduală, venituri egale cu cele generate de activul respectiv. 


8.4.2. Randamentul unui activ financiar 


Prin randamentul unui activ se înţelege acea rată de actualizare pentru care 
prețul activului este egal cu valoarea sa economică sau, ceea ce este acelaşi 
lucru, pentru care valoarea economică netă este nulă. 

Utilizând noţiunea de randament, fundamentarea deciziei de a investi într- 
un activ poate fi reformulată astfel: 

e dacă randamentul activului este superior ratei dobânzii, atunci investiția 

în activul respectiv este avantajoasă; 

e dacă randamentul activului este inferior ratei dobânzii, atunci investiţia 

în activul respectiv nu este avantajoasă. 


8.4.3. Riscul investiţiei în active financiare 


Termenul de risc este utilizat pentru a descrie situaţii în care anticipările nu 
sunt unice, dar se pot aprecia probabilitățile fiecărei valori posibile. Decizia 

economică depinde esenţial de atitudinea agentului în ceea ce priveşte asumarea 
riscului. În general, agenţii economici pot fi grupaţi din perspectiva situării faţă 
de risc în 3 categorii: 

e adversari ai riscului; 

e indiferenți la risc; 

e iubitori ai riscului. 

Un adversar al riscului optează pentru realizarea investiţiei numai dacă 
preţul activului este mai mic decât valoarea economică medie. 

Indiferenţii la risc realizează investiţiile şi în situaţia în care preţul 
activului este egal cu valoarea economică medie. 

Un iubitor al riscului acceptă investiţii chiar dacă preţul activului este mai 
mare decât valoarea economică medie (dar nu mai mare decât cea mai optimistă 
anticipare a valorii economice). 

Se pare că majoritatea agenţilor economici manifestă aversiune spre risc. 
Analizele sistematice ale deciziilor de investiţii demonstrează că, de regulă, 
achiziţionarea unui activ este considerată avantajoasă când preţul este inferior 
valorii economice medii. 

Diferenţa dintre valoarea economică medie şi preţul la care investiţia este 
acceptată se numeşte premiul pentru risc. 

În fapt, premiul pentru risc reprezintă recompensa asumării acestuia. Pentru 
a determina un agent economic, adversar al riscului, să opteze pentru realizarea 
unei investiţii, preţul activului trebuie să fie mai mic decât valoarea economică 
medie, recompensându-se, astfel, asumarea riscului. 

Frecvent, riscul este luat în considerare direct la exprimarea valorii 
economice prin utilizarea unor rate de actualizare superioare ratei dobânzii. În 
acest scop, premiul pentru risc este cuantificat prin diferenţa faţă de rata de 
actualizare şi rata dobânzii. 


Întrebări de autocontrol: 
1. Definiţi piaţa primară din cadrul pieţei capitalului. 
2. Definiţi piaţa secundară din cadrul pieţei capitalului. 
3. Care sunt regulile după care funcţionează bursa? 
4. Care este motivaţia investiţiei în active financiare? 


Teme de reflecţie/ referat: 
1. Care sunt motivațiile investirii în active? Stabiliţi o ierarhie a acestor 
motivații! 
2. Repartizarea riscului pe piaţa activelor. 
3. Rolul instituţiilor financiare în funcționarea pieţei activelor. 

Test 1 de autoevaluare (timp maximal de rezolvare — 1 oră): 

1. Bursa este o piaţă specializată pe care se vând şi se cumpără: 
a) titluri de valoare; 

b) mărfuri de toate categoriile; 
c) mărfuri omogene. 
2. Pe piaţa financiară primară tranzacţiile sunt mijlocite de către: 
a) bănci; 
b) agenţii de schimb; 
c) bursă. 
3. Piaţa financiară secundară cuprinde: 
a) tranzacțiile cu titluri emise anterior; 
b) ansamblul tranzacţiilor cu titluri de valoare; 
c) emisiunea de numerar. 

4. Arătaţi care din enunţurile de mai jos sunt adevărate pentru a evidenția rolul 

bursei de titluri în funcționarea mecanismului economiei de piaţă: 

a) bursa de titluri asigură democratizarea tranzacţiilor pe piaţa financiară 
secundară, în sensul că fiecare deţinător de titluri şi de economii băneşti este 
un participant potenţial la negocierea nemijlocită a preţului titlurilor; 

b) oferă posibilitatea ca fiecare deţinător de titluri să-şi elibereze rapid capitalul 
plasat într-o societate comercială, iar posesorilor de economii să-l plaseze în 
societatea pentru care manifestă interes economic; 

c) bursa semnalează, prin evoluţia tranzacţiilor şi a cursurilor, starea prezentă şi 
previzibilă a conjuncturii economice. 

5. La bursă: 

a) este acceptat orice titlu de valoare; 
b) sunt acceptate numai titlurile de valoare care îndeplinesc condiţiile 
stabilite; 
c) sunt acceptate doar acţiunile. 
6. La bursă se desfăşoară tranzacţii la vedere, atunci când: 
a) tranzacţiile se finalizează în acelaşi moment în care s-au încheiat; 
b) tranzacţiile se încheie direct între vânzător şi cumpărător; 
c) cumpărătorul are posibilitatea de a cunoaşte preţul la care se vinde un 
titlu la diferite burse pentru a-l alege pe cel mai mic. 
7. Când se încheie o tranzacţie la termen se stabileşte: 
a) cursul la care se vând titlurile; 
b) dividendul ce va fi încasat; 
c) variaţia procentuală a cursului până la scadenţă. 

8. Bursa este condusă operativ de către: 

a) Consiliul bursei; 
b) acţionarii majoritari; 
c) autoritatea publică. 


Notă: fiecare răspuns corect este notat cu 12.5 puncte. 

Test 2 de autoevaluare (timp maximal de rezolvare — 1 oră): 


l. 


5. 


In ce constă valoarea economică a unui activ financiar? 


2. Prin ce se deosebeşte piața primară a capitalului de cea secundară? 
3. 
4. Care sunt condițiile care trebuiesc îndeplinite pentru ca un activ 


Ce rol joacă casele de brokeraj pe piața capitalului? 


financiar să fie admis în tranzacțiile bursiere? 
Care este deosebirea între operațiunile la vedere şi operațiunile la 
termen? 


Notă: fiecare răspuns corect este notat cu 20 de puncte. 


Text de crestomaţie: 

„Ce este Bursa în sensul contemporan al termenului? Este locul unde se 
întâlnesc intermediari calificați pentru a negocia între ei valori mobiliare, adică 
valori fiduciare reprezentând o fracțiune din proprietatea dintr-o societate sau 
drepturile rezultate dintr-o operațiune de credit cu o colectivitate.” (Alfred 
Collins, La prodigieuse histoire de la bourse, Editions S.E.F., 1949, pag.7) 


Referinţe bibliografice: 

1. CATEDRA DE ECONOMIE POLITICĂ, ASE - Economie 
politică, Editura Economică, Bucureşti, 1995; 

2. GHIŢĂ TĂNASE, PAUL, COŞEA, MIRCEA, NIŢESCU, DAN, 
GAVRILĂ, ILIE, POPESCU, CONSTANTIN - Economie. Teste — 
probleme -— rezolvări — răspunsuri, Editura Economică, Bucureşti, 
1996; 

3. IORDACHE, ŞTEFAN; LAZĂR, COSTINEL (coordonatori) — 
Curs de economie politică, Editura Economică; 

4. SAMUELSON, A. PAUL, WILLIAM D. NORDHAUS - Economie 


politică, Editura Teora, 2000 . 

Modulul 9 T 
ECONOMIA INTERNAȚIOANALA 


Obiective: 

e prezentarea unor concepte referitoare la interdependențele economice 
internaționale, la diviziunea mondială a muncii şi specializarea 
internațională, la comerțul exterior, precum şi la migrația internațională 
a forței de muncă; 

e consolidarea cunoștințelor dobândite prin întrebări de autocontrol, teme 
de reflecţie, teste de autoevaluare, exerciții, probleme şi studii de caz; 

e verificarea înțelegerii fenomenelor fundamentale şi aplicarea 
cunoştinţelor dobândite la rezolvarea problemelor, precum şi 
parcurgerea unor teste de autoevaluare; 

e completarea cunoştinţelor prezentate prin indicarea unei bibliografii 
selective. 


Ce ar trebui să ştiţi după parcurgerea modulului: 

e după studierea şi parcurgerea acestui modul veţi cunoaşte concepte 
esenţiale referitoare la piaţa mondială, la economia mondială, la 
specializarea internaţională şi tipurile acesteia, la comerțul exterior şi 
trăsăturile sale, la migraţia internaţională a forţei de muncă. 


Ce competenţe veţi deţine după parcurgerea modulului,:: 

După studierea acestui modul veţi fi capabili să: 

definiți principalele concepte teoretice utilizate; 

definiți economia mondială şi să enumeraţi componentele acesteia; 

să caracterizați principalele specializări internaționale; 

explicaţi obiectul comerțului exterior, să  definiţi importurile, 
exporturile, să puteți distinge între balanța de plăți şi cea comercială; 
întelegeți migrația forţei de muncă; 

răspundeți întrebărilor de autocontrol, să rezolvați exerciții, probleme, 
studii de caz, care solicită cunoştinţele dobândite în acest modul. 


Conţinutul de idei al unităţii (timpul maximal de studiu — 2 ore): 
9.1 Interdependenţele economice internaţionale 
Interdependenţele economice actuale dintre ţări sunt rezultatul unui proces 


istoric îndelungat şi contradictoriu. 

Acest proces a fost marcat de mai multe trepte calitative, iar prima dintre 
aceste trepte a fost schimbul de bunuri între popoare, ţări şi teritorii. Încă 
din antichitate, oamenii au înţeles că schimbul este un principiu unificator şi de 
progres al societăţilor umane. Apariţia plusprodusului şi creşterea dimensiunilor 
lui au favorizat schimbul de mărfuri între zone şi teritorii autonome. 

A doua etapă, a doua schimbare calitativă în planul relaţiilor economice 
între tări a constat în formarea şi consolidarea pieţei mondiale. Spre sfârşitul 
Evului Mediu, pe teritoriu fostului Imperiu Roman, s-au constituit numeroase 
teritorii autonome din punct de vedere politic şi economic. Între aceste teritorii 
se derulau schimburi de bunuri. Începând cu secolul XVI se formează piaţa 
mondială, în centrul căreia s-a aflat cea europeană. Aceasta marchează nu doar 
o extindere în spaţiu şi o sporire cantitativă a volumului relațiilor economice 
externe, dar şi o permanentizare a lor. 


Piaţa mondială exprimă totalitatea relaţiilor în legătură cu schimbul de 
mărfuri corporale şi necorporale între ţări, relaţii devenite obligatorii şi 
permanente pentru existenţa acestora. 


Economia mondială poate fi definită ca fiind ansamblul economiilor 
naționale aflate în relaţii economice interdependente, generate de participarea 
fiecărei ţări la diviziunea internaţională a muncii şi la circuitul economic 
mondial, în condiţiile unei anumite ordini internaţionale existente în fiecare 
etapă dată. 

Economia mondială reprezintă acel stadiu al schimbului reciproc de 
activităţi dintre state când sunt implicaţi la acest schimb o parte importantă a 
agenţilor economici de pe glob. 

Economia mondială este un sistem închegat, interdependent, ale cărui 
componente se manifestă prin intermediul fluxurilor comerciale, financiare, 
tehnologice, de cooperare economică şi tehnico-ştiințifică internațională şi prin 
instituţiile care asigură vigoarea şi ordinea internaţională. Baza tuturor acestor 
fluxuri o reprezintă diviziunea internaţională a muncii, respectiv ansamblul 
de relaţii care se formează şi există între state în procesul specializării 
internaţionale. 

Principalele componente ale economiei mondiale sunt reprezentate, în 
interdependenţa lor, de: 

e economiile naționale (ca verigi de bază), 
diviziunea internaţională a muncii, 
e piața mondială, 
relaţiile economice internaționale, 
circuitul economic mondial, 
organismele şi organizaţiile economice internaționale şi societăţile 
transnaţionale. 

Economia mondială şi-a creat mecanisme, norme juridice şi instituţii cu 
caracter național, regional sau cu vocaţie universală, pe baza cărora aceste 
relaţii se desfăşoară. Evoluţia ei este influenţată de procesele care au loc pe plan 
intern, de gradul şi modul în care fiecare economie națională participă la 
ansamblul relaţiilor economice internaționale prin specializarea în cadrul 
diviziunii internaţionale a muncii. 


Economia mondială contemporană are următoarele caracteristici 
fundamentale: 

e celulele de bază sunt economiile naționale, cu numeroase 
particularități de la o țară la alta — acestea joacă un rol important în 
înfăptuirea diviziunii internaționale a muncii, în amplificarea 
relațiilor economice internaționale şi în circuitul economic mondial; 

e s-a amplificat caracterul global al subsistemelor de bază ale 
economiei mondiale; 

e se accentuează caracterul unitar la nivelul subsistemelor economiei 
naționale; 

e conținutul economiei mondiale, care este alcătuită din țări puternic 
dezvoltate, în curs de dezvoltare şi slab dezvoltate, țări cu potențial 
economic foarte diferit, are un caracter eterogen; 

e interdependențele economice dintre state devin tot mai profunde şi 
mai diversificate. 


Fiecare economie națională reprezintă ansamblul de resurse naturale şi 
umane, de activități productive şi servicii constituite ca ramuri, sectoare sau 
domenii de activitate social-economică pe un anumit teritoriu național şi a cărui 
dezvoltare este indispensabil legată de adâncirea diviziunii sociale a muncii, de 
progresul tehnic. 

Legăturile dintre economiile naționale pot fi sintetizate astfel: 

a) economiile naționale se deosebesc între ele prin înzestrarea diferită cu 
factori de producție — unele ţări au forță de muncă slab calificată, altele 
dispun de capital fizic sau uman bine pregătit; 

b) înzestrarea cu factori a unei economii naționale este dinamică, 
evoluează în anumite limite; 

c) factorii se pot compensa prin migrație, cu condiția ca aceştia să fie 
destul de mobili (o condiție pentru mobilitatea factorilor este ca o țară să 
ofere condiții suficient de atractive pentru factorii de producție 
deficitari). 


Cauzele adâncirii interdependenţelor economice dintre țări, respectiv ale 


deschiderii lor tot mai mari spre exterior, sunt: exigenţele aprovizionării din 
exterior; nevoia existenţei pieţelor externe de desfacere; dezvoltarea societăților 

multinaționale, inclusiv cu ofensiva acestora asupra firmelor naționale mai 
slabe. 

Deoarece ţările lumii sunt aşa de strâns legate din punct de vedere 
economic, problemele economiei mondiale ocupă un rol foarte important în 
politicile macroeconomice. 


9.2 Diviziunea mondială şi specializarea internaţională 


Diviziunea internaţională a muncii reprezintă unul dintre elementele 
constitutive ale afirmării şi evoluţiei mondiale, premisele şi suportul acestora. 

Diviziunea internaţională a muncii exprimă relaţiile care se stabilesc între 
economiile naționale cu privire la activitățile economice pe care le desfăşoară 
fiecare dintre ele şi arată poziţia şi locul fiecărei ţări în economia mondială. Ea 
reflectă procesul istoric de specializare a ţărilor lumii în producția şi 
comercializarea pe piaţa mondială a unor bunuri economice pentru care ele 
deţin un avantaj. 

Specializarea internaţională a economiei fiecărei ţări are ca scop 
adaptarea potenţialului economic naţional, a economiei de piaţă internă, la 
cerinţele pieţei mondiale, în condiţii de eficienţă. 

Principalii factori care determină specializarea internaţională a economiilor 
naţionale sunt: 

e condiţiile naturale, care pot favoriza un anumit fel de producţie; 

e mărimea teritoriului şi a populaţiei, dimensiunile pieţei interne, 
datorită potenţialului diferit de dezvoltare a ţărilor; 

e tradiții economice, care pot favoriza sau defavoriza specializarea 
în producţia de un anumit fel; factorii extraeconomici, etc. 

În acest moment există ţări cu grade diferite de specializare internaţională. 
În partea superioară a topului se situează ţările care sunt dezvoltate din punct de 
vedere tehnic, care au o specializare internațională de înaltă eficienţă, ceea ce le 
permită să deţină o pondere mare în totalul exporturilor mondiale. La sfârşitul 
topului se situează ţările slab dezvoltate, a căror specializare internaţională este 
unilaterală şi care deţin o pondere mică în exporturile mondiale. Între ele se află 
țările în curs de dezvoltare şi cele cu nivel mediu de dezvoltare, această 
specializare arătând potenţialul economic al statelor. 

În cadrul diviziunii internaţionale a muncii, se manifestă câteva tipuri de 
specializare internaţională: 

e specializarea intrasectorială (tip vertical de specializare) — acest tip 
de diviziune internaţională presupune stabilirea unor raporturi între 
agricultură — industrie; extracţie — prelucrare şi se caracterizează prin 
deosebiri fundamentale, în funcție de gradul de folosire a factorilor de 
producţie şi prin efectul care derivă din schimburile economice externe. 

e specializarea  interramuri -— adică între ramuri industriale 
prelucrătoare, cum ar fi: maşini şi utilaje — produse chimice; produse 
chimice — bunuri industriale de consum; bunuri industriale de consum — 
maşini şi utilaje. Aceste trei ramuri ale industriei prelucrătoare sunt cele 
mai dinamice segmente ale producţiei şi exportului mondial de produse 
finite. Această specializare se realizează între ţări care se află în poziţie 
simetrică unele faţă de altele, în ceea ce priveşte sectoarele economice, 
cât şi ramurile şi subramurile industriale; 

e specializarea intraramură — care se prezintă sub forma de specializări 
maşini — maşini; produse chimice — produse chimice; textile - textile; 
etc. În cadrul acestei specializări, partenerii schimbă produse ale 
aceloraşi ramuri şi subramuri prelucrătoare, produsele deosebindu-se 
prin gabarite, profile, caracteristici de funcționalitate în raport cu mediul 
de exploatare, etc. 

e specializarea organologică -— structurarea producţiei pe faze ale 
procesului de fabricaţie şi pe părți componente ale produselor complexe. 
Tipizarea modulelor componente permit producţia lor în serie mare. 

e specializarea tehnologică — partenerii fac schimb de rezultate tehnico- 
ştiinţifice, ajungându-se la comerţul cu brevete, licenţe, la cooperarea în 
domeniul cercetării. 


Adâncirea diviziunii internaţionale a muncii şi formele concrete pe care le- 
a îmbrăcat, au depins şi depind de nivelul de dezvoltare economică şi, mai ales 
de dezvoltarea industrială a statelor lumii. 

Un factor important al dinamizării diviziunii internaţionale este revoluţia 
ştiinţifică şi tehnologică. Aceasta a determinat o creştere a nivelului tehnic, a 
complexităţii şi diversificării producției în general, a industriilor de vârf, în 
special, încât organizarea în fiecare ţară a producţiei tuturor tipurilor de produse 
a devenit practic imposibilă şi insuficientă din punct de vedere economic chiar 
şi pentru cele mai dezvoltate ţări. 

Revoluţia tehnico-ştiinţifică a determinat o accentuare a interdependenţelor 
economice dintre state şi a impus o largă specializare şi cooperare cu implicaţii 
directe nu numai asupra structurii economiei mondiale, ci şi asupra comerțului 
internaţional sub toate aspectele sale. 

Ținând cont de însemnătatea specializării internaţionale, au fost formulate 
câteva criterii de specializare internaţională: 

a) criteriul avantajului absolut — conform acestuia fiecare ţară se 
specializează în producția acelor mărfuri ale căror costuri sunt mai mici 
comparativ cu străinătatea; 

b) criteriul avantajului relativ - cunoscut şi sub denumirea “teoria costurilor 
comparative”, care recomandă specializarea ţărilor în activitățile pentru care 

dispun de cel mai mare avantaj comparativ sau de cel mai mic dezavantaj 
comparativ faţă de partenerul extern; 

c) criteriul dotării cu factori de producţie — presupune specializarea ţărilor 
lumii în producţia acelor bunuri a căror fabricaţie necesită factori de producție 
abundențţi în ţara respectivă; 

d) criteriul productivităţii aferente — acesta este recomandat ţărilor mai puţin 
dezvoltate industrial şi care au posibilitatea de a dezvolta pentru export acele 
ramuri şi produse care au o productivitate rdicată în ţara respectivă; 

e) criteriul efectului de antrenare — criteriul susţine că obiectul specializării 
pentru export al unei ţări trebuie să-l constituie ramurile sau produsele cu un 
grad înalt de antrenare; 

f) criteriul “dinamica şi structura cererii interaţionale” - datorită acestui 
criteriu ţările dezvoltate tind să se specializeze în producerea de produse noi, iar 
țările mai recent industrializate tind să se specializeze în exportul de produse 
manufacturate standardizate. 


Piaţa mondială reprezintă totalitatea raporturilor de schimb de bunuri 
materiale şi servicii monetare şi de transferuri valorice privite în complexitatea 
şi interdependenţa lor, dintre ţările lumii, dintre agenţii economici din ţări 
diferite. 


Piaţa mondială se prezintă sub numeroase forme care se găsesc într-o 
strânsă legătură: 

e comerțul internaţional, adică ansamblul tranzacţiilor cu bunuri 
materiale şi servicii derulate între agenţii economici din ţări diferite; 

e piața internaţională a capitalurilor, care include toate operaţiunile 
legate de plasarea capitalului dintr-o ţară în alta, sub forma 
investiţiilor; 

e piața mondială a muncii, aceasta incluzând toate tranzacţiile în 
legătură cu deplasarea unei părți a forţei de muncă dintr-o ţară în alta 
pentru a se angaja; 

e piața tehnologiilor şi a cercetărilor ştiinţifice. 


În ultimele decenii se înregistrează o puternică diversificare a pieţei 
mondiale, prin tendinţele de trecere de la interdependenţele comerciale la cele 
din domeniul producției materiale şi a serviciilor, de la schimbul de activităţi în 
domeniul circulației mărfurilor la conlucrarea directă în sectorul producției, 
cercetării ştiințifice,etc. 

9.3 Comerţul exterior şi trăsăturile sale specifice 


Unul dintre cele mai importante domenii ale economiei moderne îl 
constituie comerţul, el devenind elementul principal al economiei de piaţă, 
indiferent de forma acesteia. Cunoaşterea acestui domeniu, interpretarea 
fenomenelor care stau la baza actelor de schimb, conturarea proceselor 
manageriale specifice, ridică probleme deosebit de complexe pentru a căror 
rezolvare sunt necesare cunoştinţe şi analize de amploare, în cadrul cărora 
trebuie apelat atât la vastul instrumentar teoretic, cât şi la experienţa practicată 
da-a lungul timpului, comerţul reprezentând una dintre cele mai vechi 
îndeletniciri omeneşti. 


Comerţul exterior are ca obiect comerțul cu alte ţări sub formă de import- 
export, pe bază de acte de vânzare-cumpărare în domeniul mărfurilor, 
serviciilor şi turismului. 


Comerţul exterior, respectiv exportul şi importul reprezintă principalul flux 
economic internaţional. În structura balanţelor de plăţi ale statelor, ponderea cea 
mai mare — până la 75%-85% — o deţine capitolul care vizează circulația 
mărfurilor pe piaţa externă. 


Exportul reprezintă totalitatea produselor şi serviciilor care sunt fabricate în 
țara de origine şi care apoi sunt transferate şi vândute pe o piaţă străină, 
aducând valută străină ţării producătoare. 

Exportul este important mai ales pentru două motive: 

e alături de import el realizează balanţa de plăți a unei ţări (o ţară 
trebuie să exporte pentru a-şi procura valută străină cu care să-şi 
finanţeze importurile); 

e prin exporturi se realizează o injectare de capital în economia 
naţională care serveşte la creşterea venitului real şi a producţiei. 


Importul reprezintă totalitatea produselor şi serviciilor care sunt produse în 
străinătate, apoi transportate şi vândute în ţara de origine, ceea ce duce la un 
flux de valută din ţara de origine spre străinătate. 

Importurile sunt importante din două motive: 

e împreună cu exporturile realizează balanţa comercială a unei ţări; 
importurile trebuie să fie finanţate cu o valoarea echivalentă a 
exporturilor, pentru a menţine echilibru plăţilor; 

e reprezintă o retragere din fluxul circular al venitului naţional şi 
serveşte la reducerea venitului real şi a producţiei. 

Este importantă menţinerea unui echilibru între importuri şi exporturi. 
Importurile sunt benefice atâta timp cât sunt egalate de exporturi (venitul 

pierdut prin importuri este refăcut prin exporturi pentru a menţine venitul 
populaţiei şi nivelul producţiei). 

Balanța comercială este un tablou statistico-matematic în care se înscriu şi 
prin care se compară importul şi exportul de mărfuri ale unei ţări, pe o perioadă 
determinată, de regulă un an. Ea cuprinde valoarea totală şi pe grupe de mărfuri 
(produse agroalimentare, materii prime, combustibili) a exportului şi a 
importului. 

Balanța comercială poate fi: echilibrată, când exportul este egal cu importul, 
excedentară, când exporturile depăşesc importurile şi deficitară, când 
importurile sunt mai mari decât exporturile. 

Balanța comercială este o componentă a balanței de plăți, alături de balanţa 
serviciilor, balanţa veniturilor, etc. 

Balanța de plăţi reprezintă un tablou statistico-economic, în care se înscriu 
şi prin care se compară totalitatea plăţilor şi încasărilor efectuate de o ţară, 
rezultate din relațiile cu alte ţări, pe o perioadă determinată (an, semestru, 
trimestru). 

Balanța de plăţi poate fi: echilibrată, când plăţile sunt egale cu încasările; 
excedentară, când încasările sunt mai mari decât plăţile, aceasta reprezentând o 
activitate eficientă; şi deficitară, când plățile sunt mai mari decât încasările, 
fiind o evoluţie economică defavorabilă. 

Ţinând seama de faptul că exportul şi importul au roluri diferite în 
desfăşurarea activităţii economice din fiecare ţară, cele două fluxuri se 
raportează separat, la PNB. Indicatorii care rezultă reflectă dependenţa 
economiei naționale faţă de pieţele externe, respectiv circulația producţiei 
autohtone: raportul dintre export şi PNB arată cât de mare este ponderea 
producţiei naţionale care se realizează, ca marfă, pe alte pieţe decât cea internă, 
iar raportul dintre import şi PNB reflectă măsura în care propria producţie este 
completată, cantitativ şi structural, prin import. 

Intensitatea participării la comerțul exterior se evidențiază cu ajutorul 
indicatorului export pe locuitor, determinat ca raport dintre export şi numărul de 
locuitori ai unei ţări. 

Un aspect distinct este relevat de raportul în care se află exportul faţă de 
importul unei ţări. În mărime absolută, el se evidenţiază în soldul balanței 
comerciale, exprimat în valută, 


S=E-M unde: S — soldul balanței comerciale; 
E — export; 
M — import. 


iar în mărime relativă în gradul de acoperire a importului prin export, 
calculat ca raport procentual după relaţia: 

GA = E/M x 100 unde: GA — gradul de acoperire; 
E — export; 
M — import. 


O intensificare şi diversificare importantă au cunoscut schimburile 
economice externe în deceniile postbelice, sub impactul dezvoltării cantitative 
şi calitative a activităților economice. Trăsăturile generale ale acestei evoluţii 
evidenţiază atât rolul important al comerţului exterior în economia mondială 
pentru realizarea  interdependenţelor economice, precum şi necesitatea 
înlăturării restricţiilor şi barierelor numeroase care există în calea schimburilor 
economice dintre state. 


Dinamismul, ar fi prima trăsătură care se evidențiază, atât la nivelul 
exportului, cât şi la nivelul importului. În perioada 1950-1995 ritmul 
mediu anual al exportului a fost de 12% şi, volumul valoric al 
exporturilor mondiale (în preţuri curente) a crescut în aceeaşi perioadă 
de circa 80 de ori, ajungând în 1995 la 4900 mld. dolari, faţă de 61 mld. 
în 1950. Această trăsătură nu a avut aceeaşi ascensiune în toate ţările şi 
în toate momentele, lucru ce nu infirmă însă trăsătura amintită. 

Comerţul internaţional postbelic a devansat producţia industrială şi 
agricolă la nivel mondial. Această tendinţă este consecinţa faptului că 
dinamica producției este devansată de cea a exportului. Astfel, în 1995 
faţă de 1950, PIB real pe plan mondial era de peste 8 ori mai mare, 
producţia industrială de peste 9 ori, iar cea agricolă de 4 ori, în timp ce 
comerțul mondial a crescut, în expresie fizică, de 14 ori, iar în expresie 
valorică de peste 80 de ori. 

Au avut loc modificări importante în structura comerţului mondial, 
accentuându-se diversificarea şi caracterul pronunţat industrial al 
comerțului mondial, sporind ponderea produselor prelucrate şi de 
tehnicitate superioară, conturându-se noi şi importante segmente ale 
pieţei mondiale. 

Comerţul internațional a devansat rezervele de aur şi devize 
centralizate ale ţărilor nesocialiste. Accentuarea acestui decalaj a dus la 
agravarea problemei lichidităţii internaționale, devenind o frână în calea 
dezvoltării comerțului exterior pentru o parte importantă a ţărilor lumii 
ŞI, mai ales a celor în curs de dezvoltare. 

S-a manifestat puternic tendinţa de instituţionalizare a schimburilor 
comerciale externe, apărând organisme şi organizaţii internaţionale: 
Organizaţia Mondială a Comerţului (O.M.C.), Acordul General pentru 
Tarife şi Comerţ (G.A.T.T), regionale şi subregionale. 

Evoluţia rapidă a circuitului economic mondial în economia contemporană, 
concomitent cu multiplicarea fluxurilor sale, s-au împletit strâns cu creşterea 
interdependenţelor dintre aceste fluxuri, sporind rolul şi însemnătatea 
comerțului exterior în progresul economic al ţărilor lumii. 


9.4 Migraţia internaţională a forţei de muncă 


Între multiplele aspecte ale racordării economiilor naţionale la fluxurile 
economice mondiale un loc important îl ocupă migraţia internaţională a forței 
de muncă, ce constituie un mecanism de adaptare a pieţei muncii la nevoile 
determinate de mişcarea capitalurilor. 


Prin migraţia internaţională a forţei de muncă se înţelege procesul de 
trecere a forței de muncă dintr-o ţară în alta, în vederea desfăşurării unei 
activităţi retribuite, în afara ţării unde se află reşedinţa lor permanentă. 


Treceri de forță de muncă dintr-o ţară în alta, au exisat în orice epocă 
istorică. Dar toate acestea nu aveau amploarea şi mobilurile specifice epocii 
contemporane. Specificul migraţiei internaţionale a forței de muncă din zilele 
noastre, constă, în principal, în aceea că acest proces are loc în strânsă legătură 
cu fluxul internaţional de capital. Tendinţa de concentrare a capitalurilor în 
funcțiune în ţările dezvoltate, determină o parte a forţei de muncă din ţările slab 
dezvolatate şi în curs de dezvoltare să emigreze în aceste ţări. Cea mai mare 
intensitate a imigrărilor în ţările dezvoltate a avut loc în deceniu al 6-lea şi la 
începuturile deceniului al 7-lea al secolului nostru. 

Accentuarea fluxului internaţional de capital, diferenţele mari de salarii 
dintre ţări, au determinat importante migraţiuni ale forței de muncă. Ţările în 
care imigrează forța de muncă, realizează o mărire a volumului muncii sociale, 
economisesc cheltuielile pe care le-ar face cu pregătirea forţei de muncă — 
cheltuieli care ar trebui efectuate dacă nu ar beneficia de forță de muncă străină 
— ceea ce asigură o valorificare superioară a capitalului. 

În ţările de unde emigrează forța de muncă are loc o slăbire a potenţialului 
de muncă şi de cercetare, care înseamnă cheltuieli de pregătire, de calificare a 
forţei de muncă, fără ca acestea să aibă eficienţă şi finalitate pe plan naţional. 
De aceea, migraţia internaţională generează o serie de tensiuni şi contradicții 
între ţările de emigrație şi cele de imigrație. 

Racordarea economiilor naţionale la fluxurile economice internaționale 
comportă o multitudine de aspecte şi probleme care evidenţiază nu numai 
strânsa legătură de interdependenţă şi conlucrare, cooperare dintre state, dar şi 
stări tensionale şi contradicții între ţări. 

Întrebări de autocontrol: 

1. Ce exprimă piaţa mondială? 

2. Ce se înţelege prin fluxuri economice internaționale? 

3. De ce participarea intensă şi eficientă la comerțul internaţional 
constituie o necesitate obiectivă pentru orice ţară? 

4. Care sunt influenţele comerţului exterior asupra activităţii economice 
dintr-o ţară? 

5. Ce reprezintă importul? Dar exportul? 


Teme de reflecţie: 
1. Diferenţa dintre balanţa comercială şi balanţa de plăți. 
2. Cum influenţează imigrația şi emigrația oferta şi cererea de muncă? 


Probleme pentru activitatea de seminar: 

1. Doi agenţi economici participă pe piaţa mondială, efectuând operaţii de 
export şi import. Agentul economic “A” a exportat într-o lună mărfuri 
pentru care a încasat 10 000 dolari şi pentru care a cheltuit 12.000 
RON. Agent economic “B” a exportat în aceeaşi perioadă, mărfuri 
pentru care a încasat 20 000 dolari. Aceste bunuri le-a obţinut făcând 
cheltuieli de 19.000 RON. Să se determine care din cei doi agenţi 
economici are o activitate mai profitabilă. 


Test 1 de autoevaluare (timp maximal de rezolvare — 1 oră): 
1. Spaţiu economic al planetei se prezintă astăzi sub forma: 

a) economiilor naţionale; 

b) unui conglomerat de organizaţii economice regionale; 

c) unui sistem atotcuprinzător şi coerent, alcătuit din totalitatea operatorilor 
economici din lume. 
2. Diviziunea internaţională a muncii înseamnă: 

a) distrubuirea sarcinilor economice către toate ţările de către un organism 
mondial, anume creat; 

b) specializarea unor ţări în producerea şi desfacerea anumitor bunuri şi 
servicii; 

c) o licitaţie internaţională, organizată periodic, pentru repartizarea celor mai 

buni specialişti pe posturile existente în întreaga lume. 

3. Piaţa mondială reprezintă ansamblul relaţiilor de schimb care se stabilesc 
între agenţii economici din diferite ţări pe baza: 

a) interesului reciproc; 

b) egalităţii în drepturi; 

c) cererii şi ofertei. 
4. În ultimele trei decenii, o dinamică mai accentuată a înregistrat un anumit 
segment al pieţei mondiale, respectiv: 

a) comerţul internaţional; 

b) piaţa capitalurilor; 
c) piaţa produselor care încorporează un nivel deosebit de înalt de cunoştinţe 
ştiinţifice. 
5. Balanța comercială este echilibrată atunci când exportul şi importul: 
a) sunt egale; 
b) sunt amândouă sub nivelul cheltuielilor bugetare; 
c) se elimină reciproc. 
6. Balanța comercială este deficitară atunci când: 
a) suma dintre export şi import nu depăşesc datoria externă; 
b) exportul este mai mic decât importul; 
c) exportul şi importul sunt finanţate din împrumuturi externe. 
7. Balanța comercială este excedentară atunci când: 
a) importul este mai mic decât exportul; 
b) însumate, nu depăşesc datoria externă; 
c) importul şi exportul se bazează pe capitalul autohton. 
8. Dacă nu este posibil să se asigure o situaţie raţională a balanței comerciale în 
fiecare an, atunci este de dorit ca acest obiectiv: 
a) să fie abandonat, apelându-se la strategii pe termen scurt; 
b) să rămână un obiectiv de înfăptuit cumulativ pe o perioadă de câţiva ani; 
c) să fie realizat cel puţin o dată la 10 ani. 
9. Prin intermediul comerţului internaţional, țările îşi asigură: 
a) satisfacerea tuturor nevoilor; 
b) factorii de producţie şi bunurile de consum de care nu dispun ori pe care 
le-ar putea produce cu cheltuieli exagerate; 
c) ocuparea integrală a forţei de muncă. 
10. Balanța de plăţi este alcătuită din; 
a) balanţă curentă de plăţi şi balanţă comercială; 
b) balanţa capitalurilor pe termen lung şi balanţa capitalurilor pe termen 
scurt; 
c) balanţa comercială şi balanţa capitalurilor; 
d) balanţa curentă de plăţi şi balanţa capitalurilor. 


Notă: fiecare răspuns este evaluat la 10 puncte. 

Test 2 de autoevaluare (timp maximal de rezolvare 1 oră): 
1. Calculaţi, pe baza datelor oferite, soldul balanței comerciale şi gradul de 
acoperire a importului prin export: 


- milioane RON - 

Nr. Export Import Sold Balanţă Gradul de 
crt acoperire 

1. 1998 7.370 9.753 

2. 1999 13.166 15.138 

3. 2000 22.640 26.515 

4. 2001 32.984 41.699 

5. 2002 45.905 54.563 


2. Care sunt etapele care au marcat procesul de formare a 
interdependenţelor internaţionale? 

3. Care sunt principalele caracteristici ale economiei mondiale? 

4. De ce credeţi că fac ţările comerţ între ele? 

5. Economiştii spun că este mai eficient dacă oamenii se specializează în 
acele ocupaţii (profesiuni) pentru care ei au avantajul comparativ cel 
mai mare, sau dezavantajul comparativ cel mai mic, lăsând pe alții să 
producă bunurile şi serviciile pentru care ei au aptitudini scăzute. Daţi 
exemple. 


Notă: fiecare răspuns corect este notat cu 20 puncte. 


Text de crestomaţie: 

“Ce forţe stau la baza creşterii volumului comerțului internaţional? Răspunsul 
scurt este: comerțul încurajează specializarea, iar aceasta sporeşte 
productivitatea. Pe termen lung, creşterea volumului schimburilor comerciale şi 
a productivităţii duce la ridicarea nivelului de trai al fiecărui cetățean. Treptat, 
statele şi-au dat seama de faptul că schimburile comerciale internaționale 
reprezintă una din căile cele mai sigure care duc la bunăstarea 
materială.” (Samuelson A. Paul, William D. Nordhaus — Economie politică, 
Editura Teora, 2000, pag. 784) 

Modulul 10 
PIAȚA SCHIMBURILOR VALUTARE 


Obiective: 


prezentarea unor concepte referitoare la conţinutul pieţei valutare, la 
tipurile de cursuri de schimb, la componentele pieţei valutar-financiare 
internaţionale, la datoria externă şi modul în care influenţează 
dezvoltarea unei ţări; 

consolidarea cunoştinţelor dobândite prin întrebări de autocontrol, teme 
de reflecţie, teste de autoevaluare, exerciţii, probleme şi studii de caz; 
verificarea înțelegerii fenomenelor fundamentale şi aplicarea 
cunoştinţelor dobândite la rezolvarea problemelor, precum parcurgerea 
unor teste de autoevaluare; 

completarea cunoştinţelor prezentate prin indicarea unei bibliografii 
selective. 


Ce ar trebui să ştiţi după parcurgerea modulului: 


după studierea şi parcurgerea acestui modul veți înțelege care este 
conținutul pieței valutare, veți înțelege care sunt tranzacțiile care au loc 
pe piața valutar-financiară internațională, veți înțelege care este obiectul 
fiecărei piețe în parte: cea valutară, monetară şi cea de capital. 


Ce competențe veți deține după parcurgerea modulului:: 
După studierea acestui modul veți fi capabili să: 


definiți principalele concepte teoretice utilizate; 

definiți piața valutară, valuta, devizele; 

să caracterizați fiecare piață valutar-financiară în parte: valutară, 
monetară, de capital; 

explicați obiectul principal al fiecărei pieţe şi să stabiliți care sunt 
tranzacțiile care au loc pe fiecare dintre acestea; 

să înțelegeți cum se formează datoria externă şi cum poate fi diminuată 
sau chiar înlăturată; 

răspundeţi întrebărilor de autocontrol, să rezolvaţi exerciţii, probleme, 
studii de caz, care solicită cunoştinţele dobândite în acest modul. 


Conţinutul de idei al unităţii (timp maximal de studiu — 2 ore): 


Dezvoltarea relaţiilor economice externe între statele lumii are drept 
consecință amplificarea şi diversificarea fluxurilor  valutar-financiare 
internaționale. La rândul lor, acestea influențează puternic celelalte fluxuri ale 
circuitului economic mondial. 

Conţinutul pieţei valutare 


Pentru efectuarea plăţilor şi lichidarea datoriilor față de străinătate, 
indiferent de geneza lor, se utilizează valutele, devizele şi unități de cont 
internaţionale. 

Prin valută se înțelege moneda naţională a unei ţări, deţinută de către o 
persoană fizică sau juridică străină. În accepțiunea restrânsă, valuta desemnează 
moneda naţională a unei ţări, atunci când este utilizată în operaţii şi tranzacţii 
internaționale. 

O altă noţiune importantă pentru teoria şi practica fluxurilor valutar- 
financiare este aceea de devize. Devizele cuprind documente de plată (cecuri 
bancare, cecuri de călătorie, ordin de plată, cărți de credit, etc.), instrumente de 
credit pe termen scurt (cambia, trată, bilet la ordin,etc.) exprimate în valută 
convertibilă. Devizele sunt utilizate ca instrument de plată pe plan internaţional 
şi dau dreptul beneficiarului să încaseze o sumă în valuta respectivă. 


Piaţa valutară se defineşte ca o piaţă continuă, pe care se efectuează 
vânzări şi cumpărări de valute contra monedei naţionale sau alte valute, la 
cursuri de schimb determinate liber de intermediari autorizaţi de Banca 
Centrală să participle în nume propriu şi în cont propriu sau în nume propriu şi 
în contul clienţilor. 


În prezent, piaţa valutară din România cuprinde ansamblul operaţiunilor de 
vânzare-cumpărare de valută contra monedei naţionale, la cursuri de schimb 
determinate liber de către intermediarii autorizaţi de B.N.R. să participle la 
operaţiunile pieţei valutare. 

În ţara noastră, organizarea şi funcţionarea pieţei valutare sunt prevăzute în 
Normele privind funcționarea pieţei valutare (N.R.V.1) şi în Normele privind 
efectuarea operaţiunilor de schimb valutar cu numerar şi substituite de numerar 
pentru persoane fizice pe teritoriul României (N.R.V. 2). 

Vânzarea şi cumpărarea valutelor şi devizelor se realizează prin cursul de 
schimb valutar. El constituie raportul valoric dintre două monede naţionale 
diferite, respectiv preţul unei unităţi monetare dintr-o ţară exprimat în unități 
monetare din alte ţări. 

Cursul de schimb poate îmbrăca două forme. Prima formă este aceea de 
curs oficial, protejat administrativ de către guvern sau de către autoritatea 
monetară, de obicei direcționat către o gamă mai restrânsă sau mai bogată de 
tranzacţii. Cea de-a doua formă este cursul de piaţă sau cursul valutar 
economic determinat de raportul dintre cererea şi oferta de valută. 

Economiştii fac distincţie între cursurile valutare nominale şi cele reale. 

Cursul de schimb nominal reprezintă preţul relativ al valutelor 
(monedelor) a două ţări. Acest lucru înseamnă că, pe pieţele valutare, cursul de 

schimb al monedei europene în lei româneşti este egal cu 36.400lei pentru un 
euro. Când oamenii vorbesc despre “cursul de schimb”, ei au în vedere cursul 
de schimb nominal. 

Cursul de schimb real constă în preţul relativ al mărfurilor produse în două 
țări, arătându-se în ce raport se pot schimba mărfurile unei ţări pe mărfurile 
alteia. El mai poartă denumirea de “condiţiile schimbului”. 


Fluxurile internaţionale de bunuri materiale şi servicii, cooperarea 
economică şi  tehnico-ştiinţifică dintre state se află într-o strânsă 
interdependenţă cu fluxurile valutar-financiare internaționale. Acestea sunt atât 
o consecinţă, cât şi un factor important al extinderii şi diversificării circuitului 
economic mondial. 

Piaţa valutar-financiară internaţională constituie totalitatea relaţiilor care 
se formează la nivel internaţional între diferitele instituţii naționale sau 
internaționale, între persoane fizice sau juridice angajate în operaţiuni valutar- 
financiare internaţionale, a căror sferă de desfăşurare depăşeşte cadrul național. 

În economia contemporană, piaţa valutar-financiară internaţională are 
următoarele componente: 

a) piaţa valutară internaţională; 
b) piaţa monetară internaţională; 
c) piaţa de capital internaţională. 


a) Piaţa valutară internaţională 


Piaţa valutară internaţională ocupă un loc deosebit în cadrul pieţei valutar- 
financiare internaţionale, datorită funcțiilor sale care permit tranzacţii rapide şi 
în orice volum cu valute. Ea cuprinde ansamblul de relaţii care iau naştere în 
economia mondială între bănci, precum şi între acestea şi clienţii lor, prin 
intermediul cărora au loc tranzacţiile de vânzare-cumpărare de devize, în scopul 
reglementării plăţilor şi încasărilor care apar în procesul derulării schimburilor 
economice cu străinătatea sau se iniţiază operaţiuni speculative în scop de 
câştig. 

Obiectul principal al operaţiunilor îl constituie devizele convertibile, mai 
ales sub forma depunerilor la vedere şi la termen în conturi deschise la bănci. În 
consecinţă, ea este piaţa care asigură confruntarea permanentă a ofertei şi 
cererii de valută şi care relevă cursul de schimb valutar. 

Din punct de vedere teoretic, se poate face distincţia între piaţa valutară 
naţională şi piaţa valutară internaţională. Prima este piaţa pe care are loc 
procesul de vânzare-cumpărare contra monedei naţionale, de instrumente de 
reglementare a schimburilor, instrumente care sunt acceptate în străinătate. Cea 
de-a doua, este piaţa pe care se tranzacţionează comerţul cu valute reprezentând 
monede străine atât pentru vânzător, cât şi pentru cumpărător. Piaţa valutară 
naţională şi cea internațională nu sunt delimitate din punct de vedere geografic, 

comerțul cu devize având loc indiferent dacă moneda naţională a unuia dintre 
ofertanţi participă sau nu la tranzacţii în centrele financiare din întreaga lume. 

Printre cele mai cunoscute pieţe valutare care au caracter internaţional sunt 
Londra, Paris, Zurich, New York, Tokio,etc. 

Operatorii pieţei valutare sunt: băncile comerciale, instituţii financiare, 
agenţi nebancari de la care provin ordinele de vânzare şi de cumpărare de 
devize adresate băncilor şi altor instituţii. 

Operațiunile de pe piaţă sunt asemănătoare cu cele de la bursele de valori, 
dar, spre deosebire de acestea, ele se încheie în bună măsură pe piaţa 
interbancară. Bursa are rolul de a stabili cursul oficial şi de a compensa cererea 
şi oferta celor mai importante bănci. În funcţie de modalităţile de decontare a 
tranzacţiilor cu devize, operațiunile sunt la vedere şi la termen. 

Piaţa valutară la vedere cuprinde tranzacțiile de vânzare-cumpărare de 
devize care trebuie livrate în cel mult două zile lucrătoare de la data încheierii 
acestor tranzacții. 

Piaţa valutară la termen cuprinde operaţiunile care apar sub forma unor 
angajamente de cumpărare sau de vânzare de devize, la un curs stabilit în 
momentul încheierii tranzacţiei, plata intervenind ulterior, la o anumită dată 
convenită prin angajament. 

Speculaţia valutară constă în vânzarea sau cumpărarea de valută, 
urmărindu-se obţinerea unui câştig, ca urmare a diferenţelor de curs valutar pe 
pieţe diferite, precum şi a diferenţelor între cursul la vedere şi cursul la termen. 
Arbitrajul valutar se deosebeşte de speculaţia valutară, prin aceea că se 
realizează de către bănci, fapt pentru care poartă denumirea de arbitraj bancar. 


b) Piaţa monetară internaţională 


Piaţa monetară internaţională reprezintă ansamblul instituţiilor, reglementărilor 
şi al relaţiilor care iau naştere în procesul atragerii şi plasării fondurilor 
disponibile şi necesare la nivel internațional, pe termen scurt (până la un an). 

În realitate, ea înglobează toate pieţele monetare naţionale, în 
interdependenţa lor, în care sunt permise asemenea operaţiuni şi funcţionează în 
paralel cu aceste pieţe. Firmele amplasate în state unde s-au format centre 
financiare aparţinând pieţei monetare internaționale, pot realiza, în paralel, 
operaţiuni atât pe piaţa monetară naţională, potrivit reglementărilor naționale, 
cât şi pe piaţa monetară internaţională, unde există alte reguli şi se practică alte 
niveluri ale dobânzii. 

În cadrul pieţei monetare internaţionale operaţiunile predominante sunt de 
două feluri: operaţiuni de depozitare, care se referă la depozitele bancare 
constituite pe diverse persoane fizice sau juridice la băncile comerciale care 
operează pe această piaţă, şi operaţiuni de împrumut, ambele putând fi 
realizate pe termene foarte scurte sau scurte. 

Specific operaţiunilor care au loc pe aceste pieţe este faptul că una din părți 
(fie creditor, fie debitor) este o bancă. Participanţii pe o asemenea piaţă pot fi 
bănci centrale, bănci comerciale, instituţii financiare specializate, organisme şi 
bănci regionale şi internaţionale, firme comerciale, persoane particulare. 


c) Piaţa de capital internaţională 


Piaţa de capital internaţională cuprinde ansamblul relaţiilor care iau naştere în 
economia mondială între persoane fizice sau juridice în procesul atragerii şi 
plasării de fonduri pe termen mijlociu şi lung, precum şi instituţiile şi 
reglementările legate de derularea acestor tranzacţii. 

În cadrul ei se manifestă cererea şi oferta de titluri de credit, pe termen lung, 
pe plan internațional şi se formează relaţii între organisme care înlesnesc 
operaţiunile pentru plasarea acestora. Prin tranzacţiile efectuate pe această piaţă, 
străinătate sau, invers, prin care nevoile de finanţare sunt parţial acoperite de pe 
pieţele externe. 

Finanţarea pe piaţa de capital internațională are loc prin lansarea de 
împrumuturi pe bază de emisiuni internaţionale de valori mobiliare (acţiuni, 
obligaţiuni), prin operaţiuni curente de vânzare-cumpărare de valori mobiliare 
străine, precum şi prin operaţiuni cu capitaluri, care deţin o pondere importantă. 

Obiectul tranzacţiilor pe această piaţă poate fi constituit atât prin 
emisiunile noi, cât şi din titlurile de credit pe care deţinătorii lor le vând pentru 
a-şi redobândi capitalurile sub formă bănească. 


În economia contemporană, incidenţa proceselor de pe piaţa valutar- 
financiară internaţională este puternic determinată şi de manifestările crizei 
sistemului de raporturi valutar-financiare internaţionale. Această criză se 
manifestă prin evoluția imprevizibilă a dobânzilor, prin amplificarea 
dezechilibrelor balanţelor de plăți ale statelor lumii, prin creşterea puternică şi 
prin volumul uriaş al datoriei externe a ţărilor în curs de dezvoltare. 


10.2 Datoria externă 


O formă importantă a fluxurilor externe de capital în economia 
contemporană o constituie împrumuturile sau creditele externe. Ele 
reprezintă capitalurile care se acordă, pe un anumit termen, de către firmele 
străine sau de către state , altor ţări sau firme şi care se restituie la scadenţă, 
împreună cu dobânda convenită. 

Îndebitările organelor de stat se acumulează şi se transformă în datorie de 
stat. Unii contribuabili sunt deținători de hârtii de valoare publice. Ei primesc 
dobânzi la obligaţiunile deţinute şi în acelaşi timp plătesc impozite, care parțial 


142 


merg la stingerea creditelor şi împrumuturilor de stat. De regulă, din veniturile 
curente nu se pot plăti aceste împrumuturi. Acoperind datoriile vechi, organele 
puterii publice fac noi datorii şi mai mari. 

Aceste datorii au crescut şi cresc în ritmuri inegale pe ţări. De regulă, un 
volum al datoriei de stat mai mare de 2.5 ori decât PIB se consideră periculos, 
aceasta pentru stabilitatea economică şi mai ales pentru stabilitatea circulației 
băneşti. 

Ținând seama că datoria de stat poate fi internă şi externă, pe termen scurt şi 
pe termen lung, se poate spune că cea mai periculoasă datorie este cea externă 
pe termen scurt. O asemenea datorie se poate prelungi, dar cu dobânzi mai mari 
şi numai după ce au fost plătite dobânzile. 

Dacă serviciul datoriei externe se ridică peste o anumită mărime, sporirea în 
continuare a creditelor externe poate deveni împovărătoare, reducându-se sever 
posibilităţile de realizare a echilibrului balanței de plăţi externe. În acelaşi timp 
şi credibilitatea externă a ţării se micşorează, condiţiile cerute de partenerii 
externi devenind tot mai restrictive. 

Complexitatea problemei a făcut necesară crearea unor organisme 
speciale de stat în sarcina cărora se află gestionarea acestei datorii. 

Această datorie formează obiectul unei atenţii speciale din partea statului. 
Guvernele ţărilor debitoare iau măsuri pentru a nu ajunge în asemenea situaţii 
critice. Căile folosite sunt multiple: 

a) calea tradiţională — achitarea datoriei pe seama rezervelor valutare în aur 

— este exclusă pentru datornicii săraci, deoarece asemenea rezerve 
lipsesc sau sunt foarte reduse; 

b) consolidarea datoriei externe constă în transformarea datoriei pe termen 
scurt în datorie pe termen lung, în trecerea de la datorii la vedere la cele 
la termen. Această operaţiune este posibilă doar cu acordul creditorilor; 

c) reducerea mărimii datoriei externe pe calea conversiei, adică prin 
transformarea acesteia în investiţii străine pe termen lung; 

d) monitorizarea grea a ţărilor debitoare — băncile acordă unele facilităţi 
pentru depăşirea situaţiei de criză, dar, ele condiţionează creditele cu o 
suită de restricții în ceea ce priveşte emisiunea monetară, politica de 
credit, încurajarea concurenţei, supravegherea deficitului bugetar. 


Funcţiile administraţiilor publice angajează cheltuieli; acestea sunt mai mult 
sau mai puţin acoperite de veniturile încasate sub formă de impozite şi cotizaţii 
sociale, fixate prin diferite bugete ale finanţelor publice. 

În cercetarea procesului de îndatorare externă trebuie luaţi în considerare 
nivelul şi evoluţia unor indicatori semnificativi: gradul de îndatorare 
externă, determinat ca raport dintre soldul datoriei externe la sfârşitul anului 
analizat şi PIB din acel an şi ca raport dintre acest sold şi exportul de mărfuri şi 
servicii realizat în perioada respectivă; rata serviciului datoriei externe, 

calculată ca raport între serviciul datoriei externe din perioada analizată şi 
exportul de mărfuri şi servicii din perioada respectivă. 

Impactul creditelor externe asupra economiei naționale este în funcție de 
destinaţia şi de modul de utilizare a acestora. Astfel, structura economiei 
naţionale se modifică, în condiţiile în care creditele sunt utilizate în procesele 
productive, în timp ce folosirea lor mai ales pentru rambursarea datoriei externe 
sau pentru satisfacerea nevoilor de consum determină alte tipuri de efecte: pe 
termen scurt, contribuie la finanţarea unor importuri care vizează ameliorarea 
condiţiilor de viaţă, dar efectul pe termen lung este doar acela de a crea o cerere 
în avans asupra unor venituri viitoare. 

Pentru a deveni un factor al creşterii economice şi echilibrului dezvoltării, 
creditele externe trebuie să fie destinate în primul rând ramurilor economice 
dotate cu resurse interne, cum ar fi: agricultura, turismul, industria 
alimentară,domenii în care există o îndelungată tradiţie şi care dispun de forță 
de muncă necesară efectuării unor investiții în obiective vitale pentru 
dezvoltarea economică. 

O problemă de mare însemnătate şi responsabilitate privind creditele 
externe este prevenirea  îndatorării externe a României pentru consum şi 
utilizarea creditelor externe pentru a obţine în economie efecte benefice 
scontate. Nu recurgerea la credite externe poate fi un fenomen negativ sau 
îngrijorător, ci scopul şi rezultatele utilizării împrumuturilor, destinaţia acestora. 
De asemenea, creditele externe, indiferent de forma lor, nu trebuie să aibă 
prioritate faţă de atragerea investiţiilor străine directe de capital cu performanţe 
productive de vârf, îndreptate cu prioritate spre restructurare şi care să amplifice 
capacitatea partenerială a economiei româneşti. 

În vederea creşterii eficienţei creditului extern trebuie să se exercite o 
supraveghere mai severă pentru agenţii economici care utilizează creditele 
externe contractate direct de către stat sau garantate de stat, stabilirea cu mai 
mare exigenţă a răspunderilor pentru beneficiarii împrumuturilor. Cu alte 
cuvinte, prevenirea irosirii resurselor exogene obţinute pe cale creditelor 
externe sau folosirea lor cu rezultate nesemnificative pentru progresul economic 
al ţării este o altă latură importantă a strategiei privind datoria externă. 


Întrebări de autocontrol: 
1. Ce se înţelege prin valută? 
2. Definiţi termenul devize. 
3. Cum se defineşte piaţa valutară? 
4. Care sunt tipurile de pieţe valutar-financiare internaţionale care există în 
economia contemporană? 
Care este diferenţa dintre piaţă valutară naţională şi internaţională? 
Ce reprezintă datoria externă? 


DEN 

Teme de reflecţie: 
1. Asupra cursului valutar îşi exercită influenţa factori interni şi factori 
externi. Enumeraţi câțiva dintre aceştia şi discutaţi pe baza lor. 
2. Care sunt principalele măsuri pe care le poate lua guvernul pentru a 
înlătura existenţa datoriei externe? 


Testul 1 de autoevaluare (timp maximal de rezolvare — 1 oră): 
1. Obiectul pieţei valutare îl constituie: 

a) speculaţiile valutare; 

b) transferul unei valute convertibile de la o bancă la alta; 

c) schimbul unei valute pe alta; 

d) decontările între diferiți parteneri care operează cu valută 
convertibilă. 

2. Cel mai bun curs pe piaţa valutară îl constituie: 

a) cel mai ridicat curs la vânzare; 

b) cel mai scăzut curs la cumpărare; 

c) cel format în funcție de raportul dintre cererea şi oferta de valute 
convertibile. 

3. Care din următoarele caracteristici atribuite pieţei valutare din ţara noastră 
consideraţi că sunt corecte: a) este o piaţă deschisă, pe care poate 
participa oricine doreşte; 

b) ordinele agenţiulor economici (clienţilor) sunt obligatorii; 
c) este accesibilă numai agenţilor economici rezidenţi; 
d) participă numai băncile autorizate. 
4. Pe piaţa valutară interbancară se realizează operaţii referitoare la: 
a) vânzări şi cumpărări de titluri financiare; 
b) vânzări şi cumpărări de valută la termen; 
c) vânzări şi cumpărări de valută la vedere; 
d) vânzări şi cumpărări de valută la vedere şi la termen. 
5. Pe piaţa valutară interbancară cursul oficial: 
a) este stabilit de către casele de schimb valutar; 
b) este stabilit de către băncile comerciale; 
c) este stabilit de către Banca Naţională; 
d) este un curs minim pentru orientarea agenţilor economici; 
e) este un curs maxim care nu poate fi depăşit. 
6. Piaţa schimburilor valuatare, constă în: 
a) vânzarea-cumpărarea banilor emişi de diferite state; 
b) cotarea titlurilor; 
c) schimbarea banilor pe mărfuri, în condiţiile cel mai avantajoase ale 
momentului. 

7. În funcţie de situaţia existentă pe piaţa valutară, orice bancă poate să 

modifice cursurile: 

a) oricând doreşte; 

b) doar o dată pe zi; 

c) doar o dată pe săptămână. 
8. Pe piaţa la termen, tranzacţiile valutare se fac astfel: 

a) suma se stabileşte în momentul încheierii contractului, dar cursul se 
stabileşte în momentul livrării, care este un termen ulterior; 

b) cursul se stabileşte la încheierea contractului, iar suma la momentul 
livrării; 

c) suma şi cursul se stabilesc în momentul contractării, dar livrarea se 
face ulterior, la un termen stabilit de comun acord. 
9. Faţă de cursul la vedere, cursul la termen este, de obicei: 

a) mai scăzut; 

b) mai ridicat; 

c) aproximativ la acelaşi nivel. 
10. Operatorii de pe piaţa schimburilor valutare pot avea câştiguri sau pierderi 

considerabile ca urmare a: a) variaţiei valutelor importante; 

b) speculațiilor bursiere; 

c) emisiunilor de bonuri de tezaur. 


Notă: fiecare răspuns este evaluat la 10 puncte. 


Testul 2 de autoevaluare (timp maximal de rezolvare — 1 oră): 
1. Ce reprezintă cursul de schimb nominal? 
2. Ce reprezintă cursul de schimb real? 
3. De ce cursul la operaţiile valutare la termen este mai ridicat decât cursul 
la vedere? 
4. În ce constă arbitrajul valutar? Dar speculaţia valutară? 
5. Care este diferenţa dintre datoria externă şi cea internă? 
6. 
Notă: fiecare răspuns corect este notat cu 20 puncte. 


Text de crestomaţie: 

“Comerţul internaţional implică utilizarea mai multor monede naționale, care 
sunt legate între ele prin intermediul preţurilor relative, denumite cursuri de 
schimb. Când americanii importă mărturi englezeşti, ei trebuie în cele din urmă 
să plătească în lire sterline. Cererea de lire sterline provine de la americani, care 
doresc să achiziționeze bunuri, servicii şi instrumente financiare din Marea 
Britanie. Oferta de lire sterline provine de la britanici care doresc să importe 
mărfuri sau titluri financiare din SUA. Interacțiunea dintre cerere şi ofertă 
determină valoarea cursului de schimb. Când fluxurile de mărfuri sau de capital 
se modifică, se schimbă totodată cererea şi oferta de valută, precum şi echilibru 
cursului de schimb.” (Samuelson A. Paul, William D. Nordhaus — Economie 
politică, Editura Teora, 2000, pag. 799) 

Modulul 11 
INTEGRAREA ECONOMICĂ 


Obiectivele acestul modul: 


de a defini integrarea economică; 

de a înţelege nivelele de realizare în practică a integrării economice; 

de a familiariza studenţii cu concepte precum: Uniunea Europeană, 
spaţiul Schengen, zona euro, Zona Europeană de Liber Schimb ş.a.; 

de a înţelege obiectivele integrării europene pe plan economic şi politic; 
de a urmări evoluţia actuală a procesului de integrare europeană. 


Ce ar trebui să stiţi după parcurgerea modulului: 


Ca proces constituit la scară mondială, integrarea interstatală se distinge 
de alte procese economico-sociale printr-o treaptă calitativă nouă, 
superioară a interdependenţelor economice dintre tări; 

Cu o populaţie de mai mult de 700 milioane şi cu rezultate economice 
care depăşesc pe ale Chinei, Japoniei sau ale Statelor Unite, o Europă 
unită poate deveni o adevărată superputere economică. 

Uniunea Economică Europeană a avut încă de la început 5 obiective 
economice principale: uniunea vamală, liberalizarea circulației 
capitalurilor, libera circulaţie a forței de muncă, piaţa comună agricolă, 
uniunea economică şi monetară. 


Ce comepetenţe veţi obţine după parcurgerea modulului: 
După studierea acestui capitol veţi fi capabili să: 


înţelegeţi apariţia şi dezvoltarea nevoii de integrare economică; 
dezbateţi conceptul de integrare economică; 

reparcurgeţi istoricul constituirii Uniunii Europene; 

arătaţi motivaţia constituirii uniunii vamale şi a pieţei agricole comune, 
precum şi motivaţia instituirii liberei circulații a capitalurilor şi a forței 
de muncă; 

înţelegeţi evoluţia conceptului de integrare economică în timp. 


11.1. Conceptul de integrare economică 


11.1.1. Contextul integrării economice interstatale 


Integrarea economică interstatală constituie una din trăsăturile caracteristice 
esenţiale ale economiei mondiale în perioada postbelică. Ea a determinat 

formarea unor noi centre de putere, care exercită o influenţă tot mai mare 
asupra raportului de forţe din lumea contemporană. 

Ca urmare a integrării economice interstatale, interdependenţa dintre țări şi 
cooperarea economică internaţională au căpătat nu numai dimensiuni şi părți 
noi, dar şi o dinamică deosebită. De asemenea, sub impactul integrării 
interstatale, relaţiile economice din întreaga lume au cunoscut, odată cu intrarea 
în noul mileniu, schimbări şi mai profunde. 

Cunoaşterea procesului amplu al integrării interstatale are pentru România o 
importanţă deosebită, deoarece economia de piaţă, cu ale cărei reguli România 
încă se mai familiarizează, presupune o schimbare totală de optică cu privire la 
conexiunile internaționale. Noile structuri economice care apar, ca şi noile 
relaţii de cooperare economică şi tehnico-ştiințifică cu alte ţări vor funcționa în 
strânsă legătură cu Uniunea Europeană sau alte comunităţi economice integrate. 


11.1.2. Conceptul de integrare economică 


În literatura de specialitate se conferă noţiunii de integrare economică 
numeroase sensuri. 

Un punct de vedere larg răspândit, mai ales în perioada iniţială a economiei 
interstatale, este cel referitor la trecerea de la microspaţii la macrospaţii, la 
crearea unor ansambluri economice tot mai vaste, care să permită o 
productivitate sporită a muncii Şi o calitate superioară a mărfurilor. 

Un alt punct de vedere, lansat de unii specialişti anglo-saxoni, e acela care 
defineşte integrarea ca absenţa discriminărilor, sau eliminarea progresivă a 
discriminărilor, în raporturile economice între diferite ţări. Se apreciază că 
această definiție are un caracter pragmatic şi că ea este inspirată şi acceptă 
ideologia neoliberală şi formalizarea neoclasică. 

Alţii consideră că mai multe elemente economice sunt integrate dacă 
relaţiile dintre ele devin stabile şi eficiente din punct de vedere economic. 
Acestei definiții i s-a reproşat că este foarte sociologică, prea extinsă la 
totalitatea fenomenelor economice şi că pune sub semnul întrebării toate tipurile 
de structuri naţional-statale. 

În plan practic, definirea procesului de integrare presupune o examinare 
atentă a nivelelor la care s-a realizat integrarea: 

e integrarea de gradul întâi — în care s-au integrat structurile producției 
şi schimburilor de mărfuri sub impactul legii concurenţei şi a pieţelor 
concurenţiale; 

e al doilea grad de integrare — care se constituie în continuarea primei 
trepte şi în care se creează instituţii interguvernamentale şi autorităţi 
supranaţionale care au un rol esenţial în dezvoltarea schimburilor; 

e al treilea grad de integrare — este stadiul suprem al integrării, el 
trebuind să fie considerat ca un ideal al sferei valorilor umane. 

Specialiştii consideră că cel de-al treilea grad reprezintă cu adevărat spiritul 
integrării interstatale. Primele două grade — spun ei — sunt doar două trepte, 
două metode care fac posibil procesul integrării. Aceste două căi fac ca procesul 
integrării să se distingă de alte forme istorice. Esenţial este de a raţionaliza cât 
mai bine interrelaţiile dintre elementele societăţii economice şi, deci, de a 
multiplica acţiunile concrete de coordonare. Toate problemele şi toate 
conflictele de interese vor putea fi astfel reduse la compromisuri satisfăcătoare 
pentru toți. 

Dictionnaire de  l'Economie contemporaine defineşte integrarea 
economică, ca fiind realizarea unei unificări complete între economii mai 
înainte distincte. Prin aceasta întelegând nu numai o unificare vamală, dar, de 
asemenea, o liberalizare a tuturor operațiunilor comerciale sau financiare, 
astfel încât posibilitățile de iniţiativă, în ansamblul teritoriului, să fie pentru 
fiecare de competenţa ţărilor în cauză, identice cu cele care existau anterior în 
fiecare teritoriu. 

Dar această definiţie are anumite limite. În primul rând, ea nu subliniază 
faptul esenţial că integrarea economică este un proces complicat de 
dezvoltare a economiei mondiale. În al doilea rând, ca proces constituit la 
scară mondială, integrarea interstatală se distinge de alte procese economico- 
sociale printr-o treaptă calitativă nouă, superioară a _ interdependenţelor 
economice dintre tări. Măsurile comune ce se adoptă, de către ţările care îşi 
unifică economiile sunt o expresie a acestor multiple legături de 
interdependenţă care — bazate pe tradiţiile şi specializările diferitelor ţări — pot 
să le confere un plus de raționalitate economică. În al treilea rând, definiţia nu 
evidenţiază factorul care a avut şi are un rol esenţial în procesul integrării şi 
anume revoluția tehnico-ştiinţifică contemporană. 

Ținând seama de toate aceste sensuri şi observaţii, se poate spune că: 

Integrarea economică este un proces complex, de dezvoltare a economiei 
mondiale în condiţiile contemporane, care se bazează pe o treaptă calitativ 
nou, Superioară a interdependenţelor şi specializărilor între economiile 
diferitelor state, şi este determinată de un ansamblu de factori, între care un rol 
esențial îl are revoluţia tehnico-ştiinţifică contemporană. 


11.2. Uniunea Economică Europeană 

11.2.1. Formarea Uniunii Economice Europene 

Chiar dacă procesul evolutiv a fost unul sinuos şi contradictoriu în cele 
patru decenii de existenţă, experienţa integrării economice europene are o 
valoare internațională incontestabilă; învăţămintele ei nu pot fi ignorate, mai 


ales într-un moment de răscruce cum este cel pe care îl traversează în prezent 
economia mondială. 

Începuturile Uniunii Europene datează din 1957, când 6 țări — Belgia, 
Franţa, Italia, Luxemburg, Olanda şi Germania Federală — au semnat Tratatul de 
la Roma pentru a forma Comunitatea Europeană a Cărbunelui şi Oţelului, 
numită mai târziu Comunitatea Economică Europeană (CEE) sau, mai 
simplu, piața comună. Cum gupul comercial s-a mărit în anii '70 şi '80, 
incluzând Marea Britanie, Irlanda, Danemarca, Grecia, Spania şi Portugalia, 
tratatele originale au fost extinse pentru a include un număr de acorduri politice, 
agricole, industriale şi monetare, printre care şi Politica Agricolă Comună 
(PAC), care le garanta subvenţii considerabile fermierilor europeni. 

La mijlocul anilor '90, după includerea a 3 noi ţări membre — Austria, 
Finlanda şi Suedia — numele a fost schimbat în Uniunea Europeană (UE). 
Piaţa comună devenise în sfârşit o adevărată uniune economică şi politică. 
Decizia de a înlătura toate barierele din calea oamenilor, bunurilor şi banilor s-a 
luat în oraşul olandez Maastricht, care a ajuns să simbolizeze de atunci voința 
unei Europe unite. 

Până la sfărşitul anilor '90, Uniunea Europeană a devenit megazona de 
comerţ liber cu cel mai mare succes din lume. Cetăţenii din anumite ţări 
europene, ce formau spaţiul Schengen (după numele unui alt oraş olandez unde 
s-a semant tratatul) au fost de acord să renunţe definitiv la graniţe şi la 
necesitatea verificării paşapoartelor la trecerea călătorilor dintr-o ţară în alta. 

Introducerea monedei unice, euro, în 1999 a însemnat un comerţ cu adevărt 
liber între cele 11 ţări ale UE care au decis să adopte moneda unică. Germania, 
Franţa, Italia, Spania, Portugalia, Irlanda, Austria, Finlanda, Belgia, Luxemburg 
şi Olanda au decis să renunţe în mod permanent la moneda lor naţională pentru 
a forma zona euro. Chiar dacă bancnotele şi monedele euro efective au ajuns să 
circule oficial numai după 1 ianuarie 2002, monedele ţărilor amintite au fost 
legate şi anterior de un acord: de la 1 ianuarie 1999, cursurile lor nu aveau să 
mai fie fluctuante în raport cu ale celorlalte din acelaşi grup. 

Prin tratatul de la Nisa, semnat în decembrie 2000, s-a renunţat şi la cerința 
unanimităţii în luarea deciziilor la nivelul UE, hotărându-se lărgirea uniunii 
prin acceptarea a înca 13 ţări-membre din Europa Centrală şi din cea de Est. 

S-a luat hotărârea ca ţările cu cele mai sănătoase economii să intre primele 
în UE. Pe 12 şi 13 decembrie 2002, Consiliul Europei întrunit la Copenhaga a 
salutat încheierea negocierilor de aderare cu Polonia, Ungaria, Republica Cehă, 
Cipru, Estonia, Slovenia, Letonia, Malta, Slovacia, Lituania. Odată au acest 
Consiliu au fost prezentate aşa-numitele foi de parcurs, care furnizezează 
Bulgariei şi României obiective identificate clar şi dau fiecărei ţări posibilitatea 
de a stabili ritmul procesului de aderare. Turcia nu a fost invitată oficial să 
adere, dar a fost sfătuită să se pregătească pentru o eventuală includere în 
clubul european, transformându-şi legile şi standardele de muncă pentru a se 
conforma celor din Uniunea Europeană. 

Singurele ţări europene care nu şi-au exprimat dorinţa de aderare — Elveţia, 
Islanda şi Norvegia — au decis să adopte o politică de aşteptare profitând de 

accesul la piata UE prin acorduri comerciale bilaterale fără a intra oficial în 
uniune. Aceste naţiuni relativ bogate au, de asemenea, acorduri de comerţ liber 
între ele prin intermediul Zonei Europene de Liber Schimb (European Free 
Trade Association — EFTA). 

În idealul comun al uniunii economice europene sunt astăzi cuprinse trei 
grupuri diferite de ţări: 

e tările membre ale Uniunii Europene (UE); 

e tările vest-europene care au refuzat să se alăture UE; 

e tările comuniste din Europa Centrală şi de Est. 

Unirea acestor naţiuni ar duce la apariţia celui mai puternic bloc economic 
din lume. Cu o populaţie de mai mult de 700 milioane şi cu rezultate economice 
care depăşesc pe ale Chinei, Japoniei sau ale Statelor Unite, o Europă unită ar 
deveni o adevărată superputere economică. 


11.2.2. Principalele obiective economice ale UE 


Uniunea Economică Europeană a avut încă de la început 5 obiective 
economice principale: uniunea vamală; liberalizarea circulaţiei capitalurilor; 
libera circulaţie a forței de muncă; piaţa comună agricolă, uniunea economică şi 
monetară. 


a) Uniunea vamală s-a format prin reducerea treptată a tarifelor vamale 
între ţările membre, precum şi stabilirea unui tarif vamal extern comun faţă de 
țările terțe. La acest rezultat s-a ajuns printr-o serie de compromisuri între 
membrii comunităţii. Acele state care dispuneau de un nivel de dezvoltare 
suficient de ridicat pentru a face faţă luptei de concurenţă, militau pentru o 
accelerare a liberalizării schimburilor, în timp ce alți parteneri, fiind într-o 
poziţie economică inferioară, tergiversau realizarea uniunii vamale. 

Gradul de  interdependență mai ridicat între economiile Germaniei 
occidentale, Franţei şi Marii Britanii a determinat apariţia unor interese comune 
în trei, diferite sau opuse celorlalte țări membre. Pe de altă parte, într-o anumită 
perioadă, Italia şi Danemarca au pus în practică măsuri prin care s-au creat 
bariere netarifare. 

Lichidarea tarifelor vamale în interiorul comunităţii a dus la lărgirea 
schimburilor economice intracomunitare. 

b) Liberalizarea circulaţiei capitalurilor urmăreşte dezvoltarea unor 
ramuri sau regiuni, proces de importanță deosebită în condiţiile progresului 
tehnico-ştiinţific contemporan şi al revoluției microelectronicii. Capitalul se 
stabileşte acolo unde se obține profitul cel mai mare şi aolo unde se grarantează 
siguranţa mai bună. Rezultatul pozitiv este stimularea progresului tehnic. Dar, 
totodată, se accentuează interdependeţa capitalurilor, precum şi concentrarea 
acestora la nivelul statelor membre. 

c) Libera circulaţie a forţei de muncă a creat posibilitatea migrării forței 
de muncă în interiorul pieței comune şi resorbirii, în anumite perioade, a 
excesului de mână de lucru. De asemenea s-a realizat o anumită satisfacere cu 
forţă de muncă calificată a unor ramuri noi, ceea ce a contribuit la progresul 
tehnic. 

Dar libera circulaţie a forţei de muncă şi reglementările adoptate de fiecare 
țară nu au putut duce decât parțial la ameliorarea salariilor. Şomajul s-a 
menţinut la cote relativ ridicate. 

d) Piaţa comună agricolă a suscitat un interes deosebit ţărilor membre, 
chiar dacă Tratatul de la Roma nu a consacrat agriculturii decât câteva articole. 
Ţări ca Franţa şi Olanda, având o agricultură cu productivitate superioară şi, 
deci, cheltuieli de producţie relativ scăzute, erau interesate în obținerea de noi 
debuşee pentru producţia lor excedentară. Germania occidentală şi Belgia, cu o 
industrie mai puţin competitivă faţă de industria lor naţională, doreau în primul 
rând formarea unei uniuni economice pe plan industrial. În cele din urmă, însă, 
interesele franceze s-au impus. 

Piaţa comună agrară îşi propunea, în principal, următoarele obiective: 

Pe plan comunitar: 

e libera circulaţie a produselor, care presupune stabilirea în prealabil a 
unor preţuri unice pentru fiecare produs; 

e achiziționarea cu prioritate a produselor din comunitate; 

e instituirea unui sistem de garanţii pentru producători împotriva 
fluctuaţiilor preţurilor; 

e  responsabilitatea financiară colectivă faţă de cheltuielile necesare în 
vederea susţinerii pieţelor şi a modernizării agriculturii. 

Pe plan extracomunitar: 

e definirea unui sistem uniform de protecţie, aplicabil la frontierele 
Uniunii, care să asigure producătorilor o situaţie privilegiată faţă de concurenții 
lor din ţările terțe. În acest sens, a fost elaborat aşa-numitul sistem al 
prelevărilor (o taxă vamală mobilă, echivalentă cu diferenţa dintre preţul în 
interiorul Uniunii şi cel de pe piaţa mondială); 

e stimularea exporturilor agricole în afara Uniunii prin acordarea de 
subvenţii, menite să suplinească eventuala diferență dintre preţul intern şi cel 
mondial, în condiţiile în care acesta din urmă ar fi mai scăzut. 

e) Uniunea economică şi monetară s-a constituit mai târziu; aceasta a 
fost o problemă dificilă, care a necesitat lungi negocieri, legate de unificarea 
reglementărilor fiscale şi schimbarea a numeroase legi, precum şi punerea de 
acord asupra noilor taxe. 

Sistemul monetar vest-european (S.M.E.) — având la bază planul, aprobat 
de Consiliul de Miniştrii al Comunităţii Economice Europene, plan ce prevede 
realizarea treptată, în decurs de 10 ani (1971-1980) a uniunii economice şi 
monetare — a luat fiinţă printr-un acord încheiat în decembrie 1978 la Bruxelles 

şi a intrat în vigoare la 13 martie 1979. El era menit să creeze o zonă de 
stabilitate monetară, care să evite dificultăţile determinate de folosirea 
dolarului S.U.A. ca etalon internațional. 

Moneda centrală a Sistemulul monetar vest-european a fost Euro Currency 
Unit (E.C.U.), definit ca un coş valutar (revăzut la fiecare 5 ani), la care 
participau toate tarile membre ale fostei C.E.E. (actuala U.E.), ponderea 
monedelor fiind stabilită în funcţie de nivelul participării la comerţul comunitar 
în mărimea Produsului Naţional Brut şi de cotele fixate în cadrul mecanismului 
de sprijin financiar. 

Calitatea deosebită a E.C.U. consta în aceea că absoarbea puternicele 
creşteri şi scăderi ale cursului dolarului şi yenului şi permitea monedelor 
europene să rămână grupate între ele. Sistemul monetar european stabilizează 
monedele în raport cu fluctuațiile zilnice şi cu mişcările speculative de 
capitaluri flotante. 

E.C.U. s-a folosit într-o măsură tot mai mare în tranzacțiile băncilor 
comerciale, deoarece avea o stabilitate sporită, care este mai avantajoasă pentru 
fixarea termenilor contractului. Prin prevederile Tratatului de la Maastricht se 
trece de la E.C.U. (care a subzistat împreună cu monedele naţionale ale ţărilor 
membre) la moneda unică — euro. 

În ianuarie 1999, 11 state membre ale U.E. adoptă euro în formă scripturală: 
Austria, Belgia, Finlanda, Franţa, Germania, Irlanda, Italia, Luxemburg, 
Olanda, Portugalia şi Spania. La 1 ianuarie 2001 a fost adoptată şi de Grecia. 
Danemarca şi Anglia au apelat la ceea ce se numeşte clauza de non-adoptare, 
iar Suedia nu îndeplineşte criteriile de la Maastricht. 

Decizia de a introduce o nouă monedă în Europa are nenumărate efecte. Pe 
lângă facilitarea comerţului şi a finanţelor, folosirea monedei comune schimbă 
în mod categoric peisajul fiscal. Dintr-o dată, băncile centrale — cum ar fi Banca 
Franţei sau Deutsche Bundesbank — nu-şi mai au rostul, iar la Frankfurt a fost 
înfiinţată o nouă entitate, numită Banca Europeană Centrală (BEC), care are 
responsabilitatea de a decide rata de schimb şi politica monetară din toate ţările 
membre. În acest scop se are în vedere realizarea unei convergenţe cât mai mari 
a economiilor zonei euro mai ales în privinţa inflaţiei, a creşterii economice şi a 
şomajului. 


Întrebări de autocontrol: 

1. Care este scopul integrării economice interstatale? 

2. Ce aspecte economice, sociale şi culturale presupune integrarea 
interstatală? 
Care sunt cele 3 nivele de evoluţie ale integrării economice? 
Care sunt cele 5 obiective de bază ale integrării europene? 
Ce se urmăreşte prin crearea unei pieţe agricole comune în Europa? 
În ce context a apărut moneda euro şi care sunt avantajele ei? 


e al e ami 

Teme de reflecţie/referate: 


l. 


Comentaţi procesul de pregătire a aderării României la U.E. pe baza 
documentului numit Programul Economic de Preaderare (PEP) — ediția 
2005, disponibil pe site-ul Ministerului Integrării Europene 
(www.eim.ro). 

Impactul post-aderare al Politicii Agricole Comune asupra României. 
Realităţi şi mituri. 


Probleme pentru activitatea de seminar: 


1. 


Politica Agricolă Comună; 


2. Programul Economic de Preaderare al României; 
3. Reforma socială în UE. 


Test de autoevaluare (timp maximal de rezolvare — 1 oră): 


1. 


Printre obiectivele Uniunii Europene enumerate mai jos, unul nu 

corespunde realității: 

a) circulația liberă a capitalurilor şi a forței de muncă; 

b) asigurarea securității internaționale a țărilor membre; 

c) unificarea reglementărilor fiscale şi realizarea uniunii monetare; 

d) achiziționarea cu prioritate a produselor agricole din comunitate şi 
stimularea exporturilor agricole prin acordarea de subvenţii; 

e) reducerea treptată a tarifelor vamale între ţările membre ale Uniunii 
şi stabilirea unui tarif vamal extern comun faţă de ţările terţe; 

Dintre cauzele integrării economice interstatale enumerate mai Jos, una 

nu corespunde realităţii: 

a) capacitatea restrânsă a pieţelor naţionale în raport cu posibilitățile de 
sporire a producţiei; 

b) restricțiile mişcării libere a capitalurilor şi forței de muncă în 
condiţiile unui grad înalt de concentrare a producției şi a capitalului; 

c) necesitatea protejării pe arii geografice largi a mediului înconjurător; 

d) necesitatea apărării în comun a intereselor amenințate de concurenţi 
internaţionali foarte puternici; 

e) interesul comun de a menţine şi dezvolta relaţiile cu fostele ţări 
coloniale, devenite independente. 

Prin integrare economică interstatală se înţelege: 

a) crearea unor ansambluri economice tot mai vaste, prin desfiinţarea 
unor graniţe naţionale; 

b) absenţa discriminărilor sau eliminarea progresivă a discriminărilor 
în raporturile economice dintre un grup de ţări; 

c) un proces de dezvoltare a economiei mondiale contemporane, care 
se bazează pe o treaptă calitativ superioară a interdependenţelor 
economice dintre ţări; 

d) liberalizarea tuturor operaţiunilor comerciale şi financiare dintre un 
grup de ţări; 
e) dependenţa dezvoltării economice a unui grup de ţări de relaţiile 
economice între ele; 
4. Moneda euro se deosebeşte de fostul E.C.U. prin faptul că: 
a) înlocuieşte monedele naţionale; 
b) este adoptată în mod obligatoriu de statele membre; 
c) facilitează comerţul şi finanţele; 
5. Piaţa comună agricolă şi-a propus în principal: 
a) libera circulație a produselor şi stabilirea de preţuri unice pentru 
fiecare produs; 
b) achiziționarea cu prioritate a produselor agricole din comunitate (U.E.); 
c) ridicarea nivelului tehnic al agriculturii; 
d) micşorarea ponderii populaţiei ţărilor membre ale U.E. ocupată în 
agricultură; 
e) stimularea exporturilor agricole în afara U.E. prin acordarea de 
subvenţii. 


Notă: fiecare răspuns corect este notat cu 20 puncte. 


Text de crestomaţie: 

„Integrarea economică europeană nu se realizează într-un vid internațional. 
Statele UE sunt economii deschise, interacționând strâns cu restul lumii. Prin 
urmare, dezvoltările intracomunitare sunt serios afectate de evenimentele 
economice şi deciziile politice luate în afara frontierelor Uniunii. Pe de altă 
parte, mărimea totală a statelor UE face din ele un actor economic principal pe 
scena mondială, al cărui joc are un impact semnificativ asupra sistemului 
economic internaţional.” (Tsoukalis, Loukas — Noua economie europeană 
revizuită, Editura ARC, 2000, pag. 231) 


Referinţe bibliografice: 
1. DOBROTĂ, NIŢĂ (coordonator) — Economie politică, Editura Eficient, 
Bucureşti, 1992; 
2. EPPING, RANDY CHARLES - Ghidul începătorului în economia 
mondială, Editura ARC, 2002; 
3. CATEDRA DE ECONOMIE POLITICA, ASE - Economie politică, 
Editura Economică, Bucureşti, 1995; 
4. TSOUKALIS, LOUKAS — Noua economie europeană revizuită, 
Editura ARC, 2000; 
www.gov.ro (Guvernul României); 
www.mie.ro (Ministerul Integrării Europene); 
www.ier.ro (Institutul European din România); 
www .infoeuropa.ro (Centrul de Informare al Comisiei Europene în România). 


ADA 

Modulul 12 A 
STAREA ECONOMIEI ROMANESTI 


Obiective: 


de a prezenta unele concepte referitoare la caracteristicile crizei 
economice în România: modificările principalilor indicatori 
macroeconomici în perioada 2000-2004; 

de a prezenta prognozele oficiale privind evoluția economiei românești 
până în 2008; 

de a arăta contextul economic internațional al evoluţiilor prognozate; 

de a indica principalele direcții ale politicilor economice dezvoltate de 
autoritățile româneşti în perspectiva aderării la U.E. în 2007; 
consolidarea cunoştinţelor dobândite prin întrebări de autocontrol, teme 
de reflecţie, teste de autoevaluare, exerciţii, probleme şi studii de caz; 
verificarea înțelegerii fenomenelor fundamentale şi aplicarea 
cunoştinţelor dobândite la rezolvarea problemelor, precum parcurgerea 
unor teste de autoevaluare; 

completarea cunoştinţelor prezentate prin indicarea unei bibliografii 
selective. 


Ce ar trebui să ştiţi după parcurgerea modulului: 


previziunile privind creşterea economică mondială pentru perioada 
2005-2008 se menţin la un nivel de 4,1—4,3 %; 

la nivelul U.E se estimează o creştere de peste 2% a ratei medii anuale 
de creştere a PIB în perioada 2005-2008; 

revigorarea creşterii economice în U.E. va reprezenta un factor 
stimulator pentru economia românească, chiar dacă pe intervalul de 
prognoză vor exista încă factori potențial perturbatori ai procesului de 
dezvoltare economică; 

scenariul macroeconomic propus în documentele oficiale româneşti ia în 
considerare îmbunătățirea funcționării piețelor şi a utilizării eficiente a 
factorilor de producție, ca efect al implementărilor reformelor 
structurale. 


Ce competenţe veţi define după parcurgerea modulului: : 
După studierea acestui modul veți fi capabili să: 


înțelegeți că teoriile economice sunt proiectate special cu scopul de a 
înţelege succesele, dar şi eşecurile, societăţilor capitaliste ale pieţei 
libere; 

observați modul în care criza economiei româneşti integrează atât 
elemente normale de evoluţie a parametrilor economici caracteristici 
crizelor ciclice şi perioadelor de tranziție, cât şi elemente anormale; 
înţelegeţi contextul evoluției principalilor indicatori macroeconomici; 
comentaţi măsurile preconizate pentru atingerea țintelor 
macroeconomice propuse; 

dezbateți principalele probleme cu care se confruntă astăzi economia 
românească; 

răspundeți întrebărilor de autocontrol, să rezolvați exerciții, probleme, 
studii de caz, care solicită cunoştinţele dobândite în acest modul. 


Conţinutul de idei al modulului (timp maximal de studiu — 2 ore): 


Unitatea de învăţare 12.1 CARACTERISTICI ALE CRIZEI 


ECONOMICE IN ROMANIA 


Obiective: 


prezentarea unor concepte referitoare la caracteristicile crizei economice 
în România: modificările principalilor indicatori macroeconomici în 
perioada 2000-2004; 

consolidarea cunoştinţelor dobândite prin întrebări de autocontrol, teme 
de reflecţie, teste de autoevaluare, exerciţii, probleme şi studii de caz; 
completarea cunoştinţelor prezentate prin indicarea unei bibliografii 
selective. 


Ce ar trebui să ştiţi după parcurgerea unităţii: 


după studierea şi parcurgerea acestui modul veţi înțelege de ce 
economiile orientate spre piaţă au performanţe mult mai bune decât 
economiile complet planificate sau în mare măsură controlate 
guvernamental. 


Ce competenţe veţi deţine după parcurgerea unității: : 
După studierea acestei unităţi veţi fi capabili să: 


înţelegeți că teoriile economice sunt proiectate special cu scopul de a 
înţelege succesele, dar şi eşecurile, societăţilor capitaliste ale pieţei 
libere. 

observăm modul în care criza economiei româneşti integrează atât 
elemente normale de evoluție ale parametrilor economici caracteristici 
crizelor ciclice şi perioadelor de tranziție, cât şi elemente anormale; 

e  răspundeţi întrebărilor de autocontrol, să rezolvaţi exerciţii, probleme, 
studii de caz, care solicită cunoştinţele dobândite în acest modul. 


Evoluţia economiei româneşti după 1989 este dominată de tendinţa unui 
declin tot mai pronunţat. În centrul atenţiei istoriei contemporane se află 
prăbuşirea comunismului. Bătălia veche de un secol dintre pieţele libere şi 
planificarea guvernamentală, ca alternative pentru organizarea activităţii 
economice, a fost decisă în cursul ultimului deceniu, situaţie rar întâlnită în 
cazul problemelor sociale. 

Noi trebuie să înţelegem de ce aceste economii orientate spre piaţă au 
performanţe mult mai bune decât economiile complet planificate sau în mare 
măsură controlate guvernamental. Aceasta este o problemă cheie a economiei, 
întrucât teoriile economice sunt proiectate special cu scopul de a înţelege 
succesele, dar şi eşecurile, societăţilor capitaliste ale pieţei libere. 

Acceptarea triumfului economiilor orientate spre piaţă nu implică 
convingerea că guvernele nu îşi au locul în economie şi că cea mai bună 
guvernare este cea permisivă. Astfel locul guvernului se situează între două 
limite principale: în primul rând, crearea de venit şi bunăstare prin activitatea 
economică este de obicei cel mai bine realizată prin activitățile cetăţenilor 
particulari care cumpără şi vând pe pieţe în mare măsură nereglementate, astfel 
formându-se una dintre marile probleme sociale actuale — realocarea atribuţiilor 
guvernului — acesta făcând ce face el mai bine, şi lăsând sectorul privat să facă 
ce face mai bine. Aici apare întrebarea: care este rolul guvernului în 
îmbunătăţirea funcţionării economiei orientate spre piaţă? În al doilea rând, deşi 
se doreşte crearea de venituri şi bunăstare, ne preocupă modul în care sunt 
distribuite veniturile şi bunăstarea între toți cetăţenii ţării. Sărăcia unei mici 
părți a populaţiei alături de belşugul majorităţii cetățenilor unei ţări a fost 
întotdeauna o problemă a societăţilor bogate. Întrebarea care poate apărea aici 
este cum poate guvernul prin aplicarea politicilor sociale să micşoreze sărăcia 
şi suferința celor care nu iau parte la repartiția veniturilor şi a locurilor de 
muncă pe care economiile de piaţă le crează pentru majoritate? 


Existenţa unei economii de piaţă funcționale presupune liberalizarea 
preţurilor şi a schimburilor comerciale, precum şi instituirea unui sistem juridic 
care să fie efectiv pus în aplicare, inclusiv în ceea ce priveşte drepturile de 
proprietate. Stabilitatea macroecnomică şi consensul asupra politicii economice 
măresc performanţele unei economii de piaţă. Un sector financiar bine 
dezvoltat, precum şi absenţa oricăror obstacole semnificative la intrarea pe piaţă 
sau la ieşirea de pe piaţă măresc încă şi mai mult eficienţa economiei. 

Pentru a înţelege această perioadă de tranziție vom întreprinde o analiză 
asupra macrosistemului economic, cercetând principalii indicatori economici 
din perioada 2000-2004. 

În anii 2001-2002, economia a înregistrat o combinaţie de creştere 
economică puternică, dezinflație şi scădere a deficitului contului curent, cu 
caracteristici care îi conferă sustenabilitate pe termen mediu. 

Nivelurile cantitative, dar mai ales schimbările calitative din economie — 
rezultat direct al reformei — ilustrează faptul că s-au înregistrat progrese 
deosebite pe linia creării unei economii de piaţă funcţionale. 

Realizările sunt cu atât mai semnificative cu cât ele au fost obţinute într-un 
context extern mai puţin favorabil. În sinteză, principalele progrese din această 
perioadă sunt urmatoarele: 

e stabilizarea macroeconomică şi amplificarea creşterii economice, 
nivelul creşterii economice a fost, din 2000 şi până în prezent, destul de ridicat 
comparativ cu alte ţări aflate în aceeaşi situaţie; 

e reducerea în 2002 a deficitului, ca urmare a dinamicii superioare a 
exportului de bunuri şi servicii în raport cu importurile; 

* îmbunătăţirea economisirii interne şi creşterea pronunţată a 
investiţiilor, ceea ce ilustrează, între altele, atingerea stabilităţii 
macroeconomice; 

e reducerea pronunţată a inflaţiei, anul 2002 fiind primul an când mixul 
coerent şi echilibrat de politici macroeconomice aduce nivelul înregistrat al 
inflaţiei sub ţinta programată; 

e continuarea accelerată a reformelor structurale, respectiv a 
privatizării şi restructurării, ajungându-se ca, pentru prima dată după 60 de ani, 
sectorul privat să devină preponderent în structura capitalului social; 

e în anul 2002, creşterea productivităţii, la care se adaugă o creştere 
moderată a salariilor la nivelul întregii economii, a menţinut competitivitatea în 
ciuda aprecierii monedei naţionale. 


În pofida unui mediu internaţional mai puţin favorabil, există creştere 
economică. Deşi s-au înregistrat progrese pentru atingerea unei mai mari 
stabilităţii economice, riscurile macoreconomice au crescut, de asemenea, în 
ultimul timp. Creşterea economică a României a ajuns la 4,9 % în 2002; 2003 a 
reprezentat al patrulea an consecutiv de creştere, întrucât, la încheierea primului 
semestru al acestui an, PIB-ul a crescut cu 4,3 % pe o bază infra-anuală. În 
acest context favorabil, s-a făcut un nou pas în calea stabilizării economiei 
naţionale prin scăderea inflaţiei mai mult decât fusese prevăzut. În timp ce 
deficitul din contul curent a scăzut puternic în 2002, acesta a început din nou să 
crească în al doilea trimestru al anului 2003, pe fondul creşterii rapide a 
salariilor şi creditului. 

Tabelul 12.1. Utilizarea finală a PIB (modificări procentuale faţă de anul 


anterior) 
2000 2001 2002 2003 2004 


PIB 14.7 14.5 13.1 12.5 8.3 


- Consum individual efectiv al 
populației 

- Consum colectiv efectiv al 
administrației publice 

— Formare brută a capitalului fix 


— Modificarea stocurilor 
(contribuţie la creşterea PIB) 


Export net (contribuție la 
creşterea PIB) 0.1 -3.0 ; 0.1 -2.8 


- Export de bunuri şi servicii 17.2 146 127 141 


— Import de bunuri şi servicii 17.2 15.5 13.4 17.8 


Sursa: Programul Economic de Preaderare 2003 


Evoluția economică prezentat făcut posibilă o creştere reală a veniturilor, şi 
în consecință, a consumului individual efectiv al gospodăriilor populației, fară a 
afecta indicatorii de performanță ai economiei. Începând cu anul 2003 se 
înregistrează o creştere a veniturilor salariale — în termeni reali — mai puțin 
decât creşterea PIB, respectiv în medie cu 4,4% anual. 

Consumul individual efectiv al populației înregistrează o creştere în 
perioada 2000-2001, apoi se observă o scădere a consumului până în anul 2003, 
în perioada următoare existând un ritm mediu anual de creştere de 3,9%, 
inferior indicelui de creştere a salariului real, premisă pentru îmbunătățirea 
înclinației spre economisire. 

Comerțul exterior a înregistrat creşteri superioare creşterii PIB. Astfel, 
pentru perioada 2000-2002 se observă o scădere a exporturilor şi a importurilor, 
urmând apoi o creştere medie anuală de 7,7% a exporturilor de bunuri şi de 
8,0% a importurilor de bunuri, ceea ce conduce la valori crescânde ale 
deficitului comercial FOB-FOB, respectiv 3,1 mld. euro în 2003. 

Tabelul 12.2. Rata de participare a forței de muncă (%) 


2000 |2001 2002 |2003 | 2004 

- modificări procentuale faţă de anul anterior 
Populaţia activă în vârsta | 1.00 0.9 0.8 0.9 1.4 

de muncă (15-64 ani) 
Populaţia ocupată în vârsta | 0.9 0.9 0.8 0.9 0.2 
de muncă (15-64 ani) 


a 
Rata de participare a | 63.2 62.2 56.0 54.8 63.2 
populaţiei în vârsta de 
muncă (15-64 ani) 58.8 58.1 51.3 51.0 57.9 
Rata de ocupare a 
populației în vârsta de | 7.1 6.6 8.4 7.0 8.0 
muncă (15-64 ani) 

Rata şomajului BIM 


Sursa: Programul Economic de Preaderare 2002, Programul Economic de Preaderare 2003. 


În ciuda unei creşteri economice relativ ridicate, piața locurilor de muncă a 
rămas tensionată, în principal din cauza structurii şomerilor. Din aceste 
considerente Guvernul României a acordat o atenție deosebită recalificării şi 
reconversiei forței de muncă. lată cum s-a modificat structura populației 
ocupate prin pierderea locurilor de muncă din sectorul de stat, în condițiile 
creării de locuri de muncă în sectorul privat: 


Tabelul 12.3 Populația ocupată pe activități ale economiei 
naționale 
-modificări procentuale față de anul anterior- 


2000 2001 |2002 2003 2004 
Agricultură 0.75 0.98 0.86 0.95 0.84 
Industrie 0.98 1.25 1.05 0.97 0.93 
Comert 0.91 0.93 1.06 1.05 1.15 
Administrație 0.97 0.99 1.01 1.04 1.06 
publică 
Educație 0.98 0.96 0.96 1.01 1.08 


Numărul şomerilor înregistrați la finele lunii decembrie 2002 a fost de 761 
mii persoane, în comparație cu 827 mii persoane la finele anului 2001, iar rata 
şomajului a scăzut, în mod corespunzător, de la 8,8% la 8,1%. Este de remarcat 
că în prima parte a anului 2002, rata şomajului înregistrat s-a majorat 
semnificativ datorită intrării în vigoare de la 1 ianuarie a Legii privind venitul 
minim garantat, dar şi ca urmare a diminuării numărului de salariați în principal 

datorită procesului de restructurare. Aceasta a fost de 12,4% în ianuarie, 13,2% 
în februarie şi 13% în luna martie. Ca urmare a acestei evoluţii, rata şomajului 
BIM (LO), care reprezintă o rată anuală medie s-a majorat în anul 2002 la 
8,4% faţa de 6,6% în anul 2001. 

Unul din factorii importanţi de stimulare a ocupării îl reprezintă politica de 
reducere relativă a costului forţei de muncă, prin diminuarea fiscalităţii. 
După o reducere, în 2003, a cotei de contribuţii sociale, cu 5 puncte 
procentuale, în 2004 s-a avut în vedere diminuarea cu 3 puncte procentuale şi 
cu câte un punct procentual în anii următori. 


În ceea ce priveşte inflaţia, în perioada studiată în cadrul acestul subcapitol, 
observăm o reducere treptată a ratei inflației, ca urmare a tendinței începute la 
finele anului 1999, aceasta continuând să scadă până la 22.5% la începutul lui 
2002. După scăderea până la 17,8 % în decembrie 2002, depăşind astfel 
obiectivul oficial de 22 %, rata inflației calculată pe o bază infra-anuală a 
continuat să scadă până la 14,2 % în august 2003. 

Faţă de ţinta inițială de 22 %, rata anuală a inflaţiei a fost coborâtă la 
sfârşitul anului 2002 la doar 17,8 la sută, ceea ce a determinat şi revizuirea în 
Jos — la circa 14 la sută - a obiectivului de inflaţie stabilit pentru anul 2003. La 
sfârşitul lunii iunie, inflația a fost de 5,7%, ceea a permis încadrarea în ţinta de 
inflaţie. În perioada vizată, principalele pârghii de susţinere a procesului 
dezinflaţiei le-au constituit aprecierea în termeni reali a leului faţă de moneda 
euro şi dolar şi temperarea anticipațiilor inflaționiste indusă de aceasta, precum 
şi coerenţa crescută a mix-ului de politici de management a cererii agregate. 


Tabelul 12.4 Rata inflației (9%) 


Rata inflaţiei - % - 2000 | 2001 | 2002 | 2003 | 2004 
- medie anuală 45.7 | 34.5 | 22.5 | 15.4 | 11.9 
- decembrie/decembrie 40.7 | 30.3 | 17.8 | 14.2 | 9.3 
- deflatorul PIB (modificare procent.) - - 23.6 | 15.3 | 11.9 


Sursa: Programul Economic de Preaderare 2002, Programul Economic de Preaderare 2003 


Evoluţia descrescătoare a inflaţiei va continua să fie condiţionată decisiv de 
transpunerea programelor de  restructurare/privatizare, de ameliorarea 
disciplinei fiscale şi impunerea politicii bugetare în vederea eliminării 
arieratelor financiare, de eficientizarea activității în acele companii furnizoare 
de utilități care vor continua să dețină poziții de monopol, precum şi de 
menținerea unor politici restrictive ale veniturilor. 


Evoluția economiei naționale a României trebuie apreciată ca o necesitate 
primordială pentru această perioadă de tranziție. Creşterea economică în 2004, 
deşi s-a situat la un nivel ridicat (8,3%), mult peste estimările inițiale (5,5% în 
Prognoza de primavară), a fost însoțită de aceleaşi fenomene adverse resimțite 

în anul 2003, respectiv: situarea la un nivel ridicat a consumului, pe fondul 
majorării pronunţate a salariului real, dar şi accelerarea procesului investiţional, 
expansiunea exportului concomitent cu menţinerea unei dinamici superioare a 
importurilor, cu efecte în adâncirea deficitului comercial şi, implicit, în 
menţinerea la un nivel ridicat a deficitului de cont curent. 


România continuă să înregistreze ritmuri ridicate de creştere economică şi în 
2005, chiar în condiţiile în care în prima parte a anului acţiunea factorilor 
restrictivi s-a intensificat. De asemenea, este de subliniat faptul că 
dezechilibrele interne şi externe s-au menţinut: principalul factor de creştere 
economică a rămas consumul gospodăriilor, iar majorarea importurilor, ca sursă 
a acoperirii cererii, s-a accentuat, cu efecte în adâncirea deficitului comercial şi, 
implicit, în menţinerea la un nivel ridicat a deficitului de cont curent. 


Întrebări de autocontrol: 
1. Care sunt caracteristicile economiei româneşti în perioada tranziţiei? 
2. Care sunt consecinţele înlăturării monopolului proprietăţii de stat? 
3. Cum s-au modificat consum populaţiei şi consumul administraţiei în 
perioada 2000-2004? 
4. Care este esenţa reformei economice actuale din ţara noastră? 
De ce depinde succesul racordării economiei româneşti la piaţa 
mondială? 


SA 


Teme de reflecţie/referate: 
1. Prezentaţi situaţia actuală a ţării noastre, ţinând cont de toate 
modificările apărute în: agricultură, industrie, comerţ, turism, servicii. 
2. Ce importanţă are pentru România aderarea la structurile europene? 


Testul 1 de autoevaluare (timp maximal de rezolavarel oră): 
1. Marile tensiuni sociale care au însoţit perioada de tranziţie, derivă din: 

a) situaţia inacceptabilă a serviciilor publice; 

b) dispute economice; 

c) evoluţia şi împărţirea veniturilor. 
2. Reforma economică are menirea de a crea condiţiile necesare pentru 
realizarea: 

a) economiei de piaţă; 

b) statului de drept; 

c) pluralismul în viaţa politică. 
3. Înlăturarea monopolului proprietăţii de stat din economie are drept 
consecinţă: 

a) privatizarea tuturor întreprinderilor de stat; 

b) constituirea pluralismului formelor de proprietate; 

c) împroprietărirea tuturor cetăţenilor cu o parte din avuţia naţională, prin 

intermediul certificatelor şi cupoanelor de proprietate. 
4. Care din următoarele aspecte consideraţi că generează dificultăţi pentru 
participarea României la piaţa mondială în perioada de tranziţie? 

a) procesul de privatizare care se află în derulare; 

b) nivelul scăzut de satisfacere a cererii pe piaţa internă care absoarbe 
întreaga producţie; 

c) abandonarea sistemului economiei de comandă; 

d) nivelul scăzut al producţiei proprii şi calitatea mai slabă a produselor 
româneşti; 

e) situația generală dificilă a economiei mondiale caracterizată prin 

tendința de încetinire a dezvoltării multor ţări, îndeosebi a celor 

industriale, prin înăsprirea concurenţei şi promovarea unor măsuri 

protecționiste. 
5. În care din situaţiile de mai jos, importul unor mari cantităţi de factori de 
producţie nu constituie o povară pentru o economie națională? 

a) când se folosesc pentru a produce bunuri economice; 

b) când se plătesc cu bunuri economice exportate; 

c) când utilizarea şi valorificartea lor se realizează cu o eficienţă ridicată, 
superioară; 

d) când asemenea factori nu există în ţara care îi importă. 


Notă: fiecare răspuns este evaluat la 20 puncte. 


Testul 2 de autoevaluare: 
1. Cum s-a modificat structura populaţiei ocupate în perioada 2000-2004, 
pe diferitele domenii? 
2. Cum a evoluat importul şi exportul începând cu anul 2000? Folosiţi 
anuare statistice. 


Referinţe bibliografice: 

1. BĂBĂIŢĂ, I, SILAŞI, G., DUŢĂ, A., IMBRESCU, I. - 
Macroeconomie, Editura Mirton, Timişoara, 2003; 

2. LĂCĂTUŞ, M. LIANA, LĂCĂTUŞ, GEORGE - Teste de economie, 
Editura Univers, Bucureşti, 1998; 

3. SAMUELSON A. PAUL, WILLIAM D. NORDHAUS - Economie 
politică, Editura 'Teora, 2000; 

4. www.gov.ro (Guvernul României); 

5. www.mie.ro (Ministerul Integrării Europene) 


165 


Unitatea de învăţare 12.2. PROGNOZE ALE EVOLUȚIEI 
ECONOMICE ROMANESTI 


Obiective: 


de a prezenta prognozele oficiale privind evoluţia economiei româneşti 
până în 2008; 

de a arăta contextul economic internaţional al acestei evoluţii; 
de a indica principalele direcţii ale politicilor economice dezvoltate de 
autoritățile româneşti în perspectiva aderării la U.E. în 2007. 


Ce ar trebui să stiţi după parcurgerea unităţii: 


Previziunile privind creşterea economică mondială pentru perioada 
2005-2008 se menţin la un nivel de 4,1-4,3%,; 
La nivelul U.E.-25 se estimează o creştere de peste 2% a ratei medii 
anuale de creştere a PIB în perioada 2005-2008; 

Revigorarea creşterii economice în U.E. va reprezenta un factor 
stimulator pentru economia românească, chiar dacă pe intervalul de 
prognoză vor exista încă factori potenţial perturbatori ai procesului de 
dezvoltare economică; 

Scenariul macroeconomic propus în documentele oficiale româneşti ia 
în considerare îmbunătăţirea funcţionării pieţelor şi a utilizării eficiente 
a factorilor de producție, ca efect al implementărilor reformelor 
structurale. 


Ce competenţe veţi obţine după parcurgerea unităţii: 
După studierea acestei unități veţi fi capabili să: 


înţelegeţi contextul evoluţiei principalilor indicatori macroeconomici; 
comentaţi măsurile preconizate pentru atingerea țintelor 
macroeconomice propuse; 

dezbateți principalele probleme cu care se confruntă astăzi economia 
românească. 


Ținând seama de interdependențele ce există în lume, înțelegerea evoluției 
economiei țării noastre până în momentul preconizatei integrării în UE (1 
ianuarie 2007), poate fi uşurată de cunoaşterea perspectivei economiei mondiale 
în această perioadă. De aceea, înainte de a prezenta principalele evoluţii 
macroeconomice ale României, vom face o scurtă caracterizare a perspectivei 
economice mondiale în această perioadă. 

Datele prezentate în această unitate sunt extrase din ultimul Program 
Economic de Preaderare (PEP-2005)7 întocmit înaintea aderării României la 
UE. În pregătirea şi actualizarea acestei ediţii a PEP au fost făcute eforturile 
necesare din partea tuturor instituţiilor implicate (Banca Naţională a României, 
ministere şi alte instituţii), sub coordonarea Comisiei Naţionale de Prognoză 
pentru a se oferi date cât mai elocvente şi detaliate care să fundamenteze 
politicile guvernului. Mai mult, această ediție a foat elaborată în concordanţă cu 
prevederile din Programul de guvernare 2005-2008 şi pe baza observaţiilor 
Comisiei Europene făcute în raportul său asupra ediţiei precedente a PEP. 


12.2.1. Mediul internaţional 


Previziunile privind creşterea mondială pentru perioada 2005-2008 se menţin 
la un nivel de 4,1-4,3%. Riscurile majore ce pot afecta aceasta evoluţie provin 
din posibilitatea menţinerii şi în următorii ani a unei creşteri cu peste 20 
USD/bbl pe an a preţului țițeiului, mai ales că volatilitatea acestuia poate fi 
indusă în proporție însemnată de fenomene meteorologice adverse sau de 
acţiuni speculative. 

La nivelul Uniunii Europene (UE-25) se estimează o majorare a PIB cu 
1,5% în anul 2005, şi în jur de 2,1-2,6% pentru 2006-2008, nivel considerat 
compatibil cu valoarea PIB potenţial pentru această zonă. 

Se apreciază că în zona euro creşterea economică pe 2005 ar putea fi 1,3%, 
inferioară valorii estimate în prima parte a anului, la această reducere 
contribuind atât impactul preţului petrolului, dar şi evoluţiile investitiilor 
private şi comerţului internaţional. De subliniat că presiunea inflaţionistă 
ridicată indusă de majorarea preţului țițeiului a fost parţial compensată de 
efectul combinat al scăderii ratei dobânzii (în termeni nominali şi reali) şi de o 
modesta depreciere a euro. În perioada următoare se estimează că aceste 
evoluţii ar trebui să stimuleze creşterea investiţiilor şi a cererii externe, ducând 
la o creştere de peste 2% a ratei medii anuale de creştere a PIB în perioada 
2006-2008. 

Statele Unite par a-şi consolida creşterea economică de anul trecut, cu un 
ritm estimat la 3,5% în 2005 şi 3,2% în 2006, ca efect al creşterii productivităţii 
muncii si al profitabilității aşteptate al acţiunilor firmelor americane. Uraganul 
Katrina a avut efecte importante în sectorul petrolier american, posibil a fi 
contrabalansate de efortul de reconstrucţie a zonelor calamitate. Deficitul de 
cont curent este posibil să atingă un nivel record (peste 6% din PIB), echivalent 
unei creşteri a poziției sale nete debitoare față de ţările asiatice şi ţările 
exportatoare de ţiţei. Pentru anii 2007-2008, ritmul de creştere poate înregistra 
valori de 2,5—3,0%, dacă se au în vedere efectele preţurilor ridicate ale energiei 
şi ale unei posibile creşteri a ratei dobânzii pe termen mediu şi lung. 


? Vezi: http://www.enp.ro/pep/ 

Japonia a înregistrat în prima parte a anului 2005 o creştere a PIB pe seama 
expansiunii cererii interne în sectorul privat (prin creşterea investiţiilor), care, 
probabil va determina o creştere a productivității muncii şi o scădere a 
somajului. Pentru acest an se estimeaza un ritm de 2%, care este posibil să se 
menţină şi în perioada următorilor 3 ani, dacă cererea internă şi externă îşi 
continuă evoluţia la un nivel apropiat de cel înregistrat în acest an. 

Ţările asiatice în dezvoltare îşi menţin un ritm înalt de creştere şi în acest an 
(peste 7,0%), principalul motor fiind în continuare China, cu circa 9% şi India 
cu peste 6,5%. Deşi exporturile care au contribuit masiv la creşterea record 
înregistrată în anul 2004 şi-au diminuat uşor ritmul de creştere, se aşteaptă ca, 
în perioada 2006-2008 creşterea PIB pentru ţările asiatice să se menţină la peste 
7%, iar în cazul Chinei un ritm de 8—-9%. 

Comunitatea Statelor Independente, după o creştere impresionantă de 8,4% 
înregistrata în 2004, se pare că a încetinit ritmul în acest an la circa 6%, 
principala cauză fiind scandalul Yukos în Rusia şi instabilitatea politică din 
Ucraina. Totusi se prevede pentru perioada 2006-2008 o creştere a PIB de 5- 
6% pe seama ţărilor exportatoare de ţiţei şi produse din metal, creşterii 
investiţiilor străine şi a continuării dezvoltării pieţei mărfurilor din această zonă. 


12.2.2. Mediul intern 


Ca economie deschisă şi puternic integrată în economia Uniunii Europene, 
România este sensibilă la schimbările mediului economic extern şi îndeosebi la 
evoluția economică a principalelor ţări din Uniunea Europeană, partenere 
comerciale. De aceea, scenariu macroeconomic ia în considerare pentru sectorul 
extern, îndeosebi proiecţiile Comisiei Europene, respectiv pe cele din Prognoza 
de toamnă, care ilustrează că în perioada de referință revigorarea creşterii 
economice în Uniunea Europeana va reprezenta un factor stimulator pentru 
economia românească. 

Mai mult, se asteaptă ca implementarea măsurilor de politică fiscală 
prevăzute în Programul de guvernare pe perioada 2005-2008 — dintre care cele 
privind reducerea cotei de impozitare a veniturilor salariale şi a profitului sunt 
deja operaţionale — concomitent cu amplificarea reformelor structurale, să 
contribuie la sustenabilitatea pe termen lung a creşterii economice. 

Scenariul macroeconomic propus ia în considerare îmbunătăţirea functionării 
pieţelor şi a utilizării eficiente a factorilor de producție, ca efect al 
implementării reformelor structurale. De asemenea, prognoza porneşte de la 
faptul că reducerea fiscalităţii — aşa cum a fost proiectată prin politica bugetară 
— nu afectează evoluţia veniturilor bugetare, iar structura cheltuielilor 
guvernamentale va ramâne favorabilă investiţiilor. În acelaşi timp, se ia în 
considerare reducerea riscurilor bugetare. 

Totuşi, pe intervalul de prognoză vor exista încă factori potenţial perturbatori 
ai procesului de dezvoltare economică. Chiar daca amplitudinea acestora este 
mai moderată, acțiunea lor trebuie monitorizată permanent, astfel încât să se 
poată opera ajustări în politica economică. 


12.2.2.1. Creşterea economica potenţială 

Pentru perioada de prognoză se prevede o dinamică a PIB real mai redusă 
decat cea a PIB potenţial, realizabil în condițiile folosirii depline a forței de 
muncă şi a capitalului. 


Rata de creştere a factorilor de producţie 


În anul 2004 creşterea puternică a PIB-ului s-a realizat pe fondul scăderii 
populaţiei ocupate, ceea ce a determinat creşterea productivităţii. În timp ce 
contribuţia factorului muncă a fost negativă, contribuţia factorului capital şi a 
productivităţii totale a factorilor (TFP) la creştere au crescut semnificativ, cu 
2,3% şi respectiv 3,4%. 


Tabelul 12.5. Rata de creştere a factorilor de producție (%) 


Populaţia Productivit 


Perioada PIB , Capital ocupată atea totală 
potențial 


potențială a factorilor 
(15-64 ani) | (TEP) 


2005-2008 


Sursa: Programul Economic de Preaderare 2005 


Pentru perioada următoare se asteaptă ca ratele de creştere prevăzute să fie 
susținute de creşteri ale ambilor factori de producție, precum şi ale 
productivității. Datorită unor rate de creştere semnificative ale investițiilor, se 
prevede ca stocul de capital să se majoreze, medie, cu 3,9%, în condițiile unei 
rate de depreciere de 5% anual. În paralel, şi populația ocupată se asteaptă să 
crească, dar creşterea este moderată (0,3% în medie). Productivitatea totală a 
factorilor va fi, de asemenea, în creştere, dar nu semnificativ (în medie cu 2,1%) 
ca urmare a faptului că în perioada următoare eforturile se vor concentra mult 
pe contrucția şi reconstrucția infrastructurii necesare, similare celei din statele 
deja membre ale UE. 

Ca rezultat al acestor evoluţii, este de remarcat că pentru prima dată, începând 
cu 2005, contribuţia factorului muncă devine pozitivă, iar factorul capital îşi 
sporeşte semnificativ contribuţia la creşterea PIB. 


12.2.2.2. Utilizarea finală a PIB 

Ca urmare a aprecierii monedei naţionale şi a ofertei interne scăzute, cererea 
pentru consumul populaţiei a fost satisfăcută într-o proporţie semnificativă din 
importuri. În acelaşi timp, aprecierea a afectat într-o oarecare masură volumul 
exporturilor, ceea ce va determina o contribuţie negativă a exportului net mai 
mare decât se prevăzuse în PEP 2004. 

Astfel, faţă de ediţia 2004 a PEP, se estimează că cererea internă este cu 1,5 
pp mai mare, respectiv 9,6% faţă de 8,1%, cu o creştere puternică a consumului 
individual al populaţiei (10,2%), dar şi a consumului guvernamental, care se 
majorează cu 3,0% pe fondul amplei acţiuni de recalculare a pensiilor, precum 
şi a amplificării procesului de construcție instituţională şi de îmbunătățire a 
activităţii administratiei publice. 

Formarea brută de capital fix se estimează că va creşte cu doar 9,8%, mai 
putin cu 2,7pp, de asemenea ca efect al condiţiilor meteorologice nefavorabile, 
în special, pentru activitatea din construcţii. 

Exporturile de bunuri şi servicii vor avea o creştere cu 4,7pp mai mică, în 
timp ce importurile vor avea o creştere cu 0,7pp mai mare decât se proiectase în 
ediţia precedenta a PEP, evoluţie datorată, pe de o parte, aprecierii monedei 
naţionale care a influenţat evoluţia comerţului exterior, defavorizând mai mult 
exporturile, iar pe de altă parte, reducerii cererii externe. În aceste condiţii, 
contribuția negativă a exportului net se majorează la 4,8 %. 


Tabelul 12.6. Utilizarea finală a PIB (modificări procentuale faţă de anul 
anterior) 


Ritm mediu 
2004 2005 2006 2007 2008 2006-2008 
% 
8,3 57 60 63 6,5 
Cererea internă 10,2 96 7,2 
10,8 10,2 6,3 


- Consum individual 
efectiv al populaţiei 


4,6 3,0 25 
— Consum colectiv 


efectiv al 
administrației publice 

— Formare brută a 0,1 0,0 0,1 0,1 
capitalului fix 


— Modificarea stocurilor 

(contribuţie 

creşterea PIB) 
Export net (contribuţie la -2,8 -4,8 -2,0 -1,4 -1,3 
creşterea PIB) 


- Export de bunuri şi 
servicii 14,1 8,8 96 10,3 10,8 10,2 


17,8 17,5 12,0 11,1 11,4 11,5 


— Import de bunuri şi 
servicii 


Sursa: Programul Economic de Preaderare 2005 


Consumul individual efectiv al populației se asteaptă să se tempereze şi să 
înregistreze în perioada 2006-2008 un ritm mediu anual de creştere de 5,9%, 
inferior indicelui de creştere a salariului real, premisă pentru îmbunătățirea 
înclinației spre economisire. De asemenea, consumul administrației publice va 
înregistra o creştere medie moderată de 3,1%. Formarea brută de capital fix se 
aşteaptă să aibă rate de creştere semnificative (în medie 11,9% anual), sectorul 
privat având o mare contribuție. 

Exportul net de bunuri şi servicii, estimat, va avea o contribuţie negativă la 
creşterea reală a PIB, în condiţiile unei îmbunătăţiri sensibile a structurii 
schimburilor externe, cu efecte asupra indicatorilor de competitivitate. 


12.2.2.3. Balanța economii — investiţii 

Economisirea internă va acoperi într-o mai mare proporţie investiţiile 
previzionate (formarea brută de capital), respectiv 55,3% în 2005 şi 64,5% în 
2008. De asemenea, va creşte nivelul de finanţare a investiţiilor din venituri şi 
transferuri nete din străinătate. Îmreună vor determina o reducere a necesarului 
de finanţare din surse externe. Fondurile UE pe care Romania se aşteptă să le 
primească în perioada 2006-2008 vor acoperi 6,8% din investiții în 2006, 
urmând ca după aderare, când asistenţa UE va fi de circa 4% din PIB, gradul de 
acoperire a investițiilor să crească la 7,5% în 2007 şi 9,6% în 2008. 

Pe latura ofertei, se preconizează ritmuri superioare de creştere faţă de 
produsul intern brut în servicii şi construcţii. Revizuirea anului 2005 în această 
etapă a presupus o creştere mai mică a valorii adaugate în industrie (4,2% faţă 
de 5,7% în ediția 2004 a PEP) şi o contractare a activitatii din agricultură, ceea 
ce a determinat o scădere a valorii adaugate brute din acest sector (-3,2%, în 
timp ce în editia 2004 a PEP se prevedea creştere cu 2,8%, dar se aveau în 
vedere condiţii meteorologice normale). 


12.2.2.4. Forţa de muncă 

In domeniul resurselor umane, creşterea economică susținută va fi însoțită 
de o majorare a numărului de salariaţi în condiţiile creşterii productivităţii 
muncii. 

Întrucât sursele demografice ale creşterii cantitative a forţei de muncă vor fi 
limitate, populaţia totală se va reduce. Totuşi, rata de participare se va 
îmbunătăţi uşor. 

Evoluţia ocupării va fi influenţată de câţiva factori contradictorii. Pe de o 
parte, fluxul de investiţii străine va genera noi locuri de muncă . Întreprinderile 
mici şi mijlocii se aşteaptă să aibă, de asemenea, o contribuţie pozitivă, 
localizată mai ales la nivelul muncii nesalariale. 

Tabelul 12.7. Rata de participare a forței de muncă (%) 


2004 2005 2006 2007 | 2008 
- modificări procentuale faţă de anul anterior - 
Populaţia activă în vârsta | 1,4 0,0 0,1 -0,1 -0,1 
de muncă (15-64 ani) 
Populația ocupată în vârsta | 0,2 0,1 0,3 0,2 0,1 
de muncă (15-64 ani) 
Salariați 4,8 1,0 0,8 0,6 0,3 
Productivitatea muncii 9,1 5,8 6,1 6,4 6,5 
Die 
Rata de participare a |63,2 63,3 63,4 63,5 63,6 
populaţiei în vârsta de 
muncă (15-64 ani) 
Rata de ocupare a|[57,9 58,0 58,3 58,5 58,6 
populației în vârsta de 
muncă (15-64 ani) 
Rata şomajului BIM 8,0 7,9 7,8 7,6 7,4 


Sursa: Programul Economic de Preaderare 2005 


Din punct de vedere al structurii populației ocupate pe ramuri de activitate, 
continuă să se amplifice tendințele pozitive manifestate anterior: 

e populația ocupată în agricultură se va reduce în următorii ani, 
ajungând la 19,9% în anul 2008 faţă de 31,6% în 2004; 

e populația ocupată în sectorul serviciilor va cunoaşte o creştere 
semnificativă, de la 37,2% în 2004 la 46,8% în 2008. 

Pe de altă parte, continuarea procesului de restructurare şi privatizare va 
induce presiuni asupra ocupării. De asemenea, în ciuda unei creşteri economice 
relativ ridicate, piaţa locurilor de muncă rămâne tensionată, în principal din 
cauza structurii şomerilor. 

Ca un rezultat agregat al acestor factori, prognoza macroeconomică 
evidenţiază posibilitatea reducerii ratei şomajului până la 7,4% în 2008. 


12.2.2.5. Inflaţia 
Estimările privind evoluţia inflaţiei s-au realizat în condiţiile următoarelor 
ipoteze: 

e accelerarea şi finalizarea într-un timp cât mai scurt a reformelor 
economice, dat fiind faptul că intervalul pentru care s-a realizat 
prognoza reprezintă intervalul de pregătire pentru aderarea la UE; 

e întărirea disciplinei financiare şi reducerea arieratelor prin aplicarea 
mai fermă a legislaţiei în vigoare şi adoptarea de noi măsuri; 

e deficit bugetar redus, cu finanţare neinflaționistă; 

e continuarea aprecierii în termeni reali a monedei naţionale în raport 
cu euro; 

e reducerea expectaţiilor inflaționiste, în special prin adoptarea 
strategiei de politicaă monetară de ţintire directă a inflației; 

e continuarea ajustărilor preţurilor reglementate. 

Pentru perioada 2005-2008, reducerea graduală a inflației continuă să 
reprezinte o prioritate a Guvernului. În următorii ani, rata inflaţiei va continua 
să se reducă, urmând ca la sfârşitul intervalului, nivelul inflaţiei să fie de circa 
3% (decembrie/decembrie). 


Tabelul 12.8. Rata inflației (%) 


Rata inflaţiei - % - 2004 2005 2006 2007 2008 
- medie anuală 11,9 9,0 7,0 5,0 3,6 
- decembrie/decembrie 93 8,3 5,5 4,5 3,0 
e e eon MB gso hars | ga ea l A7 
(modificare procent.) 


Sursa: Programul Economic de Preaderare 2005 


12.2.2.6. Balanța comercială şi balanţa de plăți 
gradului de fiscalitate, cât şi datorită utilizării mecanismelor de stimulare şi 
promovare a exporturilor concomitent cu lansarea strategiei naționale de export, 
exporturile de bunuri vor înregistra creşteri semnificative de la 21,9 mld. euro 
(estimate pentru 2005) la 32,6 mld.euro în anul 2008. 

Tendința de diminuare a cererii interne, concomitent cu menținerea unui ritm 
ridicat de creştere a formării brute de capital fix, va contribui la o creştere a 
importurilor de bunuri FOB de la 29,7 mld. euro în 2005 la 43,9 mld. euro în 2008. 

În aceste condiții, deficitul comercial FOB-FOB va creşte de la 7,8 mld. 
euro în 2005 la 11,3 mld. euro în 2008, înfluențând evoluția contului curent. 

Accelerarea şi finalizarea într-un timp cât mai scurt a reformelor economice, 
vor determina adaptarea mai rapidă a producției româneşti atât la cerinşele 
pieşelor internaţionale cât şi la cererea internă de bunuri de capital şi consum, 
conducând în final la o echilibrare a ritmului importului. 

În situaţia în care mediul internaţional va fi mai puţin favorabil şi economia 
mondială, în special a zonei euro, nu va înregistra revigorarea aşteptată, există 

riscul unei creşteri mai lente a volumului comerțului exterior, îndeosebi a 
exporturilor. 

Deficitul contului curent ca procent din PIB se asteaptă să se reducă de la 
8,1% în 2005 la 5,1% în 2008. Ameliorarea deficitului de cont curent, în 
condiţiile unor deficite comerciale ridicate, se va asigura prin majorarea 
transferurilor curente nete de la circa 3,4 mld. euro, estimat pentru anul 2005, la 
6,4 mld. euro in 2008. Aceasta creştere va fi susținută în principal de 
transferurile lucrătorilor români din străinatate. Deficitul balanței veniturilor va 
scădea constant de la 1,6 mld. euro în 2005 până la 1,2 mld. euro în 2008. 

Datoria externă, deşi urmează să crească sensibil în perioada 2006-2008, se 
va situa în medie la un nivel de cca 28% din PIB, sub parametrii maximi 
acceptaţi de standardele internaţionale ceea ce permite ca acesta să se încadreze 
în capacitatea României de rambursare a creditelor. 


Întrebări de autocontrol: 

Care sunt estimările privind economia mondială în următorii ani? 

Cum se apreciază că va arăta utilizarea finală a PIB între 2005-2008 ? 
Ce factori influenţează evoluţia ocupării forței de muncă? 

În ce condiţii s-au realizat prognozele oficiale privind evoluţia inflaţiei? 
Ce condiţii trebuie îndeplinite în interiorul ţării pentru a echilibra 
balanţa comercială în următorii ani? 


i al au emilia 


Teme de reflecţie/referate: 
1. Analizaţi cele mai recente sondaje de opinie referitoare la evoluţia 
economiei româneşti disponibile pe site-uri ca http://www.euractiv.ro/ 


sau http://www.eallup.ro. 
2. Analizaţi Raportul de ţară, disponibil la http://www.insse.ro. 


Probleme pentru activitatea de seminar: 
1. Comentaţi critic una din previziunile prezentate în Programul Economic 
de Preaderare, ediția 2005. Explicaţi cu argumente pro şi contra poziţia 
dumneavoastră. 


Test de autoevaluare (timp maximal de rezolvare — 1 oră): 
1. Menţinerea preţului mondial ridicat al petrolului va impune: 
a) intervenţii mai drastice ale organismelor internaţionale de 
reglementare; 
b) dezvoltarea unor surse alternative de energie şi a tehnologiilor 
vizând economisirea energiei; 
c) limitarea consumului de petrol prin desfiinţarea unor ramuri 
industriale. 
2. Reforma fiscală din România vizează: 
a) creşterea disciplinei financiare; 


174 


b) reducerea corupţiei; 
c) creşterea salariilor; 
d) creşterea veniturilor bugetare. 

3.  Preconizata temperare a consumului efectiv al populaţiei va duce în România la: 
a) creşterea preţurilor; 
b) disponibilizarea forţei de muncă; 
c) îmbunătăţirea înclinaţiei spre economisire. 

4. Creşterea ponderii exportului unei ţări pe piaţa mondială dovedeşte: 
a) un proces de relansare a economiei mondiale; 
b) tendinţa de reducere a fenomenului de şomaj la scară mondoeconomică; 
c) necesitatea acelei ţări de a procura valută convertibilă. 

5. Ce presupune racordarea eficientă a economiei României la cerințele 
pieţei mondiale: 
a) promovarea largă a mecanismului economiei de piaţă în ţara noastră; 
b) producerea de bunuri economice competitive; 
c) producerea de bunuri economice care să încorporeze tehnologie modernă, 

consumuri minime de energie şi materii prime, muncă de înaltă calificare; 

d) convertibilitatea leului. 


Notă: fiecare răspuns corect este notat cu 20 puncte. 


Text de crestomaţie: 

„În locul unei dezvoltări pe termen mediu, România are parte de o migraţie pe 
termen lung. Pentru inversarea fluxului este nevoie ca statul să-şi recontureze 
liniile strategice: crearea de locuri de muncă diversificate într-o economie 
optimală si relativ echilibrat distribuită pe teritoriul ţării.” (http://www.sfin.ro/ — 
Creşterea economică depistată pozitiv la testul antidoping, articol de Ionuţ 
Bălan, 27 februarie 2006) 

„Fondul Monetar consideră că economia românească continuă să se 
supraîncălzească. Respectiv, cererea de bunuri şi servicii depăşeşte oferta, ceea 
ce duce la creşterea deficitului din balanţa de plăţi externe şi a inflaţiei. 
Exporturile nu mai performează ca odinioară, în schimb importurile se 
majorează într-un ritm alert. E drept ca această diferență dintre importuri şi 
exporturi beneficiază de o finanţare externă semnificativă. Numai că, în paralel, 
ne-a sporit şi datoria externă cu 5 miliarde de euro.” (http://www.sfin.ro/ — 
Guvernul a făcut ce-a vrut, FMI va spune ce trebuie: economia merge cum 
poate, articol de Ionuț Bălan, 23 ianuarie 2006) 

